Dakle, cijenjene gospođe i gospodo zastupnici otvaram 3. Sjednicu Hrvatskoga sabora i sve vas srdačno pozdravljam. Posebno pozdravljam predsjednika Vlade Republike Hrvatske gospodina Zorana Milanovića, potpredsjednicu, potpredsjednike i nazočne članove Vlade. Ovom sjednicom započinje redovito zasjedanje Hrvatskoga sabora koje je prema odredbama Ustava Republike Hrvatske i Poslovnika Hrvatskoga sabora započinje 15. siječnja i završava 15. srpnja. Pozivam vas da na početku zasjedanja odamo počast Domovini izvođenjem himne "Lijepa naša domovino". - Izvođenje himne "Lijepa naša domovino" – Gospođe i gospodo zastupnici, predsjedniče i članovi Vlade pozivam vas da minutom šutnje odamo počast palim hrvatskim braniteljima, svim civilnim žrtvama rata i svima palim za Hrvatsku. - Minuta šutnje – - Neka im je vječna slava i hvala – Gospođe i gospodo zastupnici, zapisnik prve i druge sjednice Hrvatskoga sabora primili na sjednici. Ima li primjedbi na zapisnike? Nema. Utvrđujem da smo usvojili zapisnike prve i druge sjednice Hrvatskoga sabora u predloženom tekstu. Gospođe i gospodo zastupnici, prelazimo na utvrđivanje dnevnog reda sjednice. Uz poziv za sjednicu primili ste i prijedlog dnevnog reda. Na sjednici vam je podijeljen Konačni prijedlog dnevnog reda. U Konačni prijedlog dnevnog reda uvrstio sam šest novih točaka i to: 1. Prijedlog odluke o utvrđivanju obrasca zastupničke iskaznice. Predlagatelj: Odbor za izbor, imenovanja i upravne poslove. 1. Prijedlog zakona o izmjeni i dopunama Zakona o zdravstvenoj zaštiti s Konačnim prijedlogom zakona, hitni postupak, prvo i drugo čitanje, P.Z. br. 16. 1. Prijedlog Zakona o izmjenama Ovršnog zakona s Konačnim prijedlogom zakona, hitni postupak, P.Z. br. 14. 1. Prijedlog zakona o dopuni Zakona o plaćama sudaca i drugih pravosudnih dužnosnika s Konačnim prijedlogom zakona, hitni postupak, prvo i drugo čitanje, P.Z. br. 17. 1. Prijedlog zakona o naknadi za pružanje usluga u pokretnim elektroničkim komunikacijskim mrežama s Konačnim prijedlogom zakona, hitni postupak, prvo i drugo čitanje, P.Z. br. 15. 1. Izvješće o uredbama koje je Vlada Republike Hrvatske donijela na temelju zakonske ovlasti. Članak 205. Poslovnika određuje da se najprije odlučuje o prijedlogu da se pojedini zakon donese po hitnom postupku. Za donošenje po hitnom postupku predloženi su zakoni pod točkama dnevnog reda od 5 do 8. Ja ih moram pročitati, a to su: Prijedlog zakona o izmjeni i dopunama Zakona o zdravstvenoj zaštiti s Konačnim prijedlogom zakona, hitni postupak, prvo i drugo čitanje, P.Z. br. 16. Prijedlog zakona o izmjenama Ovršnog zakona s Konačnim prijedlogom zakona, hitni postupak, prvo i drugo čitanje, P.Z. br. 14. Prijedlog zakona o dopuni Zakona o plaćama sudaca i drugih pravosudnih dužnosnika s Konačnim prijedlogom zakona, hitni postupak, prvo i drugo čitanje, P.Z. br. 17. I Prijedlog zakona o naknadi za pružanje usluga u pokretnim elektroničkim komunikacijskim mrežama s Konačnim prijedlogom zakona, hitni postupak, prvo i drugo čitanje, P.Z. br. 15. Ima li tko od zastupnika primjedbi na primjenu hitnog postupka kod donošenja ovih zakona? Izvolite. Zastupnik Salapić, izvolite.
Gospodine predsjedniče Hrvatskog sabora, Klub zastupnika HDZ-a ima primjedbu na Prijedlog ovršnoga zakona koji želite donijeti po hitnome postupku. Smatramo da smo taj zakon donijeli u prošlom sazivu Sabora sa 111 glasova. Znači da se zakon glasao i sa strane SDP-a. Smatramo da zakon koji predlažete ima puno nedostataka, da ste napravili kaos u ovršnome postupku u Republici Hrvatskoj i predlažemo da ovaj Zakon povučete iz hitne procedure. Smatramo da time izravno nanosite štetu Republici Hrvatskoj. Hvala lijepo.
Molim predstavnika predlagatelja Vlade da li se želi očitovati? Izvolite. Ministar Miljenić.
Cijenjeni kolege, radi se o tome da se radi samo o odgodi primjene zakona koja je potrebna zbog usklađivanja i izbjegavanja eventualno pravne nesigurnosti. Zakon je inače, odgoda je izvršena uredbom Vlade. Dakle, ovim Zakonom se samo uređuje pitanje koje je i sada već uređeno uredbom Vlade. Što se tiče mogućih negativnih posljedica mi ih ne vidimo. Mi vidimo moguću negativnu posljedicu ukoliko bi zakon stupio na snagu kako je bilo predviđeno obzirom da nisu provedene sve analize do kraja i postoje podaci koji ukazuju da bi upravo primjena zakona kakav je izglasan izazvala nepopravljivu štetu. Hvala.
Hvala lijepa. Čuli smo obrazloženje predstavnika predlagatelja. Ja bih pitao ima li još po hitnom postupku? Kvorum? Evo 126 zastupnika je izbrojano u dvorani. Ja onda prelazim na glasovanje i pitam tko je za primjenu hitnog postupka kod donošenja Zakona o izmjeni i dopunama Zakona o zdravstvenoj zaštiti, P.Z. br. 16? Protiv? Utvrđujem da je većinom glasova 182 za i 44 protiv u dnevni red po hitnom postupku uvršten Konačni prijedlog Zakona o izmjeni i dopunama Zakona o zdravstvenoj zaštiti. Drugo, tko je za primjenu hitnog postupka kod donošenja Zakona o izmjenama Ovršnog zakona, P.Z. br. 14? Hvala. Tko je protiv? Utvrđujem da je većinom glasova u dnevni red po hitnom postupku uvršten Konačni prijedlog Zakona o izmjenama Ovršnog zakona jer je 83 zastupnika glasalo za, 43 protiv. Treće, tko je za primjenu hitnog postupka kod donošenja Zakona o dopuni Zakona o plaćama sudaca i drugih pravosudnih dužnosnika, P.Z. br. 17? Protiv? Utvrđujem da je jednoglasno u dnevni red po hitnom postupku uvršten Konačni prijedlog Zakona o dopuni Zakona o plaćama sudaca i drugih pravosudnih dužnosnika. I četvrto, tko je za primjenu hitnog postupka kod donošenja Zakona o naknadi za pružanje usluga u pokretnim elektroničkim komunikacijskim mrežama, P.Z. br. 15? Protiv? Utvrđujem da je većinom glasova sa 84 za i 42 protiv u dnevni red po hitnom postupku uvršten Konačni prijedlog Zakona o naknadi za pružanje usluga u pokretnim elektroničkim komunikacijskim mrežama. Pisanih prigovora na dnevni red koji sam predložio uz poziv za sjednicu nije bilo te se taj dnevni red sukladno članku 203. stavak 4. Poslovnika smatra usvojenim. Sukladno članku 203. stavak 5. Poslovnika prigovor se sada može podnijeti samo na one točke koje nije sadržavao prijedlog dnevnog reda upućen uz poziv za sjednicu. Ima li tko od zastupnika prigovor na točke 3. i 9. Konačnog prijedloga dnevnog reda koji nije sadržavao prijedlog dnevnog reda koji ste dobili uz poziv za ovu sjednicu? To su prijedlog Odluke o utvrđivanju obrasca zastupničke iskaznice i Izvješće o uredbama koje je Vlada RH donijela na temelju zakonske ovlasti. Nema. Onda konstatiram i utvrđujem gospođe i gospodo zastupnici dnevni red je utvrđen. Sukladno članku 205. stavku 2. Poslovnika ja bih sada trebao objaviti utvrđeni dnevni red, ali predlažem, ako se slažete, da ga ne čitam u cijelosti nego mi dopustite da objavim da je utvrđen dnevni red onako kako sam ga predložio u Konačnom prijedlogu dnevnog reda. Da li ste suglasni sa takvim načinom utvrđivanja dnevnog reda? Hvala. A prije glasovanja, najprije da vam u skladu sa i na temelju članka 204. stavak 2. Poslovnika Hrvatskog sabora predložim dopunu dnevnog reda i to sa sljedećim točkama: 1. Prijedlog zakona o izmjenama Zakona o pravima i dužnostima zastupnika u Hrvatskom saboru s Konačnim prijedlogom zakona, P.Z. br. 20. 1. Prijedlog zakona o izmjenama Zakona o sprječavanju sukoba interesa s Konačnim prijedlogom zakona, P.Z. br. 23. 1. Prijedlog zakona o izmjenama Zakona o odgoju i obrazovanju u osnovnoj i srednjoj školi s Konačnim prijedlogom zakona, P.Z. br. 18. 1. Prijedlog zakona o izmjenama Zakona o prosvjetnoj inspekciji s Konačnim prijedlogom zakona, P.Z. br. 21. 1. Prijedlog zakona o izmjenama Zakona o Državnoj agenciji za osiguranje štednih uloga i sanaciju banaka s Konačnim prijedlogom zakona, P.Z. br. 24. Svi su vam materijali u vašim pretincima što se po Poslovniku smatra dostavom materijala. 1. Prijedlog zakona o izmjenama i dopuni Zakona o Hrvatskoj agenciji za nadzor financijskih usluga s Konačnim prijedlogom zakona, P.Z. br. 19. 1. Prijedlog zakona o izmjenama i dopunama Zakona o odnosima Republike Hrvatske s Hrvatima izvan Republike Hrvatske s Konačnim prijedlogom zakona, P.Z. br. 22. Predlagatelji zakona je Vlada Republike Hrvatske. Prijedlog akata primili ste u pretince kao što sam već rekao. Članak 205. Poslovnika uređuje da se najprije odlučuje o prijedlogu da se pojedini zakon donese po hitnom postupku. Ima li tko od zastupnika primjedbi na primjenu hitnog postupka kod donošenja ovih zakona? Izvolite, gospođa potpredsjednica Hrvatskog sabora Jadranka Kosor.
Hvala lijepa gospodine predsjedniče. U ime Kluba zastupnika Hrvatske demokratske zajednice predlažem da se skine hitne procedura oko ovoga zakona kojim se predlaže izmjena propisa vezano za dužnosničke mirovine budući prije svega zakon nismo vidjeli, a prema naznakama iz medija vidimo da ako mediji naravno dobro interpretiraju odredbe zakona da svi državni dužnosnici nisu jednako tretirani u tom zakonu, pa onda molimo redovitu proceduru dakle dva čitanja uostalom kako bi se i sva zainteresirana javnost mogla uključiti u tu raspravu. Jer sam neki dan slušala ministra nadležnog resornoga ministra koji je rekao da će biti omogućeno upravo to – široka rasprava oko toga zakona, pa je to onda i u duhu onoga što je najavljivao.
Hvala lijepa. Ima li još primjedbi? Povreda Poslovnika gospodin zastupnik Lesar. Izvolite.
Gospodine predsjedniče, članci 203. Pa na dalje koji govore o dnevnom redu i uvrštavanja dopunskih točaka dnevnog reda. Ja vas uvjeravam da prijedlozi zakona koje ste pročitali nismo dobili. Ja sam sada provjeravao ni u ZIC-u ni u klubu zastupnika nema ni jednog prijedloga zakona. I drugo, bilo je uobičajeno da točke dopune dobijemo i u pisanom obliku. Također toga nema. Ako želite odite idemo zajedno provjeravati da li su materijali dati. Ovo je po treći puta da vas molim nemojte dopunjavati dnevni red ili predlagati dok ne dobijemo materijale. Nema ih. Prijedlozi zakona.
Gospodine zastupniče, imam informaciju da je prije nekoliko sati da su ti prijedlozi akata podijeljeni u pretince. Ja sad molim naravno stručnu službu da se to provjeri. Evo imam informaciju od tajnice plenarne sjednice da su zakoni u pretincu. Po Poslovniku se tako tumači. Ja inače nemam ništa protiv, dapače da dopunimo praksu tako da ti zakoni budu vama na klupama pa ću ja to u buduće tražiti. Dakle, mislim da je to isto u redu, da se ne moramo držati tako Poslovnika da ne olakšamo rad zastupnika, zastupnica, a to možemo upravo tako kao što sam sada rekao. Ima li još primjedbi, odnosno prijedloga oko hitnog postupka? Hvala vam. Onda prelazimo na glasovanje o hitnosti postupka. Prvo, tko je za primjenu hitnog postupka kod donošenja Zakona o izmjenama Zakona o pravima i dužnostima zastupnika u Hrvatskom saboru, P.Z. br. 20? Tko je za? Tko je protiv? … [[Upadica se ne razumije.]] Nema oko hitnosti suzdržanih. Hvala. Utvrđujem da je većinom glasova u dnevni red po hitnom postupku uvršten Konačni prijedlog Zakona o izmjenama Zakona o pravima i dužnostima zastupnika u Hrvatskom saboru jer je 86 glasova bilo za taj prijedlog, a 34 protiv. Drugo, tko je za primjenu hitnog postupka kod donošenja Zakona o izmjenama Zakona o sprečavanju sukoba interesa, P.Z. br. 23? Protiv? Hvala. Utvrđujem da je većinom glasova u dnevni red po hitnosti postupka uvršten Konačni prijedlog o izmjenama Zakona o sprečavanju sukoba interesa. 118 je glasova bilo za, 2 je bilo protiv. Treće, tko je za primjenu hitnog postupka kod donošenja Zakona o izmjenama Zakona o odgoju i obrazovanju u osnovnoj i srednjoj školi, P.Z. br. 18? Protiv? Utvrđujem da je većinom glasova u dnevni red po hitnom postupku uvršten Konačni prijedlog Zakona o izmjenama Zakona o odgoju i obrazovanju u osnovnoj i srednjoj školi sa 117 glasova za i 3 protiv. Tko je za primjenu hitnog postupka … [[Upadica se ne razumije.]] Molim?
Evo samo hoću da razjasnimo neke sada
Molim vas, imate povredu Poslovnika. Gledajte ne možemo se samo javljati.
Ne, samo jedno pojašnjenje koje će nam pomoći budući da glasujemo.
Gledajte, nemojte se ljutiti, ali ne možemo
Onda povreda Poslovnika u ime kluba, da povreda Poslovnika.
A povreda Poslovnika koji članak, molim vas?
Članak koji govori o vođenju, svi članci koji govore o vođenju sjednice gospodine predsjedniče.
Morate se pozvati na odredbu Poslovnika.
Naime, zastupnici kluba HDZ-a nisu glasovali. Budući da smatramo da niste
Morate se pozvati na točnu odredbu Poslovnika.
… [[Govornica se ne razumije.]] se očito ubraja u one koji su za. … [[Upadica se ne razumije.]] Ubraja nas se u za, a mi nismo glasovali. Pa molim da se to popravi.
Kako sam dobio rezultat tako sam. Znači, dakle niste glasali s nijednim glasom protiv? … [[Govornici govore u glas, ne razumije se.]] Ipak ću morati ponoviti glasovanje. Hvala vam gospođo potpredsjednice. Dakle, stavljam na glasovanje da se po hitnom postupku donese Zakon o izmjenama Zakona o odgoju i obrazovanju u osnovnoj i srednjoj školi, P.Z. br. 18. Tko je za? Tko je protiv? Kod odlučivanja o hitnosti postupka nema suzdržanih. Makar piše u Poslovniku da oni koji se ne izjašnjavaju se smatraju suzdržanim. Ja ću dakle pročitati rezultat glasovanja po Poslovniku. Dakle, utvrđujem da je većinom glasova sa 86 glasova za i 4 protiv u dnevni red po hitnom postupku uvršten Konačni prijedlog Zakona o izmjenama Zakona o odgoju i obrazovanju u osnovnoj i srednjoj školi. Hvala lijepa. Tko je za primjenu hitnog postupka kod donošenja Zakona o izmjenama Zakona o prosvjetnoj inspekciji, P.Z. br. 21? Hvala. Protiv? Utvrđujem da je većinom glasova u dnevni red po hitnom postupku uvršten Konačni prijedlog Zakona o izmjenama Zakona o prosvjetnoj inspekciji sa 87 glasova za i 5 protiv. Tko je za primjenu hitnog postupka kod donošenja Zakona o izmjeni Zakona o Državnoj agenciji za osiguranje štednih uloga i sanaciju banaka, P.Z. br. 24? Tko je protiv? Hvala. Utvrđujem da je većinom glasova sa 87 glasova za i 5 protiv u dnevni red po hitnom postupku uvršten Konačni prijedlog zakona o izmjeni Zakona o državnoj agenciji za osiguranje štednih uloga i sanaciju banaka. Tko je za primjenu hitnog postupka kod donošenja Zakona o izmjeni i dopuni zakona o Hrvatskoj agenciji za nadzor financijskih usluga P.Z. br. 19? Tko je protiv? Suzdržan? Utvrđujem da je većinom glasova 87 za i 5 protiv u dnevni red po hitnom postupku uvršten Konačni prijedlog zakona o izmjenama i dopuni Zakona o Hrvatskoj agenciji za nadzor financijskih usluga. I na koncu tko je za primjenu hitnog postupka kod donošenja Zakona o izmjenama i dopunama zakona o odnosima Hrvatske s Hrvatima izvan Republike Hrvatske p.z. broj 22? Tko je protiv? Suzdržan? Hvala. Utvrđujem da je većinom glasova sa 117 glasova za i 5 protiv u dnevni red po hitnom postupku uvršten Konačni prijedlog zakona o izmjenama i dopunama Zakona o odnosima Republike Hrvatske s Hrvatima izvan Republike Hrvatske. Dnevni red je dopunjen. Prelazimo na izjašnjavanje o dopuni dnevnog reda, odnosno na glasovanje. Na temelju članka 204. stavak 2. Poslovnika Hrvatskog sabora predlažem dopunu dnevnog reda sljedećim točkama: 1. Izvješće Mandatno-imunitetnog povjerenstva; 2.a) Prijedlog odluke o razrješenju zamjenika pravobraniteljice za ravnopravnost spolova, b) Prijedlog odluke o imenovanju zamjenika pravobraniteljice za ravnopravnost spolova; 3. Prijedlog odluke o razrješenju člana Nadzornog odbora Hrvatske radiotelevizije, predlagatelje je Odbora za informiranje, informatizaciju i medije; 4.a)Prijedlog odluke o razrješenju predsjednika i članova Uprave Hrvatske agencije za nadzor financijskih usluga i b) Prijedlog odluke o imenovanju predsjednika i članova Upravnog vijeća Hrvatske agencije za nadzor financijskih usluga. Ima li tko od zastupnika primjedbi na uvrštenje u dnevni red ovih točaka? Utvrđujem da je dopuna dnevnog reda utvrđena.
Hvala lijepa poštovani gospodine predsjedniče U ime Kluba zastupnika Hrvatske demokratske zajednica tražim da se ukine hitna procedura, hitni postupak za porezne zakone, koji su ovdje navedeni. Od točke 3. predloženih dopuna nadalje. Razloga ima naravno puno, reći ću samo vezano na povećanje poreza na dodanu vrijednost, smatramo da to u ovom trenutku nije dobro, da će povećanje poreza na dodanu vrijednost rezultirati povećanjem cijena, povećanjem tereta, koji će se sručiti na leđa najsiromašnijih. Molimo redovitu proceduru kako bismo zaista mogli upoznati širu javnost i doista raspraviti sve posljedice donošenja ovih porezanih zakona po hitnoj proceduri. Hvala vam lijepa.
Hvala i vama. Izvolite gospodin zastupnik Dragutin Lesar.
Poštovani gospodine predsjedniče. Dva prijedloga, dva pitanja molbe, protumačite kako želite. Dakle, ne vjerujem da ćemo raditi po ovom redoslijedu dopuna dnevnog reda, jer pretpostavljam da će se najprije tražiti da se raspravi paket poreznih zakona, pa onda državni proračun. Ali s obzirom da se radi o izuzetno važnim temama za raspravu bilo bi dobro da ne moramo nagađati kada ćemo raspravljati o proračunu, kada o zakonima, da redoslijed točaka dnevnog reda, ubuduće, ali i sada inzistiram da napravimo tako o čemu raspravljamo danas, sutra, prekosutra, da nam kažete kada ćemo otvoriti raspravu o državnom proračunu, jer ovo iščekivanje, neizvjesnost nije dobra u parlamentu. I drugo, znam da ne morate po poslovničkim odredbama, ali ja bih vas svejedno molio da u dnevni red uvrstite ona četiri prijedloga zakona Hrvatskih laburista, stranke rada koji su dostavljeni. Prošlo je dosta vremena i stečeni su uvjeti da se uvrste na dnevni red, ali znam da se možete pozvati na odredbu Poslovnika koja veli 30 dana prije sazivanja sjednice, ovo je samo nastavak. Dakle, uvrštavanje tih prijedloga zakona u dnevni red bila bi vaša dobra volja i pokazali bi da se nećete ponašati kao oni prije vas. Hvala.
Hvala lijepa. Da li da na sve odgovaram zajedno ili na sve pojedinačno. Vidim da se gospodin zastupnik Damir Kajin javio. Izvolite.
Jasno da treba ove točke raspraviti što je moguće prije, mjesec dana prije proračun to je na mjesečnoj razini ušteda "340 milijuna kuna" Međutim moj bi bio prijedlog gospodine predsjedniče da ove poreske zakone objedinimo u jedinstvenu raspravu, da se ne raspravlja o 5. točaka zakon po zakon jer se samo ponavlja rasprava, mislim da nema potrebe, nego da se od 3. točke dnevnoga reda do 7. naprosto objedini rasprava. Mislim da bi to bilo korisno ili vis a vis ekspeditivnosti a i ne znam.
Mislim da je ipak, oprostite gospodine zastupniče Vinković vi ste dobili riječ, ali samo malo da odgovorim. Možda imate i vi dalje na tom tragu. Dakle, ovdje imate sada pred sobom prijedlog dopune dnevnog reda, ali nemate i pročišćeni dnevni red, pa vam hoću reći da ćemo dakako voditi račina o tome da redoslijed točaka bude takav da se najprije raspravlja o poreznim zakonima odnosno zakonima koji u tim prijedlozima su pretpostavka za donošenje proračuna, a onda o proračunu. A što se tiče samog kako da kažem dogovora koji smo postigli ja se nadam sa većinom predsjednika odbora ja sam bar tako zamolio, mi bismo danas radili tako da popodne u najvećem broju slučajeva zasjedaju odbori koji bi imali na dnevnom redu upravo te porezne zakone, a u četvrtak dakle sutra bismo počeli s radom plenarne sjednice u 12 sati kako bismo omogućili prostor za rad odbora, a u svrhu rasprave o proračunu. Tako ćemo se najbolje organizirati da što konstruktivnije i što svrsishodnije raspravimo ove važne točke dnevnog reda i to je odgovor gospodine zastupniče Lesar na vaše pitanje. A što se tiče onog drugog dakako da ćemo voditi računa čim se steknu uvjeti, još se nisu stekli uvjeti, ja ću vam o tome podrobnije nešto kasnije reći da se stave na dnevni red vaši prijedlozi koje ste još prije predlagali. Gospodine zastupniče Vinković da li vi želite sada nastaviti. Izvolite. Ne, ne rasprava je o dnevnom redu. … [[Upadica se ne razumije.]] To treba vidjeti. Izvolite.
Zahvaljujem gospodine predsjedniče. Također se protivim donošenju hitnog postupka ovog paketa poreznih zakona, obzirom da posebno dakle nemam ništa protiv da se poveća neoporezivi dio plaće sa tisuću 800 na 2 tisuće 200 kuna, međutim u ovom paketu zakona nedostaje i izmjene i dopune Zakona o financiranju jedinica lokalne samouprave jer će upravo ovi paketi zakona s jedne strane podizanje PDV-a kao novi udar na džepove građana, a s druge strane povećanje neoporezivog dohotka kao mazanje očiju tim istim građanima dodatno u paketu osiromašiti proračune jedinica lokalne samouprave slično kao što se to desilo 2007.godine kada je HDZ centralizirao cjelokupan porez na dobit koji se više nije naplaćivao po sjedištu tvrtke nego se slio u državni proračun, tada su upravo stranke sada vladajuće koalicije vrlo glasno pričale o toj novoj centralizaciji Hrvatske. Ovo je ponovno centralizacija Hrvatske i siromašenja jedinica lokalne samouprave i njihovih proračuna. Zbog toga smatramo da ovi paketi ne trebaju ići po hitnom postupku nego da trebaju biti dopunjeni cjelokupnim zakonima koji se odnose na funkcioniranje i državnog proračuna i županijskih i lokalnih proračuna. Hvala lijepa.
Hvala. Imali ste dijelom i raspravu vidim po ovim točkama, ali dobro. Možemo ići k glasanju? Onda ćemo pristupiti glasovanju. Prelazimo na glasovanju o hitnosti postupaka. Najprije da vidimo jel imamo kvorum, uvjeriše me iz tajništva Hrvatskog sabora da od danas na dalje treba tehnika funkcionirati dobro elektronička tako da se nadam da. 123 zastupnika je u dvorani po izvješću sa galerije. Pa onda prelazimo na izjašnjavanje o tome tko je za primjenu hitnog postupka kod donošenja Zakona o porezu na dodanu vrijednost, s Konačnim prijedlogom zakona, hitni postupak, prvo i drugo čitanje, P.Z. br. 36, s napomenom da je gospođa zastupnica Kosor i gospodin zastupnik Vinković su predlagali da taj zakon ne ide po hitnom postupku, pa ja stavljam na glasovanje tko je za to da se taj zakon donese po hitnom postupku? Uključimo se molim vas, elektronički glasamo. Nakon što smo se uključili jel svima funkcioniraju uređaji? Hvala. Ja predlažem da ponovimo još jedanput. Evo i ja nisam glasovao jer sam mislio da treba najprije pitati tko je za. Ja se ispričavam i molim lijepo da ponovno glasujemo o tome tko je za primjenu hitnog postupka kod donošenja Zakona o izmjenama i dopunama Zakona o porezu na dodanu vrijednost, s Konačnim prijedlogom zakona, hitni postupak, prvo i drugo čitanje, P.Z. br. 36? Dakle glasujemo ponovno zato što se mnogi nisu snašli. Gledajte sada radimo na toma da ćemo stalno glasovati ručno u tome je stvar. Ja vas molim jer mi nećemo drugog izbora imati. Meni je žao ja sam naslijedio tehniku koja nije funkcionirala i zamolio sam tajnika Sabora da učini sve da danas funkcionira. Ja vas molim da surađujemo u tome, inače dizat ćemo ruke stalno. Ne, ne ja sam rekao što je činjenica, nemojte. Molim vas lijepo, ja vas upozoravam da ćemo inače stalno glasovati jer nemam drugog izbora … sa rukama. Da li se slažete da ponovimo glasanje? Molim vas lijepo, dakle dignuta je povreda Poslovnika gospodin zastupnik je odustao. Vidim da se i oporba slaže s ovim što sam predložio. Molim vas da sada počnemo glasovati preko elektronike i mislim da će stvar funkcionirati. Dakle, uključimo se i glasujmo o ovom prijedlogu. Rezultat molim. Za ovaj prijedlog utvrđujem da je većinom glasova prihvaćen, na način da je 76 glasova bilo za primjenu hitnog postupka, 9 je bilo suzdržanih i 30 protiv. Dakle inače samo da vas upozorim, kod izjašnjavanja o hitnosti postupka nema suzdržanih nego tko je za, tko je protiv. Prelazimo na drugu točku oko hitnosti postupka. Tko je za primjenu hitnog postupka kod donošenja Zakona o izmjenama i dopunama Zakona o porezu na dobit, P.Z. br. 29, tj. uključimo se i glasujmo tko je za, tko je protiv. Rezultat. Da se donese po hitnom postupku Zakon o izmjenama i dopunama Zakona o porezu na dobit je glasovalo 74 zastupnika, 37 protiv, dva se ova ne broje tako da utvrđujem da se većinom glasova u dnevni red po hitnom postupku uvrštava Konačni prijedlog zakona o izmjenama i dopunama Zakona o porezu na dobit. Prelazimo na iduće izjašnjavanje, a to je da se izjasnimo o hitnosti postupka kod donošenja Zakona o izmjenama i dopunama Zakona o porezu na dohodak, P.Z. br. 32. Uključimo se i glasujmo. Utvrđujem da je većinom glasova, sa 76 glasova za, 34 protiv, u dnevni red po hitnom postupku uvršten Konačni prijedlog zakona o izmjenama i dopunama Zakona o porezu na dohodak. … /Buka u dvorani./… Ne znam u čemu je problem, morate drugi put paziti kad glasujete. Prelazimo na izjašnjavanje o hitnosti postupka kod donošenja Zakona o izmjenama i dopunama Zakona o doprinosima, P.Z. br. 28. Uključimo se i glasujmo. Utvrđujem da je većinom glasova, sa 80 glasova za, 36 protiv u dnevni red po hitnom postupku uvršten Konačni prijedlog zakona o izmjenama i dopunama Zakona o doprinosima. Prelazimo na izjašnjavanje o primjeni hitnog postupka kod donošenja Zakona o izmjenama i dopunama Zakona o obveznom zdravstvenom osiguranju, P.Z. br. 34. Uključimo se molim vas i glasujmo. Utvrđujem da je većinom glasova, 80 za, 31 protiv u dnevni red po hitnom postupku uvršten Konačni prijedlog zakona o izmjenama i dopunama Zakona o obveznom zdravstvenom osiguranju. Prelazimo na izjašnjavanje o hitnosti postupka kod donošenja Zakona o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave, P.Z. br. 37. Uključimo se molim vas i glasujmo. Utvrđujem da je većinom glasova, sa 82 za i 27 protiv u dnevni red po hitnom postupku uvršten Konačni prijedlog zakona o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave. Prelazimo na izjašnjavanje o primjeni hitnog postupka kod donošenja Zakona o Poreznoj upravi, P.Z. br. 30. Uključimo se molim vas i glasujmo. Utvrđujem da je većinom glasova, 67 za, 25 protiv, u dnevni red po hitnom postupku uvršten Konačni prijedlog zakona o Poreznoj upravi. Prelazimo na izjašnjavanje o primjeni hitnog postupka kod donošenja Zakona o prestanku važenja Zakona o financijskoj policiji, P.Z. br. 27. Uključimo se i glasujmo. Utvrđujem da je većinom glasova, 79 za, 31 protiv, u dnevni red po hitnom postupku uvršten Konačni prijedlog zakona o prestanku važenja Zakona o financijskoj policiji. Prelazimo na izjašnjavanje o hitnosti postupka kod donošenja Zakona o izmjeni i dopuni Zakona o sprečavanju pranja novca i financiranja terorizma, P.Z. br. 33. Uključimo se molim vas i glasujmo. Utvrđujem da je većinom glasova, 76 za, 29 protiv, u dnevni red po hitnom postupku uvršten Konačni prijedlog zakona o izmjeni i dopuni Zakona o sprečavanju pranja novca i financiranja terorizma. Prelazimo na izjašnjavanje o primjeni hitnog postupka kod donošenja Zakona o izmjenama i dopuni Zakona o financijskom inspektoratu Republike Hrvatske, P.Z. br. 35. Uključimo se i glasujmo. Utvrđujem da je većinom glasova, 81 glas za, 29 protiv, u dnevni red po hitnom postupku uvršten Konačni prijedlog zakona o izmjenama i dopuni Zakona o financijskom inspektoratu Republike Hrvatske. I najzad, predlažem da se izjasnimo za primjenu hitnog postupka kod donošenja Zakona o dopuni Stečajnog zakona, P.Z. br. 31. Uključimo se i glasujmo. Predlažem da se izjasnimo za primjenu tog postupka kod donošenja Zakona o dopuni Stečajnog zakona, P.Z. br. 31. Uključimo se i glasujmo. Hvala. Utvrđujem da je većinom glasova, 75 za, 28 protiv u dnevni red po hitnom postupku uvršten Konačni prijedlog Zakona o dopuni Stečajnog zakona. Ima li tko od zastupnika primjedbi na uvrštenje u dnevni red preostalih predloženih točaka? Hvala. Utvrđujem da je dopuna dnevnog reda utvrđena.
Kolegice zastupnice i kolege zastupnici, možemo početi sa radom. Najprije bih želio da utvrdimo prisutnost zastupnica i zastupnika u dvorani, odnosno da utvrdimo kako se to kaže imamo li kvorum. … /Buka u dvorani./… Da li se čuje što ja govorim? … /Buka u dvorani./… Čuje se? Mogu ja i glasnije. Imate li svi ključiće za identifikaciju zastupničke prisutnosti? Možemo li provjeriti prisutnost zastupnika u Sabornici, u dvorani? Možemo li se uključiti? Uključite se molim vas. Jesmo uključili se? Možemo provjeriti prisutnost? Ima nas na testiranju 86, a ima nas više prisutno u dvorani, dakle imamo dovoljno prisutnih zastupnica i zastupnika da možemo preći na utvrđivanje dopune dnevnog reda. Poštovane kolegice i poštovani kolege, predlažem da dnevni red dopunimo sa 8 točaka kako slijedi: 1. Prijedlog zakona o potvrđivanju Memoranduma o razumijevanju između Republike Hrvatske i Europske unije o sudjelovanju Republike Hrvatske u programu Europske unije Kazneno pravo, s konačnim prijedlogom zakona, hitni postupak, prvo i drugo čitanje, P.Z. br. 40, 2. Prijedlog zakona o potvrđivanju Memoranduma o razumijevanju između Republike Hrvatske i Europske unije o sudjelovanju Republike Hrvatske u posebnom programu Građansko pravo, s konačnim prijedlogom zakona, hitni postupak, prvo i drugo čitanje, P.Z. br. 41, 3. Prijedlog zakona o izmjenama i dopunama Zakona o posebnoj mjeri naplate poreznog duga uzrokovanog gospodarskom krizom, s konačnim prijedlogom zakona, hitni postupak, prvo i drugo čitanje, P.Z. br. 44, 4. Prijedlog zakona o izmjenama i dopunama Zakona o posredovanju pri zapošljavanju i pravima za vrijeme nezaposlenosti, s konačnim prijedlogom zakona, hitni postupak, prvo i drugo čitanje, P.Z. br. 42, 5. Prijedlog zakona o izmjenama Zakona o financiranju jedinica lokalne i područne (regionalne) samouprave, s konačnim prijedlogom zakona, hitni postupak, prvo i drugo čitanje, P.Z. br. 43, 6. Prijedlog zakona o izmjeni Zakona o šumama, s konačnim prijedlogom zakona, hitni postupak, prvo i drugo čitanje, P.Z. br. 46, 7. Prijedlog zakona o Centru za praćenje poslovanja energetskog sektora i investicija, s konačnim prijedlogom zakona, hitni postupak, prvo i drugo čitanje, P.Z. br. 45, 8. Prijedlog zakona o izmjenama i dopuni Zakona o zaštiti i očuvanju kulturnih dobara, s konačnim prijedlogom zakona, hitni postupak, prvo i drugo čitanje, P.Z. br. 39. Prijedloge akata dakle zakona primili ste u pretince. Članak 205. Poslovnika određuje da se najprije odlučuje o prijedlogu da se pojedini zakon donese po hitnom postupku. Ima li tko od zastupnika primjedbi na primjenu hitnog postupka kod donošenja upravo pročitanih prijedloga zakona? Ima poštovana zastupnica potpredsjednica Doma Jadranka Kosor.
Hvala vam lijepa poštovani gospodine potpredsjedniče. U ime Kluba zastupnika Hrvatske demokratske zajednice predlažem i tražim da se točkama od 3. do 8. skine hitna procedura, da idu u redovni postupak, prije svega zbog toga što smatramo da će donošenje ovakvih zakona u hitnoj proceduri onemogućiti širu raspravu koja je nužna jer se radi o iznimno važnim odlukama, ali isto tako što smatramo da neke odredbe tih zakona i nisu u skladu sa Ustavom i da će imati dugoročne posljedice na gospodarstvo, ali svakako i na živote građanki i građana. Pa predlažem da se skine hitna procedura, da se ide u dva čitanja. Hvala vam lijepa.
Razumio sam 3., od 3. do 8., dakle 1. i 2. nema primjedbi. Poštovani zastupnik Nikola Vuljanić.
Gospodine predsjedniče, u ime Hrvatskih laburista zalažemo se za skidanje hitnosti sa svih ovih zakona koji nisu europski. Pa kad ćemo konačno početi dobivati u ovaj Parlament zakone po normalnoj proceduri i u normalnom čitanju? Još nijedan nije došao. Posebno se to tiče ovog zakona o izmjenama, financiranje lokalne i područne (regionalne) samouprave. To je takva tematika koju zaista ne bi trebalo od šuba donijeti naprečac pa onda poslije ispravljati nekakvim izmjenama i dopunama, izmjena i dopuna za mjesec dana kad vidimo da nešto ne valja. Dakle protivimo se hitnosti svega što nije europski zakon u ovom prijedlogu. Hvala.
Hvala lijepa. Ako sam razumio dakle vi tražite da se skine sa svih prijedloga, upravo pročitanih prijedloga zakona hitna procedura. Vaše prijedloge riješit ćemo na demokratski način. Glasovat ćemo o prijedlogu Vlade i o vašim prijedlozima. Pa idemo po redu kad smo tako odlučili. Idemo po redu. Dakle, tko je za primjenu hitnog postupka Zakona o potvrđivanju Memoranduma o razumijevanju između Republike Hrvatske i Europske unije o sudjelovanju Republike Hrvatske u programu Europske unije Kazneno pravo, P.Z. br. 40. Tko je za hitni postupak kako to Vlada predlaže? … /Buka u dvorani. Dakle, glasujemo tko je za hitni postupak? … [[Upadica se ne razumije.]] Da, da. Glasuju svi naravno. Tko je za? … [[Upadica se ne razumije.]] Da, da. Razumio sam. Dakle, glasuje se tko je za, tko protiv pa kako tko odluči. Hvala lijepa. Izvolite. Hvala lijepa. Utvrđujem da je većinom glasova, 106 za hitni postupak, 2 protiv i 1 suzdržan [[Upadica: Nema suzdržanih.]] Da, ali čitam sa, da, da po Poslovniku ne može pa ćemo ga uvrstiti u one koji su za. Hvala lijepa. Dakle, idemo na sljedeće. Tko je za primjenu hitnog postupka kod donošenja Zakona o potvrđivanju Memoranduma o razumijevanju između Republike Hrvatske i Europske unije o sudjelovanju Republike Hrvatske u posebnom programu građansko pravo, P.Z. br. 41. Glasujemo kao što smo i rekli. Možemo glasovati? Tko je za, tko protiv neka se odluči. Jesmo li? Možemo vidjeti rezultat? Hvala lijepa. Utvrđujem da je većinom glasova, 108 + jedan 109 za … [[Upadica se ne razumije.]] i 2 protiv utvrđena procedura za taj zakon. Hvala lijepa. Idemo dalje. Treći, tko je za primjenu hitnog postupka kod donošenja Zakona o izmjenama i dopunama Zakona o posebnoj mjeri naplate poreznog duga uzrokovanog gospodarskom krizom, P.Z. br. 44. Molim da se izjasnite tko je za, tko protiv. Možemo li dobiti? Hvala lijepa. Utvrđujem da je većinom glasova, … [[Upadica se ne razumije.]] Ne, ne. Utvrdit ćemo vašu namjeru pa ćemo ponoviti glasovanje. … [[Upadica se ne razumije.]] Sad ćemo to utvrditi. Poštovane kolegice i kolege ponovit ćemo glasovanje. Tko je za primjenu hitnog postupka kod donošenja Zakona o izmjenama i dopunama Zakona o posebnoj mjeri naplate poreznog duga uzrokovanog gospodarskom krizom, P.Z. br. 44? Molim da se odlučite. Izvolite. Jesmo li? Hvala lijepa. Utvrđujem da je većinom glasova, 76 za i 39 protiv u dnevni red po hitnom postupku uvršten konačni prijedlog Zakona o izmjenama i dopunama Zakona o posebnoj mjeri naplate poreznog duga uzrokovanog gospodarskom krizom. Možemo li prijeći na četvrti prijedlog zakona? Tko je za primjenu hitnog postupka kod donošenja Zakona o izmjenama i dopunama Zakona o posredovanju pri zapošljavanju i pravima za vrijeme nezaposlenosti, P.Z. br. 42? Možemo li se odlučiti? Izvolite. Rezultati? Utvrđujem da je većinom glasova, 76 za i 39 protiv u dnevni red po hitnom postupku uvršten Konačni prijedlog Zakona o izmjenama i dopunama Zakona o posredovanju pri zapošljavanju i pravima za vrijeme nezaposlenosti. Hvala lijepa. Idemo na sljedeći prijedlog zakona. Tko je za primjenu hitnog postupka kod donošenja Zakona o izmjenama Zakona o financiranju jedinica lokalne i područne (regionalne) samouprave, P.Z. br. 43? Molimo da se uključite i izjasnite. Hvala. Možemo li dobiti rezultat? Hvala lijepa. Utvrđujem da je većinom glasova u dnevni red po hitnom postupku uvršten Konačni prijedlog Zakona o izmjenama Zakona o financiranju jedinica lokalne i područne (regionalne) samouprave. Hvala lijepa. Idemo na sljedeći šesti prijedlog zakona. Tko je za primjenu hitnog postupka kod donošenja Zakona o izmjeni Zakona o šumama, P.Z. br. 46? Molimo da se uključite i izjasnite glasovanjem. Možemo li dobiti rezultat? Hvala lijepa. Utvrđujem da je većinom glasova u dnevni red po hitnom postupku uvršten Konačni prijedlog Zakona o izmjeni Zakona o šumama. Hvala lijepa. Prelazimo na sedmi prijedlog zakona. Tko je za primjenu hitnog postupka kod donošenja Zakona o Centru za praćenje poslovanja energetskog sektora i investicija, P.Z. br. 45? Molimo da se uključite i izjasnite glasovanjem. Hvala lijepa. Utvrđujem da je većinom glasova u dnevni red po hitnom postupku uvršten Konačni prijedlog Zakona o Centru za praćenje poslovanja energetskog sektora i investicija, 74 za i 37 protiv. Hvala lijepa. Idemo na 8. zadnji Prijedlog zakona. Tko je za primjenu hitnog postupka kod donošenja Zakona o izmjenama i dopuni Zakona o zaštiti i očuvanju kulturnih dobara, P.Z broj 39. Molim da se uključite i glasujmo. Jeste li obavili glasovanje? Hvala lijepa. Utvrđujem da je većinom glasova u dnevni red po hitnom postupku uvršten Konačni prijedlog zakona o izmjeni i dopunama Zakona o zaštiti i očuvanju kulturnih dobara. Ne rješava stvar. Sada smo glasovanjem uvrstili u dnevni red predložene zakone, mislim da ne treba čitati ništa više.
Poštovane gospođe i gospodo zastupnici. Sve vas srdačno pozdravljam. Nastavljamo s radom 3. sjednice. Pozdravljam i zamjenika ministra gospodina Borisa Lalovca, zamjenika ministra financija. Vidim da se… izvolite
Hvala, gospodine predsjedniče.
Prije nego počnemo?
Prije nego počnemo. Naime, već je 60 dana kako je Sabor konstituiran. Upozorio bih da smo napravili sva radna tijela, Sabor radi kako treba raditi osim dva. Nismo formirali novo Povjerenstvo za odlučivanje o sukobu interesa i antikorupcijsko Vijeće. Šaljemo krivu poruku. Imam i poziva birača zašto se to ne radi. Zamolio bih predsjednika Sabora da poduzme korake da se ta dva saborska tijela što je moguće prije formiraju. Šaljemo ovako krivu poruku da nam do toga nije stalo, da nam je to zadnja rupa na svirali. Mislim da to nije istina i da to treba popraviti. Hvala.
Hvala lijepa. Ovo inače nije uobičajeno, nije u skladu s Poslovnikom ali ja sam vama dao riječ kako bismo i to primili na znanje i razmotrit ćemo vaš prijedlog. Još nisam ni rekao da nastavljamo s radom, a gospođa potpredsjednica Kosor se javila. Izvolite. Mogu ja reći da nastavljamo s radom?
Možete naravno.
Izvolite, šalim se.
Hvala vam lijepa gospodine predsjedniče. Tražim naime stanku ovog trenutka u ima Kluba zastupnika HDZ-a zbog noćašnjih događaja uhićenja prosvjednika seljaka i zbog razloga i način na koji se to dogodilo. Cijelu noć do jutra primali smo pozive uplašenih ljudi, želimo to razmotriti na sjednici Kluba zastupnika HDZ-a a onda naravno izvijestiti o sljedećim koracima. Hvala vam lijepa. Tražimo stanku od 15 minuta.
Hvala lijepa. Gospodin zastupnik Dinko Burić, predsjednik Kluba HDSSB-a. Izvolite.
Poštovani gospodine predsjedniče. Iz istog razloga Klub HDSSB-a također traži stanku od 15 minuta.
IDS također. Hvala lijepa. Izvolite stanka 9,50 [[Upadica: Hvala lijepa.]] Hvala i vama. Nastavljamo s radom. Najprije riječ ima predsjednica kluba HDZ-a gospođa Jadranska Kosor. Izvolite.
Hvala vam lijepa, poštovani gospodine predsjedniče Hrvatskoga sabora. Klub zastupnika HDZ-a tražio je stanku, hvala vam lijepa što ste nam je dali prije početka današnje sjednice jer smo noćas nas nekoliko prije svega gospodin Čobanković, bivši ministar poljoprivrede ali su neki zvali i mene i još neke druge kolege iz kluba. Dakle uznemireni seljaci, ljudi koji su se odlučili na prosvjede kako bi izborili odnosno kako bi se borili za svoja prava, uhićeni i odvedeni u policijske postaje. Ono što je činjenica koju želim ovdje također reći da među ljudima, među seljacima, među prosvjednicima ali i među mljekarima, među onima koji proizvode mlijeko je zavladao zapravo zastrašujući strah, dakle strah o kojem teško govore. … /Buka u dvorani./… Da, dame i gospodo. Čudim se moram reći da vam je to, gospođe i gospodo iz kluba SDP-a da vam je to smiješno odnosno vladajuće koalicije. Možda je vama smiješno ali ljudima koji su proveli noć u Policiji nije smiješno, to je sasvim sigurno. Činjenica jest da su uhićeni neki sudionici emisije "Otvoreno" Hrvatske televizije pa bi se onda moglo dakako zaključiti i da su možda uhićeni zbog toga što su nešto rekli, dakle zbog izrečene riječi u jednoj televizijskoj emisiji i na taj način možemo tumačiti noćašnja uhićenja. Mi smatramo da od početka Vlada nije dobro krenula reagirati na prosvjede, dakle činjenica da je ministar Jakovina neprekidno odbijao razgovore, rekao je da neće razgovarati dok se prosvjednici ne maknu s ceste. I mi smo vodeći državu dakako bili suočeni sa nizom prosvjeda seljaka. Nikad se nitko nije odlučio na ovakva uhićenja u gluho doba noći kad cijela Hrvatska spava i kad nitko pa ni mediji ne mogu svjedočiti tome što se događa na cesti i na ulici. Mi zato tražimo da u Hrvatski sabor dođe hrvatski premijer, predsjednik Vlade Republike Hrvatske gospodin Zoran Milanović, da nam on objasni zašto se to dogodilo, zašto se to događa i u kom smjeru će ići razgovori sa seljacima odnosno sa mljekarima. Naime sjetimo se nedavne prošlosti, prosvjeda u Varšavskoj primjerice kad je policija dakako morala asistirati na poziv onih koji su po zakonu pozvani tražiti intervenciju policije da bi se npr. neki radovi, investicijski radovi kakvi su se tamo događali mogli nastaviti. Tada je policija dakako u skladu sa zakonom usred bijela dana intervenirala kako je bilo zakonom određeno i ako se možete dobro sjetiti čini mi se da su tamo među prosvjednike odmah otišli i današnji predsjednik Hrvatskoga sabora i gospodin Bernardić i gospodin Kregar, ali i mnogi drugi, i gospodin Milanović, današnji hrvatski premijer. … [[Upadica se ne razumije.]] Ja sam vas spomenula gospodine predsjedniče, ne bih vas mogla preskočiti niti zaboraviti. Dakle svakako, to se događalo usred bijeloga dana pred očima hrvatske javnosti i nijedan detalj u intervenciji policije nije tada mogao proći bez nadzora javnosti. Ovo se dogodilo u gluho doba noći, ovo se dogodilo bez javnosti, ljudi su uplašeni smijali se vi tome ili ne. Zato tražimo dolazak premijera. Mi svakako, kao vjerujem ni većina od vas ne želimo da ovo bude policijska država, da ovdje pregovori počinju i završavaju treniranjem strogoće nego da se sve pa i intervencija policije događa u skladu sa hrvatskim zakonima. Prosvjedi moraju biti dopušteni i u tom kontekstu promatrati najavu da će se dozvoliti prosvjedi na Trgu Svetoga Marka izgleda dame i gospodo u svjetlu noćašnjih događaja kao čista farsa. Dakle zahtjev je predsjednik Vlade Republike Hrvatske u Hrvatski sabor kako bi nam objasnio o čemu se radi i na koji način će se nastaviti razgovori sa seljacima mljekarima. Hvala.
Hvala lijepa. U ime kluba HDSSB-a gospodin zastupnik i predsjednik kluba Dinko Burić. Izvolite.
Poštovani gospodine predsjedniče Hrvatskoga sabora, poštovani gospodine ministre. Prije svega želim u ime kluba HDSSB-a reći da apsolutno podupiremo opravdane zahtjeve hrvatskih mljekara, hrvatskih proizvođača mlijeka i da se protivimo bilo kakvoj upotrebi sile protiv njih. Međutim, slušajući ovo što je gospođa potpredsjednica Kosor sada maloprije rekla ne mogu se oteti dojmu da vašem licemjerju nema kraja. I vi ste imali iste probleme, a rješavali ste ga na isti način, rješavali ste ga ili prijevarama seljaka ili silom. Zar mislite da smo mi u Slavoniji zaboravili naguravanje sa seljacima kod Vinkovaca, zar mislite da smo zaboravili da ste svoje hrvatske građane ministar Karamarko nazivao Indijancima kad su prosvjedovali. Prema tome, bolje je da se pokrijete ušima nego da glumite zabrinutost za brige hrvatskih seljaka. I vaša politika je dovela do ovoga.
To je izražavanje mišljenja. Molim vas. Molim vas, nemojte sad pretjerivat. Izvolite gospodin Burić.
Samo malo. Ja ovo moram, dužan sam to reći jer su hrvatski poljoprivrednici i seljaci u situaciji u kakvoj jesu upravo velikim dijelom zahvaljujući i vašoj politici prema hrvatskom selu i poljoprivredi u posljednjih 8 godina. Moram vam nešto još također reći. Nova hrvatska vlast loše je počela. Ne može se rješavat problem upotrebom sile. Ministar poljoprivrede mora sjedit sa hrvatskim seljacima, sa proizvođačima mlijeka i tražiti rješenja, a ne zvat policiju. Nemojte bit samo druga, uvijek govorim, budite drugačija vlast. Nije dobro govorit nećemo razgovarat dok se ne maknete sa ceste, mora se razgovarat. Ne može hrvatska Vlada nova ni bilo koja štititi strani kapital, a ne domaćeg proizvođača. Zar mislite da bi u Francuskoj, a Francuska je indirektno vlasnik Dukata, zar mislite da bi u Francuskoj francuska Vlada slala svoju policiju na svoje građane da bi štitila interese nekog drugog vlasnika, Hrvatske ili ne zanima koje druge države. Budite uvjereni da ne bi. Dakle zaključujem, pozivam i ministra poljoprivrede hrvatske Vlade, nemojte se tvrdoglavit nego sjedite za stol i pritisnite otkupljivače mlijeka, imate mehanizme. Pritisnite otkupljivače mlijeka, a nemojte slat hrvatsku policiju na hrvatske građane. Vodite računa o tome da nitko ne sjedi i ne stoji 10 dana na ovoj zimi zato što uživa u tome, nego zato što ga teška muka tjera na to. I budite uvjereni da će hrvatski građani, hrvatski poljoprivrednici, hrvatski seljaci i svi ostali ustrajati u svojim zahtjevima. Nemojte da se dogodi da se ne daj Bože prolije i kap hrvatske krvi samo zato što je, umjesto da su se štitili naši interesi, interesi naših građana štitio interes stranog kapitala. Zahtjevi mljekara su opravdani, hrvatska Vlada mora stati iza njih. To treba rješavati na miran način. Pozivam i ministra poljoprivrede, ja njega pozivam prije svega da on dođe i sjedne za pregovarački stol i napravi sve što je moguće da se opravdani zahtjevi hrvatskih mljekara ispune. A ovo što sam sada čuo, da sam čuo od bilo koga drugoga, a ne od vas onda bih rekao evo svaka čast. Ovako moram reći još jedanput ne mogu, sram treba bit vas zbog svega onoga što ste radili ovih 8 godina prema hrvatskoj poljoprivredi i hrvatskom selu. A nama u Slavoniji i Baranji neće nitko držati lekcije kako se trebamo ponašati. Prema tome, sjetite se što ste radili i kako ste se ponašali i poručujem novoj hrvatskoj Vladi nemojte da vam bude uzor HDZ-ova Vlada u proteklih osam godina. Zahvaljujem.
Prvo bih molio ako možemo u jednom miru raspravljati, a ne u buci. Ako je to moguće za one koji su u ovoj dvorani bih molio da se tako ponašaju. A onda bih dao riječ gospodinu potpredsjedniku Hrvatskog sabora za povredu Poslovnika Vladimiru Šeksu. Iza toga gospođi zastupnici Đurđici Sumrak. Izvolite. Ja doduše nisam nigdje vidio povredu Poslovnika pa da čujemo.
Hvala lijepa gospodine predsjedniče. 214. i 223a. Poslovnika, zastupnik Burić govoreći u ime Kluba zastupnika HDSSB-a grubo je povrijedio pravila ponašanja u ovom Domu, oklevetao, uvrijedio i predsjednicu stranke i potpredsjednicu Sabora koja je govorila u ime kluba, gospođu Jadranku Kosor, lažno je imputirao, insinuirao određene postupke prethodne Vlade. Na taj način u jednom besprimjernom stilu i tonu, umjesto da obrazloži stajalište svoga kluba obrušio se svojim lažima, klevetama na Klub zastupnika Hrvatske demokratske zajednice, na predsjednicu kluba. To je jedan besprimjerni napadaj na Poslovnik Hrvatskog sabora. Ja molim gospodine predsjedniče da u začetku spriječite takva ponašanja jer to dovodi do zle krvi, to dovodi do jednoga uznemirujućega nereda u sabornici.
Ja sam dužan po članku 209. Poslovnika Hrvatskog sabora dati vama objašnjenje gospodine potpredsjedniče pa ga i dajem. Ja nisam u ničemu vidio ovo što ste vi sada rekli. Ja sam vidio izražavanje mišljenja jednog kluba koji je gospodin Burić iznio. Mislim da nije vrijeđao, ali je svojim rječnikom rekao koji nije bio uvredljiv po meni, stav kluba. Ako vi niste zadovoljni potpredsjedniče Šeks sa mojim objašnjenjem imate pravo po članku 209. da se obratite Odboru za Ustav, Poslovnik i politički sustav za daljnje postupanje. Hvala lijepa. Povreda Poslovnika, to ćete učiniti. Hvala. Gospođa Đurđica Sumrak, povreda Poslovnika. Izvolite.
Hvala vam lijepo gospodine predsjedniče Hrvatskog sabora. Pa ja sam se isto javila za povredu Poslovnika po točci 209. i 214. Jer je zastupnik Burić vrijeđao, lagao ne samo o predsjednici naše stranke HDZ-u i prošloj Vladi, nego je uvrijedio u svom govoru i sve poljoprivrednike i sve ove naše mljekare koji su noćas bili uhićeni, a najviše ih je uvrijedio što je ničice pao pred ovu Vladu i rekao neka ih hapse, ali neka ne bude krvi. To je žalosno od jednog zastupnika iz Slavonije.
Isto objašnjenje koje sam dao gospodinu potpredsjedniku Šeksu dajem i vama. Izvolite, povreda Poslovnika gospodin zastupnik Dinko Burić. Ali molim vas budite precizni zbog čega je povrijeđen Poslovnik.
Zahvaljujem. Isto po članku 209.
Ne, ne. Molim vas! Samo malo. Morate, dozvolite molim vas. 209. je temelj za to da se vi kao zastupnici i ja kao zastupnik mogu pozvati na povredu Poslovnika. Morate reći neki članak je li to 214. Možda?
209. i 214.
Izvolite.
Dakle, prije svega potpredsjednik Sabora gospodin Šeks i gospođa Sumrak govore o nečemu što ja uopće nisam govorio. Mi govorimo i ja osobno, a i svi iz HDSSB-a na način da nas ljudi razumiju. To nije kleveta, to nije iznošenje neistina nego istina. I činjenica je da ste upravo vi velikim dijelom krivi što i danas ovi mljekari prosvjeduju kao što su prosvjedovali poljoprivrednici i svih ovih godina dok ste vi bili na vlasti. I još samo moram vam reći ovako. Kad vi gospođo Sumrak nešto počnete govoriti onda stvarno u Hrvatskoj padne mrak. Evo ja stvarno više ne znam što bih rekao.
Hvala lijepa. Ispravak, molim vas, ispravak netočnog navoda. Vi ste već dobili. Nećete polemizirati preko povrede Poslovnika. To sam vam rekao. Nećete polemizirati preko povrede Poslovnika, jer to nemate pravo po Poslovniku. Ispravak netočnog navoda gospodin zastupnik Petar Čobanković. Izvolite. Recite samo čijeg navoda.
Recite samo čijeg navoda. Gospodine Burić, pa digao sam dok je gospodin Burić raspravljao pa onda se odnosi na njega. Ovako, gospodin Burić je iznio više netočnih navoda. Ja ću u ovome ispraviti njegov navod u kontekstu kada priča o ometanju prosvjeda, naguravanja sa policijom i slično. Za vrijeme prošlog mandata niti jedan prosvjed nije nasilno prekinut, niti je itko od prosvjednika priveden u policijsku postaju, niti je tamo zadržavan. Prosvjedi su se održavali i držimo da je to legitimno pravo. Nikada ni sada ne podržavamo blokadu prometnica, ali prosvjedi su legitimno pravo i svatko ima pravo prosvjedovati. I nisu bili ometani čak kada su i radili blokade prometa, čak i kada su mještani određenih općina koje su bile zablokirane tražili određenu intervenciju intervencije nije bilo. Znači, ne može se prihvatiti navod gospodina Burića da se na sličan način postupalo sa prosvjednicima.
Hvala. Ispravak netočnog navoda gospodin zastupnik Josip Salapić. Izvolite.
Hvala lijepo gospodine predsjedniče Hrvatskog sabora. Ispravljam netočni navod gospodina Burića u kojem je rekao da je Vlada HDZ-a slala policiju na poljoprivrednike i da je Vlada HDZ-a uništila poljoprivredu Slavonije i Baranje. Istina je sljedeća: 7 godina postoji HDSSB, a 15 godina isti ljudi koji su bili HDZ današnji dužnosnici HDSSB-a koji su zaboravili iz čije su ruke i koje stranke izašli pa bih ja pitao uistinu tko je uništio IPK Osijek sa 4 tisuće radnika? Tko je uništio poljoprivredu Slavonije i Baranje? Koji su to ljudi? Promijenite ruho i zaboravljate što ste radili. To je sramota. I sramota je gospodine predsjedniče Hrvatskog sabora što dozvoljavate da se ljudi smiju i cerekaju ozbiljnoj situaciji u Hrvatskoj s koje god strane sjedili. To je sramota na takav način voditi sjednicu Hrvatskog sabora. Ovo je ozbiljni problem za hrvatski narod, a ne za smijanje i cerekanje u Hrvatskom saboru.
Ne znam o čemu pričate. Da, stvarno ne znam o čemu pričate tko se cerekao i da li se netko grupno cerekao, ja to nisam vidio. Ali ako ste vi vidjeli imate pravo na svoje opažanje. U ime kluba IDS-a gospodin zastupnik … [[Upadica se ne razumije.]] Samo malo. Gospodine Burić vi ste sad digli, ja sam vidio da ste digli povredu Poslovnika, ali ja znam da vi to želite iskoristiti kao repliku, ali to nije bila replika to je ispravak netočnog navoda i ako ste primijetili niti premijer niti potpredsjednici Vlade i prvi i drugi potpredsjednici Vlade niti članovi Vlade nisu dobili priliku da nakon ispravka netočnog navoda mogu reagirati. Pa ja vas molim da se tome prilagodimo. Imat ćemo priliku uskoro da raspravljamo o prijedlogu za izmjenu Poslovnika gdje ćemo predložiti da se ispravak netočnog navoda ukine pa da to riješimo i da to skinemo s dnevnog reda. Ali molim vas, nemojte to zloupotrebljavati jer to doista nije način kako se radi. I vi sad mene želite cijelo vrijeme učiti i mom poslu. Ja vas molim da se ustegnete od toga. Vi sad opet dignete povredu Poslovnika i počet ćete govoriti, ali gledajte ja ću vam oduzeti riječ kad počnete govoriti nešto što nije povreda Poslovnika. Da li to želite? … [[Upadica se ne razumije.]] Ali nećete, gledajte vi to sad želite iskoristiti kao odgovor na repliku. Ne, izvolite, izvolite ali vas upozoravam oduzet ću vam riječ kad počnete govoriti nešto što nije povreda Poslovnika.
Gospodine predsjedniče Sabora hvala što ste mi dali riječ za povredu Poslovnika. Povreda Poslovnika po članku 214. uvaženi kolega Salapić nije ništa ispravio od mog netočnog navoda. Evo ga.
Dakle kao što sam pretpostavljao vi ste iskoristili praktički institut odgovor na repliku koji ste sada napravili … [[Upadica se ne razumije.]] Nemojte se sad vi opet javljati. Gospođo Sumrak možete se sad svi javljati i dizati povredu Poslovnika, to svi možete raditi, ali to je zloupotreba … [[Upadica se ne razumije.]] Izvolite. Ne, gospođa, sad nek gospodin zastupnik čeka ja sam kao što vidite osigurao da i dođe ovdje predstavnik Vlade jer je inače i sjednica Vlade ako ne znate o proračunu. Dakle, sve sam osigurao koliko sam mogao, a vi sada izvolite digli ste povredu Poslovnika.
Hvala vam. Htjela sam samo gospodine predsjedniče Hrvatskog sabora reći da imate onda isto mjerilo za sve. Ne znači to ako je netko bezobrazan da može dobiti, a netko tko pristojno diže povredu Poslovnika da mu oduzimate. Meni niste dozvolili dva puta da se obranim, znači od uvrede koju je gospodin Burić uputio meni, a sada ste njemu dozvolili da on po drugi puta diže povredu Poslovnika. Samo to, evo.
Naravno da niste u pravu. Sad se opet niste pozvali na članak ni 209. kao temelj niti neki drugi članak. Niste se pozvali, ali to je ono što stalno govorim. Vi samo potvrđujete da trebamo prestati raditi onako kako se dosad radilo, barem u ovom dijelu. Izvolite gospodine predsjedniče kluba IDS-a, u ime kluba IDS-a.
Poštovani gospodine predsjedniče, gospodo ministri, uvažena gospodo zastupnici. Pa ja mislim da je vrlo dobro da su ovdje ministar poljoprivrede sad izašao i da je došao ministar policije. Još bolje je da Sabor ne šuti o ovim prosvjedima koji su iza nas i pred nama koji traju već 10 dana. Ne vidim razloga za dolazak premijera iako smo mi Bože to je isto istina redovito pozivali premijere u takvim situacijama, ali bi se rijetko kada zadovoljili i dolaskom ministra. Nema potrebe isto tako za teškim riječima, za galamom ma otkud dolazila i isto je u pravu gospodin Burić kada kaže da problem hrvatskog sela nije od danas. Međutim ja želim nešto drugo govoriti. Ja 100% razumijem mljekare. Oni teško da mogu ako prodaju mlijeko za 2,3 kune biti u plusu. Sa 2,3 kune nitko u Hrvatskoj ne može proizvesti litru mlijeka, opstati, odnosno pozitivno poslovati. Ne mogu to gospodo u Križevcima, Bjelovaru ne znam tamo di je majka tih simentalaca, ne mogu Slavonci, a kamoli da mogu ne znam moji Istrijani na Humštini, na Roštini itd. I zato ovo što vidim sada spremnost nabavljača da korigiraju cijenu sa 2,3 prema 2,4, 2,5, a nadam se da će u konačnici biti 2,7 je nešto što obećava. Želim vjerovati da će se u konačnici približiti samim mljekarima. I još jedna stvar koja je krajnje nelogična, nije logično da cijena mlijeka 2012. gospodo bude manja no što je bila 2011. Tu vidim doslovce iskorištavanje da ne kažem pljačku hrvatskog seljaka. Problem, po meni, nije Vlada, problem su monopoli, problem je Dukat, a ako on odredi cijenu, e onda će se razumljivo u ovoj zemlji svi rukovoditi njima. Problem je isto tako što država naprosto rasprodaje svoje monopole. Kako je Rajić ili kako se već zove, da došao do Dukata to nitko u zemlji ne zna, ali sve znamo kako je Dukat prodao Lactalisu ni za više ni za manje nego čini mi se 270 milijuna eura. To je novac koji je nakon toga završio u Švicarskoj. Da je taj novac završio u Hrvatskoj pa pola ja bih rekao hrvatskog problema na selu sa mljekarskom industrijom naprosto bi se razriješio. To je trogodišnji poticaj za hrvatsko selo. Jasno, s druge strane Lactalis nije tu da vodi socijalnu politiku. Oni su ovdje da zarade, ali ne tako. E tu se sad treba umiješati Vlada da uguše mljekarsku industriju RH i da se sutra kao što je to bio slučaj '90-ih mlijeko u ovu zemlju ponovno uvozi. Jasno je isto to da prosvjedi ne smiju paralizirati državu. Prosvjedima se ne smije bilo kome u ovoj zemlji nanositi šteta, ali isto tako želim kazati da za silu ako ju je bilo nema razloga, nema potrebe. Sili treba reći ne. Ja sam zadnji koji bi huškao seljaka na Vladu ili obrnuto ne znam Vladu na seljaka. Treba razgovarati, treba sjesti, treba pronaći modus preživljavanja seljaka na ovim prostorima. Seljaci danas više nisu samo kravica i štalica tu su pogoni, tu su strojevi, tu je zemlja, tu je industrija, tu je muka, tu je gospodo tu su radna mjesta, tu su krediti koji se tiču pojedinih seoskih domaćinstva, dostižu milijune naprosto kuna. Mlijeko nije pšenica. Vi pšenicu posijete i požnjete, a ovdje je naprosto jedan kontinuirani rad u štali 365 dana u godini. Ja znam dečke sa Čepića. To su obitelji koje su krenule u proizvodnju mlijeka od ničega tamo sredinom devedesetih godina dolje u Istri. Spasili su te PIK-ove da ne sve bi to propalo. Imaju 50, 100 krava, imaju zemlju u zakupu sve im je na bubnju. I za takve ljude koji sve stiču svojim radom ova zemlja mora imati razumijevanja, ali slažem se da i politiku poticaja u Hrvatskoj treba preispitati. I za kraj, uvijek sam za razgovor, za silu nema potrebe. Problem mora danas riješiti i gasiti država, ali problem su Dukat i monopoli a još jedanput jasno poticaje preispitati a sili kazati ne.
Hvala. Ispravak netočnog navoda gospodin zastupnik Stjepan Milinković. Izvolite.
Hvala lijepa gospodine predsjedniče. Pa kolega Kajin je izrekao nekoliko netočnih navoda ali meni je zapeo onaj gdje je rekao da simentalci daju mlijeko. Netočno, kolega Kajin, daju krave simentalske pasmine. A ja slučajno dolazim iz te sredine. … [[Govornici govore u isto vrijeme, ne razumije se.]]
Molim vas dozvolite zastupniku da govori. Molim vas.
Ja prihvaćam isto tako razgovor dakle u tom dijelu da treba razgovarati sa tim poljoprivrednicima, a naravno glede potpora i svega drugoga. Ali želim reći da te ljude zasigurno na cestu nije dovelo dobro, da oni mukotrpno rade to svjedočim godinama i da su i sa tim potporama uspjeli stvoriti određenu zavidnu proizvodnju.
Molim vas, ovo nisu ispravci netočnog navoda što dalje govorite. Zato ću vam ja oduzeti riječ. Hvala. Evo završili smo sada obraćanje predstavnika klubova koji su tražili stanku. Ja sam razumio jer je jedino gospođa Kosor potpredsjednica Hrvatskog sabora objasnila zbog čega traži sjednicu kluba, da se radi o tome da se između ostalog informiranju i informiramo o posljedicama do kojih je došlo zbog toga što pregovori do sada nisu završeni. I zato sam ja zamolio u ovoj situaciji kakva je, sjednica Vlade je već počela prije pola sata da gospodin ministar MUP-a dođe i da ako je to potrebno sada nakon ove rasprave ukratko informira Hrvatski sabor između ostalog kao što ste vi gospođo potpredsjednice rekli privođenjima i da onda naravno bez rasprave jer rasprave nema po Poslovniku jer nemamo to predviđeno u dnevnom redu s tim da završimo i da idemo dalje po dnevnom redu. Izvolite.
… [[Govornica nije uključena.]] predsjedniče. Neću zlorabiti Poslovnik budite sigurni. Dakle rekli ste što smo mi u klubu HDZ-a tražili, točno, tražili smo dolazak premijera kako bismo dobili punu informaciju ne samo o noćašnjim događajima nego o tome što će se događati danas, sutra i ubuduće. Naime, ako se dogodi da seljaci unatoč tome što su uplašeni unatoč tome što se zaista boje nastave sa prosvjedima i ne dođe do dogovora, dakle mi želimo znati što Vlada namjerava učiniti i kako razriješiti ovo pitanje. Cijenim dolazak gospodina ministar unutarnjih poslova ali on sigurno cjelovitu sliku o ovome problemu i načinu rješavanja ne može dati ili ćemo zapravo dobiti odgovor da će se svaki sljedeći prosvjedi rješavati na ovaj isti način. Zato mi i dalje inzistiramo na dolasku premijera Milanovića. Hvala vam lijepo.
Ja sam iz ovoga zaključio da vi iz ovog predsjednike Kluba HDZ-a ne želite dakle nije vam potrebna informacija. … [[Upadica se ne razumije.]] Ja sam razumio vaše traženje kluba upravo tu temu zato sam i zamolio gospodina ministra da dođe. Ja inače brzo reagiram, koliko mogu naravno. O sada o tome što će se dogoditi za dan, dva, tri ili tri mjeseca to je doista teško reći, to vam nitko ne može dati objašnjenje jer razgovori traju. I vi ste imali razgovore po sličnim temama i znate kako to izgleda. A mi to nastojimo raditi naravno sa što manje stresova i za poljoprivrednike i za hrvatske građane pogotovo zbog toga što treba svatko doći i na svoj posao, treba otići po dijete u vrtić i naravno da je građanima Zagreba i ne samo građanima Zagreba bilo teško jučer kada je blokirana Slavonska avenija u oba pravca, dakle to sve znamo. Ali ja vas molim ja isto dajem, pazite ja sam dao gospođi sada vi tamo gunđate molim vas lijepo, a ja sam dao riječ potpredsjednici Hrvatskog sabora da nije imala pravo na tu riječ. Nemojte molim vas, nemojte i sada kad ja dajem objašnjenje kako ćemo dalje raditi vi gunđate, pa mislim da to stvarno nije lijepo, mislim da nije fer. Dakle, još jednom pitam imali potrebe pošto traje sjednica Vlade da ministar unutarnjih poslova objasni ovaj dio koji ste vi tražili ili nema pa da i on ide na sjednicu Vlade i obavlja svoj dio posla koji se odnosi na proračun i druge točke dnevnog reda? Ja sam razumio da zapravo da nema.
Vi ste dakako na što imate puno pravo kao predsjednik Sabora pozvali ministra unutarnjih poslova prije nego što ste znali što će biti zahtjev Kluba zastupnika HDZ-a dakle prije nego što smo mi izrekli za govornicom naše zahtjeve. A vaše dakako pravo da date svakome u hrvatskoj sabornici riječ ako vi odlučite da je to potrebno. Mi ćemo i dalje inzistirati na dolasku premijera Milanovića. Hvala vam lijepo.
Hvala lijepa. Ja sam dakle razumio, nisam ni od drugih predstavnika klubova čuo prijedlog makar je već bio ovdje u dvorani ministar unutarnjih poslova da treba dati informaciju jer je iz medija već vidljivo što i kako. Prema tome, ja se zahvaljujem ministru unutarnjih poslova na prisustvu sjednici, a mi ćemo dalje nastaviti da radom. Doviđenja gospodine ministre, još jednom hvala. Imam jedno objašnjenje zašto moramo preskočiti točku dnevnog reda za sada koja je bila predviđena, a to je Konačni prijedlog zakona o izmjeni Zakon o šumama, jer je upravo a to nismo mogli do kraja predvidjeti ministar koji bi želio ovdje biti prisutan i govoriti o toj temi na sjednici Vlade jer je ona dionica koja se odnosi na amandmane u sferi poljoprivrede jako značajna i evo i premijer me je molio da ministar dođe, a kako ne može biti na dva mjesta ja molim da imate razumijevanja da idemo na iduću točku. Makar sam ja jučer najavio ovu točku pa da se vratimo na nju čim bude to moguće s obzirom na okolnosti koje sam prije rekao. Vidim da se slažete s time. Hvala vam lijepa. Gospođe i gospodo zastupnici, poštovane kolegice i kolege nastavljamo s radom 3. sjednice Hrvatskog sabora, sve vas srdačno pozdravljam. Posebno pozdravljam predstavnike Državnog ureda za reviziju. Na temelju članka 204. stavak 2. Poslovnika ja ću ponoviti dok se vi ispozdravljate pa ću ja ponoviti. Na temelju članka 204. stavak 2. Poslovnika Hrvatskog sabora predlažem dopunu dnevnog reda 3. sjednice sljedećim točkama: 1. Prijedlog zakona o potvrđivanja Ugovora između Kraljevine Belgije, Republike Bugarske, Češke Republike, Kraljevine Danske, Savezne Republike Njemačke, Kraljevine Španjolske, Francuske Republike, Talijanske Republike, Republike Cipra, Republike Latvije, Republike Litve, Velikog Vojvodstva Luksemburga, Republike Mađarske, Republike Malte, kraljevine Nizozemske, Republike Austrije, Republike Poljske, Portugalske Republike, Rumunjske, Republike Slovenije, Slovačke Republike, Republike Finske, Kraljevine Švedske, Ujedinjene Kraljevine Velike Britanije i Sjeverne Irske/Države članice Europske unije/ i Republike Hrvatske o pristupanju Republike Hrvatske Europskoj uniji, s Konačnim prijedlogom zakona, hitni postupak, prvo i drugo čitanje, P.Z. br. 51. 1. Prijedlog zakona o socijalnoj skrbi, s Konačnim prijedlogom zakona, hitni postupak, prvo i drugo čitanje, P.Z. br. 50. 1. Prijedlog zakona o izmjenama i dopuni Zakona o izvlaštenju s Konačnim prijedlogom zakona, hitni postupak, prvo i drugo čitanje, P.Z. br. 48. 1. Prijedlog zakona o izmjenama Zakona o carinskoj službi s Konačnim prijedlogom zakona, hitni postupak, prvo i drugo čitanje, P.Z. br. 49. 1. Prijedlog odluke o donošenju prostornog plana Nacionalnog parka Sjeverni Velebit. 1. Prijedlog zakona o dopuni Zakona o posredovanju pri zapošljavanju i pravima za vrijeme nazposlenosti, prvo čitanje, P.Z. BR. 11, predlagatelj: Klub zastupnika Hrvatskih laburista-Stranke rada. 1. Prijedlog zakona o dopunama Općeg poreznog zakona, prvo čitanje, P.Z. br. 12, Predlagatelj-Klub zastupnika Hrvatskih laburista-Stranke rada. 1. Prijedlog zakona o dopuni Zakona o poreznoj upravi, prvo čitanje, P.Z. br. 13., predlagatelj- Klub zastupnika Hrvatskih laburista-Stranke rada. 1. Statut Hrvatske agencije za nadzor financijskih usluga- potvrđivanje, Podnositelj – Agencija za nadzor financijskih usluga. 1. Izvješće Nacionalnog vijeća za šport u razdoblju od 18. lipnja 2010. godine do 31. prosinca 2011. godine, Podnositelj – Nacionalno vijeće za šport. 1. Godišnje izvješće o radu Upravnog vijeća HINE od 1. svibnja 2010. do 30. travnja 2011., s nadopunom Izvješća. Prijedloge akata primili ste u pretince, a člankom 205. Poslovnika određuje se da se najprije odlučuje o prijedlogu da se pojedini zakon donese po hitnom postupku. Pitam, ima li tko od zastupnika primjedbi na primjenu hitnog postupka kod donošenja predloženih Zakona? Hvala. Prelazimo na glasovanje o hitnosti postupka. Najprije da utvrdimo kvorum pa bih vas molio da se uključimo i da potvrdimo da smo ovdje prisutni. Dakle, treba svijetliti lampica na nuli. Inače u Bugarskoj jedan zanimljivi detalj samo s karticom, samo provuče da je prisutan, onda je to puno jednostavnije, vidjet ćemo što mi možemo napraviti. Evo mogu utvrditi da je prisutno 84 zastupnika. Hvala lijepa. Sada prelazimo na glasanje. tko je za primjenu hitnog postupka kod donošenja Zakona o potvrđivanju ugovora između država, ja ću sada biti ako se slažete kraći da ne navodim sve nazive država, dakle tko je za primjenu hitnog postupka kod donošenja Zakona o potvrđivanju Ugovora između država 27 članice EU i Republike Hrvatske o pristupanju Hrvatske Europskoj uniji P.Z. br. 51? Uključimo se i glasujmo tko je za, neka stisne plus. Oprostite što ja ovako malo govorim što treba napraviti ali da ne bi bilo kao na prethodnoj sjednici grešaka. Hvala lijepa. Evo za hitni postupak o ovom Prijedlogu zakona se izjasnilo 88 zastupnika, a dva su suzdržana i nitko protiv. Dakle, nema suzdržanih je li. Dakle utvrđujem da je većinom glasova u dnevni red po hitnom postupku uvršten Konačni prijedlog zakona o potvrđivanju Ugovora između 27 članica EU i Republike Hrvatske o pristupanju Hrvatske Europskoj uniji P.Z. br. 51. Idemo dalje na izjašnjavanje. Tko je za primjenu hitnog postupka kod donošenja Zakona o socijalnoj skrbi P.Z. br. 50.? Molim uključimo se i glasujmo. Hvala. Utvrđujem da je većinom glasova 72 glasa za i 16 protiv u dnevni red po hitnom postupku uvršten Konačni prijedlog Zakona o socijalnoj skrbi. 3. Tko je za primjenu hitnog postupka kod donošenja Zakona o izmjenama i dopunama Zakona o izvlaštenju, P.Z. br. 48? Molim uključimo se i glasujmo. Utvrđujem da je većinom glasova 66 glasova za i 9 protiv i 2 suzdržana u dnevni red po hitnom postupku uvršten Konačni prijedlog zakona o izmjenama i dopunama Zakona o izvlaštenju. Idemo dalje na izjašnjavanje. Tko je za primjenu hitnog postupka kod donošenja Zakona o izmjenama Zakona o carinskoj službi, P.Z. br. 49? Molim uključimo se i glasujmo. Imamo jedan problem, nije se dovoljno zastupnika prijavilo. Vjerojatno je nepažnja u pitanju i sada ćemo morati ići ručno glasati za taj dio. Nije, ne pa to smo utvrdili da imamo kvorum. Nitko ne izlazi iz dvorane. Ja vas molim da se ručno izjasnimo. Tko je za primjenu hitnog postupka kod donošenja Zakona o izmjenama Zakona o carinskoj službi, P.Z. br. 49? Molim brojite. Tko je protiv? Nema suzdržanih, onda ne pitam tko je suzdržan, ispričavam se. Dakle, utvrđujem da je većinom glasova 70 glasova za, 7 protiv u dnevni red po hitnom postupku uvršten Konačni prijedlog Zakona o izmjenama Zakona o carinskoj službi. Ima li tko primjedbi na uvrštenje u dnevni red ostalih predloženih točaka? Izvolite gospodin Dragutin Lesar.
Gospodine predsjedniče. … [[Govornik se ne razumije.]] drugačiju intervenciju ne omogućava. Nemamo primjedbe na ostali prijedlog, ali imam primjedbu na ne uvrštavanje u dnevni red. Dakle, Klub Hrvatskih laburista Stranke rada istog dana kada su podnijeti zakoni pod rednim brojem 6., 7. i 8. dao je prijedlog još jednog zakona koji se ne predlaže u uvrštavanje u dnevni rad, a radi se o Prijedlogu Zakona o javnoj uporabi hrvatskog jezika. I s obzirom da su ispunjeni uvjeti za njegovo uvrštavanje kao i kod P.Z. 11., 12. i 13. molim da i njega uvrstite u dnevni red.
Gospodin zastupniče Lesar, ja nemam obavezu da sve zakone koje ste vi predložili u proceduru stavim istovremeno za odlučivanje u uvrštavanju u dnevni red, ali vas moram podsjetiti da je zadnji puta zastupnik iz vašeg kluba gospodin Nikola Vuljanić molio da se stave na dnevni red zakoni koje ste vi predložili. Ja sam rekao da ćemo to razmotriti i razmotrio sam i ova tri zakonska prijedloga sam smatrao da treba uvrstiti u dnevni red da su sve pretpostavke za njih tu. Recimo za Zakon o kolokvijalnom jeziku, nije došlo još mišljenje Vlade, tako da molim vas, molim vas vi sada možete ići dalje ali biste morali priznati činjenicu da drugačije radimo i da smo uvrstili upravo u dnevni rad vaša tri zakonska prijedloga, a ova će doći uskoro na red. Hvala vam lijepa. Dopuna dnevnog reda je utvrđena. Ovo što ću sada reći isto nije bilo uobičajeno prije, sada molim vas isto poslušajte. Prije nego prijeđemo na prvu točku dnevnog reda, današnjeg zasjedanja obavještavam vas da planiramo, a ja vas molim za podršku zbog toga, da raspravimo danas sada ćete dobiti pročišćeni dnevni red za sjednicu danas, sutra i preksutra, nastavak će biti 14., 15. i 16. kada ćemo završiti 3. sjednicu, ali planiramo da danas razmotrimo prve 4 točke koje se tiču revizija, da sutra raspravimo Konačni prijedlog Zakona o socijalnoj skrbi, Konačni prijedlog zakona o izmjeni i dopuni Zakona o izvlaštenju, Konačni prijedlog zakona o izmjenama Zakona o carinskoj službi, Prijedlog odluke o donošenju prostornog plana Nacionalnog parka Sjeverni Velebit, a 9. točku bismo rezervirali kao što je i dogovoreno sa premijerom u petak s početkom u 9,30 sati, a tiče se ratifikacije ugovora. Eto to mislim da je uredu da vas obavijestim tako da se možemo organizirati i po klubovima i da možemo raditi koliko je god moguće u ovim okolnostima na organiziraniji način. Hvala vam lijepa. Gospođe i gospodo zastupnici sve vas srdačno pozdravljam! Nastavljamo sa radom 3. sjednice Hrvatskoga sabora. Pozdravljam posebno i gospođu Olgicu Spevec predsjednicu Vijeća za zaštitu tržišnog natjecanja i njezinu suradnicu. Na temelju članka 204. stavka 2. Poslovnika Hrvatskog sabora predlažem dopunu dnevnog reda 3. sjednice sljedećim točkama: 1. Prijedlog Zakona o provedbi uredbe (EZ) br. 648/2004 Europskog parlamenta i Vijeća od 31. ožujka 2004. o deterdžentima, s konačnim prijedlogom zakona, hitni postupak, prvo i drugo čitanje, P.Z.E. br. 55 2. Prijedlog Zakona o izmjenama i dopunama Zakona o državnim službenicima, s konačnim prijedlogom zakona, hitni postupak, prvo i drugo čitanje, P.Z. br. 53 3. Prijedlog Zakona o izmjenama i dopunama Zakona o Registru Vijeća, koordinacija vijeća i predstavnika nacionalnih manjina, s konačnim prijedlogom zakona, hitni postupak, prvo i drugo čitanje, P.Z. br. 52 4. Prijedlog Zakona o izmjenama i dopunama Zakona o grobljima, s konačnim prijedlogom zakona, hitni postupak, prvo i drugo čitanje, P.Z. br. 54 Prijedloge akata primili ste u pretince. Članak 205. Poslovnika određuje da se najprije odlučuje o prijedlogu da se pojedini zakon donese po hitnom postupku. Ima li tko od zastupnika primjedbi na primjenu hitnog postupka? Izvolite, gospođa Jadranka Kosor potpredsjednica Hrvatskog sabora.
Hvala lijepa poštovani gospodine predsjedniče. U ime Kluba zastupnika i zastupnica HDZ-a protivim se uvrštavanju po hitnoj proceduri zakona pod točkom 2., 3. i 4. Dakle, prvi prihvaćamo, ali ova tri ne zato što naš Poslovnik predviđa da se zakoni donose u hitnoj proceduri ako je to u interesu i važno zbog obrane osobito važnih državnih razloga ili da ne bi došlo do poremećaja u gospodarstvu. Nijedan od ova tri zakona ne ispunjava uvjete o hitnoj proceduri jer npr. u izmjenama Zakona o grobljima kaže se, to je izmjena koju trebamo prihvatiti u hitnoj proceduri, da je groblje ograđen prostor zemljišta na kojem se nalaze grobna mjesta. Dakle, mislim da to zaista ne zaslužuje hitnu proceduru. Inače, Vlada je dosada zapravo sve zakone slala u hitnu proceduru. Dakle, stvara se dojam da je država u nekakvom izvanrednom stanju. I molim da Vlada povuče hitnu proceduru za ova tri prijedloga, osobito vezano za Zakon o službenicima zato što se izmjenama toga zakona želi omogućiti prostor za još više zapošljavanja onih koji udovoljavaju jedinom kriteriju, a to je stranačka podobnost. Hvala vam lijepa gospodine predsjedniče.
Hvala vama. Gospodin zastupnik Nikola Vuljanić, izvolite.
Hvala gospodine predsjedniče. U ime Kluba Hrvatskih laburista htio bih samo postaviti pitanje kad ćemo konačno dobiti jedan zakon u normalnu proceduru? Čini se da živimo u stalnom izvanrednom stanju. Zakoni pod rednim brojem 2., 3. i 4. iz ovog prijedloga ne vidim ama baš nikakvog razloga zašto bi oni morali ići u hitnu proceduru i zašto ne bi mogli proći normalni postupak. Ništa ovdje nije tako hitno da ne bi moglo ovaj tjedan i za tri tjedna još jednom se raspraviti. Ovako nas se dovodi u poziciju zapravo da služimo više-manje kao mašinerija koja diže lijevu ili desnu ruku u zrak. Nemamo vremena niti raspraviti niti konzultirati se i to je, oprostite na izrazu, ali izvrgavanje parlamentarne i zakonodavne procedure. Hvala.
Hvala lijepa. Jel se još netko javlja od kolega ili kolegica zastupnika povodom pitanja hitnosti postupka u proceduri? Vi ćete se sad malo iznenaditi, vi iz oporbe, i ja se zalažem za to da zakoni idu po redovitoj proceduri jer sam se zalagao i kad sam bio u oporbi kad to vi niste činili. Tako da ću ja, da, da jer sam imao priliku naravno, pa to i govorim da ćete se malo iznenaditi, dakle ja ću isto tražiti od Vlade da što je moguće više zakonskih prijedloga bude u redovitoj proceduri, a da sa posebnim obrazloženjima se ide u hitni postupak. … [[Upadica se ne razumije.]] Nemam se ja što popravljati kad sam ja takav i prije bio. Prelazimo na glasovanje o hitnosti postupka. Najprije da utvrdimo kvorum. Molim, koliko nas ovdje ima? 99. Hvala lijepa. Tko je za primjenu hitnog postupka kod donošenja Zakona o izmjenama i dopunama Zakona o državnim službenicima? Molim uključimo se i glasujmo. Hvala. Dakle većina zastupnika 67 za, 25 protiv i 7 suzdržanih se odlučilo i ja utvrđujem da se većinom glasova u dnevni red po hitnom postupku uvrštava Konačni prijedlog Zakona o izmjenama i dopunama Zakona o državnim službenicima, P.Z. br. 53. Drugo, tko je za primjenu hitnog postupka kod donošenja Zakona o izmjenama i dopunama Zakona o Registru Vijeća, koordinacija vijeća i predstavnika nacionalnih manjina, P.Z. br. 52? Molim uključimo se i glasujmo. Hvala. Utvrđujem da je većinom glasova u dnevni red po hitnom postupku uvršten Konačni prijedlog zakona o izmjenama i dopunama Zakona o registru vijeća, koordinaciju Vijeća i predstavnika nacionalnih manjina jer je 68 zastupnika. Molim vas ostavite mi, nisam završio jer je 68 zastupnika glasovalo za, 24 protiv i 3 je bilo suzdržano. Treće, tko je za primjenu hitnog postupka kod donošenja zakona o izmjeni i dopuni Zakona o grobljima, P.Z. br. 54. Molim uključimo se i glasujmo. Zastupniče Konig niste glasovali. Molim vas rezultat. Samo jedna mala stanka, molim vas prebrojite koliko ima zastupnika i zastupnica u dvorani. Ali svejedno prebrojite molim vas. Hvala lijepa. Utvrđujem da nemamo kvorum za izglasavanje ove točke pa ovaj zakonski prijedlog ide po redovitom postupku, Zakon o izmjeni i dopuni Zakona o grobljima, P.Z. br. 54. I na koncu što se tiče Prijedloga zakona o provedbi Uredbe EZ broj 648/2004 Europskog parlamenta i Vijeća od 31. ožujka 2004. o deterdžentima, nosi oznaku PZE pa sukladno članku 161. Poslovnika o primjeni hitnog postupka ne glasujemo. Dakle, dopuna dnevnog reda je utvrđena, osim za Prijedlog zakona o izmjeni i dopuni Zakona o grobljima s Konačnim prijedlogom zakona jer to nismo prihvatili da se uvrsti u dnevni red jer nismo imali kvorum u tom času. Dozvolite kolegice i kolege prije nego prijeđemo na iduću točku dnevnog reda za koju procjenjujem da neće dugo trajati jer imamo svega tri prijavljene rasprave do četiri, to ćete vidjeti kasnije ako jedan odustane jer možda neće biti ovdje, da se sjetimo Narodne zaštite i Dana Narodne zaštite. Ja vas molim malo pažnje. "Hrvatski sabor prošle je godine zakonom utvrdio da se Dan osnivanja narodne zaštite u Republici Hrvatskoj proglašava spomendanom Narodne zaštite. Postrojbe Narodne zaštite osnovane su prije 21 godinu na dobrovoljnom načelu s ciljem obrane legitimne vlasti, građana i države od velikosrpske agresije najprije u Zagrebu, a potom u cijeloj slobodnoj Hrvatskoj. Dobrovoljni odredi Narodne zaštite ponos su Hrvatske i mi im na ovaj način izražavamo zahvalnost za njihov izniman doprinos u Domovinskom ratu. Pripadnici Narodne zaštite na sebe su preuzeli obranu zemlje u najtežim i presudnim trenucima kada Hrvatska nije raspolagala oružjem za obranu od napada na njen suverenitet i slobodu građana. Dobrovoljački odredi Narodne zaštite odgovorno su izvršavali niz obrambenih zadaća, a jedna od najvažnijih bila je blokada i osvajanje vojarne JNA. Ova pomno i u najstrožoj tajnosti pripremana akcija dovela je do strateške promjene odnosa snaga na ratištu. Psihološki učinak akcije bio je neizmjeran. Pokazalo se da je stvaranje Narodne zaštite izrazilo svu odlučnost i težnju hrvatskih građana da obrane Domovinu i izgrade slobodnu i demokratsku Hrvatsku." Pozivam stoga kolege zastupnike i zastupnice da minutom šutnje odamo počast poginulim pripadnicima Narodne zaštite. - Minuta šutnje - Neka im je vječna slava i hvala.
Obzirom da zaključak kluba, zajedničkih klubova HDSSB-a i Hrvatskih laburista … [[Govornik isključen, ne čuje se.]] pitam zbog čega i tražimo glasovanje o tom zaključku. Radi se o raspravi zbog koje je nekoliko klubova na jutrošnjoj sjednici tražilo stanku.
Dobro. Jeste? Moram vas obavijestiti da prijedlog zaključka nije podnesen u skladu s Poslovnikom i ne mogu ga stavit niti u razmatranje, a kamoli na glasovanje. Jer je procedura jednaka kao i kod donošenja drugih akata. Evo to je samo ono što vam želim sada reći i onda ga ne mogu stavit na glasovanje jer nije prošlo proceduru. Gospođe i gospodo zastupnici počinjemo s postavljanjem pitanja Vladi, odnosno pojedinom članu Vlade u skladu s odredbama Poslovnika, člankom 180. do 184. Aktualno prijepodne održava se na početku svake sjednice prije prelaska na prvu točku dnevnog reda. Gospodin Dragovan u ime kluba? Izvolite.
Da. Molim vas tražim stanku u ime kluba SDP-a. Tema je da se očitujemo oko aktualnog prijepodneva. Hvala.
Hvala. Izvolite, gospodin zastupnik Radoš.
Također stanka za sjednicu kluba.
Izvolite, gospodin zastupnik, zastupnica vidio sam gospodina Salapića prije, ali izvolite.
Tražimo naravno i mi, odnosno tražim u ime Kluba zastupnika HDZ-a stanku. Međutim, želim konstatirati da je ovo apsolutno neuobičajena praksa da se prije aktualnoga prijepodneva traži stanka i da se time zapravo oteže sa postavljanjem pitanja članovima i članicama Vlade. Dakle, neuobičajena praksa, ali tražimo stanku.
Vidjet ćemo što će ta praksa donijeti. Ja dajem stanku od 10 minuta. Gospođe i gospodo zastupnice i zastupnici nastavljamo s radom. Prvo bih pozvao predstavnika Kluba SDP-a gospodin Nenad Stazić potpredsjednik i predstavnik Kluba SDP-a izvolite.
Da objasnimo zašto Klub zastupnika SDP-a na ovoj sjednici neće sudjelovati na aktualnom prijepodnevu i neće postavljati pitanja ni premijeru ni ministru. Naime, ova je sjednica sazvana temeljem dogovora svih klubova u ovom Saboru da bismo raspravili sve aspekte ulaska Hrvatske u Europsku uniju uoči referenduma ove nedjelje. NO, naš Poslovnik predviđa da svaka sjednica počinje aktualnim prijepodnevom, znači postavljanjem pitanja. Kakva bi mi pitanja mogli postaviti našim ministrima koji su tek ušli u svoje urede, koji ih formiraju osim pitanja kakvo su stanje u svojim ministarstvima zatekli. Što da pitamo ministra poljoprivrede da li je točno da su dugovanja seljacima dvostruko veća od onih koje je prikazao bivši ministar. Da pitamo ministra rada da li je točno da se isplaćuju mirovine ljudima koji nemaju dana radnog staža. DA pitamo ministra unutarnjih poslova da li je točno da je nekoga tko je podnosio ili inicirao podnošenje kaznenih prijava protiv opozicijskih čelnika morao staviti za svoga savjetnika jer tako predviđa postojeći Zakon. Ali to bi bio razgovor o prošlosti, to bi bila pitanja o bivšim ministrima, a ne o sadašnjima. Želimo pokazati da ćemo biti ne samo druga nego i drugačija vlast, i zbog toga to nećemo raditi. Mogli bismo postaviti svih 15 pitanja premijeru onako kako su se otprilike postavljala zadnjih 8 godina, je li točno premijeru i premijerki, je li točno da na svijetu nikada nije bilo, nema niti će biti bolje, poštenije, pravednije vlasti od ove. Pa kada bi premijer ili premijerka odgovorili da zastupniče to je točno onda bi uslijedio frenetičan … aplauz. To nećemo raditi ne danas, to nećemo raditi nikada, jer želimo pokazati da smo ne samo druga nego i drugačija vlast. Za svoje uspjehe ako ih bude, biti ćemo zaslužni i biti ćemo ponosni, za neuspjehe biti ćemo krivi i odgovorni i nećemo tu odgovornost prebacivati ni na koga, ni na Račanovu vladu kao što je to činjeno 8 godina zadnjih, ali ni na Vladu Ive Sanadera, ni na Vladu Jadranke Kosor, želimo pokazati da smo ne samo druga nego i drugačija vlast. Ne želimo govoriti o prošlosti, nego o izgradnji budućnosti, želimo je graditi zajedno s oporbom, nećemo odbijati dobre prijedloge samo zato što su opozicijski i u tome ćemo biti ne samo druga nego i drugačija vlast. Kao što je rekao premijer možemo pogriješiti ali nemamo pravo ne pokušati, nemamo pravo biti kukavice, nemamo pravo biti nepošteni, i vas opoziciju pozivamo da nam u tom pomognete. Učinimo da ovaj Sabor bude mjesto susreta ideja, kvalitete rasprava, uzajamnog uvažavanja i tolerancije. Objasnio sam zašto nećemo danas sudjelovati u aktualnom prijepodnevu, jer želimo biti ne samo druga nego drugačija vlast. Na vama je dame i gospodo iz oporbe da pokažete kakva ćete biti opozicija. Hvala vam.
Hvala lijepa. Gospodin Jozo Radoš u ime Kluba HNS-a.
Gospodine predsjedniče, gospodine predsjedniče Vlade, članovi Vlade. Institut zastupničkih pitanja je jedan vrlo važan institut komunikacija zastupnika, preko zastupnika naravno i građana Republike Hrvatske sa Vladom Republike Hrvatske i naravno da ga treba koristiti u velikom opsegu nego ga treba poboljšati i dati mu nove oblike kao što je to u većini parlamenata u svijetu. Ali kao što znamo ova sjednica je sazvana sa ciljem da se revidira, da se sažme, da se rezimira sve ono što je učinjeno na putu prema Europskoj uniji i da se pomogne da se referendum koji je pred nama koji je najvažniji politički događaj koji je pred nama, da se promovira kroz ovu sjednicu i s obzirom na ove dvije okolnosti Klub zastupnika Hrvatske narodne stranke također neće postavljati pitanja na ovoj sjednici, ali dakle držimo da su ta pitanja ne samo puka propaganda rada Vlade nego trebaju biti dobrodošla, promocija dobre vladine politike ali i više od toga. Trebaju biti otvaranje pitanja fokusiranja na važna pitanja i pomoć vladajuće većine i parlamentarne opozicije da se neka pitanja rješavaju jer zbog toga se nalazimo ovdje i Vlada i zastupnici Hrvatskog sabora. Hvala lijepo.
Hvala lijepa. U ime Kluba HDZ-a, gospođa potpredsjednica Hrvatskog sabora Jadranka Kosor.
Hvala vam lijepa gospodine predsjedniče Hrvatskog sabora, dame i gospodo zastupnice i zastupnici. Prije svega moram još jedanputa konstatirati da je ovo presedan da se prije početka rada dakle, prije početka rada Hrvatskoga sabora kako to kaže i određuje Hrvatski ustav koji jasno kaže da nakon 15. siječnja svake godine Hrvatski sabor mora raditi i mora se sazvati sjednica i da sjednica počinje aktualnim prijepodnevom. Dakle, presedan da se prije aktualnom prijepodneva traži stanka i da klubovi govore o svojim razlozima zašto njihovi zastupnici neće postavljati pitanja. To je pravo dakako svakog kluba, vi možete pitati i ne morate pitati, ali pravo postavljati pitanja vladi jest pravo zastupnika i pravo onih koji su nas birali u Hrvatski sabor. I zato nas čudi da zastupnici vladajuće koalicije nemaju što za pitati svoje ministre osobito predsjednika Vlade, jer to bi onda značilo da ni oni koji su glasali za zastupnike vladajuće koalicije barem neke, nemaju što pitati Vladu. Naime, ta Vlada je hrvatska Vlada i svi mi koji smo izabrani dakako imamo pravo postaviti pitanje u ime onih koji su nas birali. Drugo, na predsjedništvu Hrvatskoga sabora kada smo se dogovarali o ovoj sjednici mi se nismo dogovorili da će to biti ili da bi to bila samo sjednica na kojoj bismo govorili o EU, da je takvih prijedloga bilo na predsjedništvu Hrvatskoga sabora, da ova sjednica počne bez Aktualnog prijepodneva mi bismo to razmotrili, dakako to bi bilo protiv Poslovnika o radu Hrvatskoga sabora. Ali da je netko iz vladajuće koalicije imao takav prijedlog, mi bismo ga na predsjedništvu Sabora razmotrili. Dakle, takvih prijedloga nije bilo i bilo je izvjesno i očito da će sjednica kako je uobičajeno početi Aktualnim prijepodnevom. Pa onda na kraju pitanje, čemu onda gospodine predsjedniče ovaj dnevni red? Čemu točke o kojima smo se dogovorili? Čemu točke kojima ste danas dopunjavali dnevni red, ako ste smatrali da je ovo jedna drugačija sjednica Hrvatskoga sabora, koja ne treba početi Aktualnim prijepodnevom. Uostalom mi sada kao što vidite gubimo vrijeme, umjesto da zastupnici koji imaju što pitati premijera i Vladu postavljaju pitanja, mi razglabamo o tome zašto zastupnici SDP-a i HNS-a ne žele postavljati pitanja. Pretpostavljam da će onda to biti neka sljedeća praksa. Gospodinu zastupniku Staziću želim reći, da vaši zastupnici su mogli postavljati pitanja Vladi i premijeru o svim ovim pitanjima koja ste navodili. Dakle, o svim onim pitanjima koja vas zanimaju, a vezani su za rad prošle Vlade i vjerujem da bi tu kolege ministri imali što za reći. Ali bismo se dakako i mi uključili ili nekom presicom poslije Aktualnog prijepodneva ili na neki drugi način. Bilo bi pitanja za premijera evo i iz vaših klupa za premijera i za članove Vlade. Prije svega možda zašto je tako traljavo npr. izmijenjen Ovršni zakon? Zašto su se neki zakoni modelirali prema nekim članovima Vlade? Što misli gospodin premijer npr. o zahtjevu koji je podnio klub odnosno HDZ-a za ocjenom ustavnosti vezano upravo za taj zakon koji se već u javnosti zove komadinin zakon? Zašto se zapošljavaju kao što vidimo samo podobni? Itd. i tako redom. Dakle, bilo bi pitanja i za premijera i za članove Vlade. Vaše je pravo da ne pitate, a naše pravo gospodo je da pitamo. I ja zato molim predsjednika Hrvatskog sabora da ova praksa da se uoči postavljanja pitanja Vladi više ne dovodi, zato što gubimo vrijeme i svi imamo druge obveze, pa molim da dopustite da zastupnicima koji imaju pitanja ta pitanja Vladi i premijeru i postave. A na kraju vas podsjećam na praksu koju je tadašnja oporba iz Aktualnog prijepodneva i do Aktualnog prijepodneva sjednice na sjednicu zapravo promovirala, a to je postavljanje pitanja isključivo premijerki, postavljanje pitanja koja su bila ponižavajuća u kojima je bilo iznimno puno laži i objeda, ali smo i to preživjeli, pa ćemo onda i činjenicu da vi nemate što za pitati svoju Vladu.
Hvala lijepa. Ja sam samo dužan objašnjenje pošto sam višekratno prozvan. Kao i zadnji puta a sada sam se malo bolje pripremio jer sam temeljito proučio Poslovnik, da kažem odgovor na pitanje dakle zašto kao predsjedavajući predsjedništva Hrvatskog sabora nisam predlagao da se mi dogovaramo o tome da li će biti Aktualnog sata ili ne na redovitoj sjednici, jer to ne mogu s obzirom na odredbe Poslovnika Hrvatskog sabora kao što ste i sami potpredsjednice Sabora rekli. I osim toga tu se teško možemo dogovarati samo dvoje. Mi se trebamo dogovarati svi. ali ja nisam za nikakav dogovor koji je kontra Poslovnika. Dalje, ako ste primijetili predstavnik jednog kluba je tražio stanku od 5 minuta. Ja sam rekao 10 minuta. Znate zašto? Zato što u Poslovniku u članku 223.a piše najmanje 10 minuta. Dakle, tako dugo dok takav Poslovnik postoji mi smo ga se svi dužni držati, pa ja o tome naročito moram voditi računa. A što se tiče toga da promijenimo Poslovnik, sam sam bio i već sam iznio javnosti što mislim, prema tome očekujem i od drugih da daju prijedloge i uskoro ćemo se naći i s tim na dnevnom redu. Prelazimo dakle na zastupnička pitanja. Prvi je za zastupničko pitanje određen ždrijebom zastupnik gospodin Nedžad Hodžić. Izvolite.
Moje je pitanje za ministra branitelja gospodina Predraga Martića. Gospodine ministre, uz dužni pijetet prema svim žrtvama Domovinskog rata neovisno o njihovoj nacionalnoj, vjerskoj i inoj pripadnosti, te uz dužno poštovanje prema svim učesnicima, a posebno prema invalidima Domovinskog rata moje pitanje glasi, da li u Ministarstvu branitelja imate podatke o broju učesnika invalida i žrtava Domovinskog rata pripadnika nacionalnih manjina? Ovo pitam zato što se u javnosti vrlo malo zna i vrlo malo govori o iznimno velikom doprinosu i žrtvama koje su u Domovinskom ratu podnijeli pripadnici Bošnjačke, Srpske, Albanske i ostalih nacionalnih manjina od kojih mnogi niti do dan danas nemaju riješen svoj status?
Izvolite ministre.
Hvala lijepa. Gospodine predsjedniče, gospodo zastupnici. Hvala vam lijepa na pitanju. Dakle, mi hrvatski branitelji itekako dobro znamo da je u našim redovima tijekom Domovinskog rata bilo jako puno pripadnika svih nacionalnih manjina koji žive u RH i jako smo ponosni na to. Međutim, u ostvarenju statusnih prava koja proizlaze iz Zakona o pravima hrvatskih branitelja i članova njihovih obitelji, nacionalna pripadnost bilo kojeg hrvatskog branitelja je potpuno nevažna i nebitna. Prema tome, ponosni smo na sudjelovanje pripadnika nacionalnih manjina u Domovinskom ratu, ali ne vodimo nikakvu posebnu evidenciju u Ministarstvu hrvatskih branitelja. Jedini relevantan i jako važan podatak najbitniji podatak je da li je netko bio hrvatski branitelj ili nije bio hrvatski branitelj. Hvala lijepa.
Hvala lijepa. Gospodine zastupniče, da li ste zadovoljni odgovorom. Izvolite.
Ja sam zahvaljujem na odgovoru. Nisam niti očekivao da ćete egzaktno odgovoriti na ovo pitanje. Ali vas molim da u vašem mandatu sada kada ste preuzeli tu ulogu povedete o ovome računa. Naime, samo među Bošnjacima je 1100 žrtava, dakle jedan enorman doprinos je nesrazmjer obzirom na to koliko nas živi u Hrvatskoj. I molim vas lijepo, ima problema u rješavanju statusnih … [[Ne razumije se.]] Hvala.
Hvala lijepa. Sljedeći je na redu zastupnik gospodin Josip Salapić. Izvolite.
Hvala, predsjedniče Hrvatskoga sabora. Moje pitanje upućujem ministru Slavku Liniću. Gospodine Liniću, u kolovozu ste ne tako davno, pitanje ja se ispričavam što vas moram pitati ali evo, iskoristio bih svoje zastupničko pravo, u kolovozu ste za tjednik "Globus" izjavili da nije dobra praksa da predsjednik stranke, misleći na gospodina Milanovića i predsjednik Vlade bude jedna te ista osoba. Rekli ste tada da se to u praksi pokojnog Ivice Račana pokazalo da nije dobro i da je vaš stav oko toga da predsjednik stranke i predsjednik Vlade ne bi trebala biti ista osoba. Danas vas pitam, ministar ste u Vladi, da li je vaše mišljenje danas takovo s obzirom da ste to izjavili ne tako davno u kolovozu. Sjećate se toga intervjua pa vas molim za odgovor.
Gospodin ministar financija Slavko Linić. Izvolite.
Zahvaljujem, gospodine predsjedniče. Kolege i kolegice saborski zastupnici. Što odgovoriti na ovo pitanje? Pa mislim da o tom pitanju su razgovarati ispred svojih kolega u SDP-u. To je moj politički stav, moje političko razmišljanje i mislim da ću ga podijeliti sa ljudima u SDP-u. Kad govorimo o Hrvatskom saboru moj je posao da razmišljam o financijama, da razmišljam o državnom proračunu i da s vama podijelim probleme koji su vezani uz taj dio. Prema tome, moje političko opredjeljenje u stranci neću podijeliti s vama i ne mislim ga dijeliti s vama, a SDP-ovci će o mom mišljenju itekako znati jer to ipak nije pitanje važno za svih vas. Prema tome, ne mislim ga dijelit s vama.
Hvala lijepa. Izvolite, gospodin zastupnik Salapić.
Nisam zadovoljan odgovorom jer ne postoje glupa pitanja nego postoji nešto drugo što je glupo. Smatram da ste gospodine ministre sada u Vladi i da je moje zastupničko pravo da vas pitam s obzirom da vaše mišljenje može utjecati na rad Vlade. A kako ste jako često uvjereni u promjenu vašeg mišljenja vezano za MMF, vezano za PDV, ja vam preporučujem jednu lijepu knjigu, htio sam vam kupiti ali nema nažalost, zove se "Promijeniti mišljenje-umijeće i znanost u mijenjanju mišljenja". Smatram da ste u tome ekspert. Hvala lijepo.
Hvala lijepa. Gospodin zastupnik Damir Kajin, izvolite.
Pitanje želim postaviti premijeru Milanoviću ili ministru Komadini. Da se razumijemo gospodo s lijeva, nikakva propaganda, nikakvo nabacivanje niti Vladi niti bilo kome drugome. A pitanje se tiče naprosto Istarskog ipsilona, zašto bolje rečeno nastavka radova, zato jer je to svi će se složiti, barem koji žive u Istri, je krucijalno ja bih rekao gospodarsko pitanje za Istru. 2011. Istra je pustila u promet 110 kilometara brzih cesta, na ipsilon otpada 75 km koji su pušteni u promet 2011. godine. To je gotovo povijesni događaj, od bespazijana na ovamo Istri se to nije dogodilo. E sad, ja nisam nikakav glasnogovornik Bujika niti nekoga tamo poznajem, poznajem mnoge od 2000 ljudi koji rade na ipsilonu ili su radili, poznajem mnoge vlasnike 200 malih tvrtki koji su tamo radili i svi oni postavljaju pitanje da li će se oni vratiti na posao tamo negdje u jesen kada bi trebalo prema nekim obećanjima započeti kopanje tunela Učke, odnosno gradnje ceste od Pazina do Učke što bi moglo de facto postati jedno od najvećih gradilišta na Balkanu, ne samo u Hrvatskoj. Ja se osobno čak i zalažem da se Bujiku produži koncesija koja u ovom trenutku iznosi 30 godina, koja se počela konzumirati '95. godine, znači već je konzumiramo 12 godina. Država u proračunu osigurava godišnje cca 15 milijuna eura za taj ugovor. Sa 15 milijuna eura godišnje Hrvatske autoceste grade 1 ili 2 km, a radovi na tunelu Učke, dionici Pazin-Učka-Matulji cca 45 do 50 km, sa 5 km tunela trajali bi negdje oko 3 godine što je ogromno, ogromno za zaposlenje, ja bih rekao kako istarske tako hrvatske, jednom rječju domaće operative. Znači pitanje glasi da li Vlada razmišlja o produženju koncesije sa Bujikom kako bi kompenzaciju od onih 15 milijuna eura u proračunu možda smanjila i da li je moguće reći nastavak radova na kopanju tunela i ovoj cesti od Pazina do Učke, odnosno Matulji kreće u 11., 12. ili 10. mjesecu ove godine.
Hvala lijepa. Predsjednik Vlade gospodin Zoran Milanović, izvolite.
Prije svega, moj prvi nastup na aktualnom prijepodnevu, dobar dan svima i vjerujem u kvalitetnu suradnju. Ovo aktualno prijepodne, dopustite mi da to kažem, nije negacija niti pokušaj negacije bilo čijeg prava da govori i da postavlja pitanja. To bi bilo protuposlovnički i nedemokratski, ali razlozi koje su iznijeli klubovi zastupnika HNS-a i SDP-a su trenutni razlozi i ubuduće neće vrijediti. Uvaženi kolega Kajin, ubuduće ću vas sve oslovljavati kao kolege jer izvorno jesmo kolege, izabrani smo u Hrvatski sabor voljom hrvatskih građana, a to što smo mi trenutno s ove strane kao izvršna vlast to smo voljom doduše većine Sabora ali smo kolege. Kratak odgovor na vaše pitanje, cestogradnja u Istri i nastavak izgradnje Istarskog ipsilona. Model koji je postavljen '90.-tih je bio nepovoljan za Hrvatsku, 2000. je koncesijski moto promijenjen i po njemu je do danas ozbiljno započeta, nastavljena i skoro samom kraju privedena izgradnja autoceste u punom profilu u Istri. Trenutno smo vrlo blizu završetka odnosno ozbiljnim razgovorima o nastavku takvog koncesijskog modela izgradnje. Dakle moj odgovor je vrlo blizu smo dogovora na tu temu, to je koncesija, to nije proračunska stavka odnosno uglavnom nije i kao model se pokazao solidan. Promijenjen je odnosno koncipiran je 2000., preuzela ga je prošla Vlada, Vlada HDZ-a, nastavilo se raditi, rezultati su vidljivi i trenutno se razgovara dakle sa korporacijom koju ste ovdje spomenuli o nastavku tog modela. Što se tiče cestogradnje ukupno u Hrvatskoj, dakle Hrvatska je napravila velik posao u izgradnji autocesta. Hrvatska mreža autocesta je na prvi pogled, a i prema objektivnim statistikama među boljima u Europi i taj posao naravno nije potpuno gotov ali je pri kraju. Čekaju nas druge stvari u infrastrukturi. Hvala.
Hvala lijepa. Izvolite, gospodin zastupnik Kajin.
Ponavljam, ovaj ipsilon je povijesni projekt za Istru. Ako cesta krene na posao se onda vraća 2000 građevinara, bez toga istarska operativa, to je dio hrvatske operative je naprosto kaputt, ona je gotova, sa njima dobar dio materijalne osnove Istre i Republike Hrvatske. Slažem se apsolutno sa vama, bilo je prijepora, slažem se. Ugovor je bio štetan. Gospodin Čačić je 2001. Modificirao kondicije tog nazovimo ga štetnog ugovora, ali nakon toga činjenica je sagrađeno je stotinjak ili 120 nemojte me sad hvatat za riječ kilometara brze ceste. Trasa se projektira, otkupljuje se zemljište, banke doduše sad već uz veće kamate odobravaju određene zajmove za financiranje te dionice. Država daje onih 15 milijuna eura godišnje vis a vis te koncesije i u konačnici ja znam, sve će se na kraju, svaka koncesija slomiti na leđima građana koji plaćaju cestarinu. Ali bez toga slomili bi operativu i želim vjerovati da će se postići u relativno kratko vrijeme dogovor sa koncesionarom i da može se kazati gospodo radnici, građevinari tamo negdje u jesen 2012. ove godine možete računati na nastavak egzistencije.
Hvala lijepa. Idući za pitanje se prijavio i ždrijebom određen gospodin zastupnik Vojislav Stanimirović. Izvolite.
Poštovani predsjednici Hrvatskog sabora i hrvatske Vlade, gospodo ministri. Moje pitanje je za ministre regionalnog razvoja i europskih fondova gospodina Branka Grčića. Prošle godine je Vlada donijela odluku o otkupu stanova u vlasništvu Republike Hrvatske za bivše nositelje stanarskog prava izvan područja od posebne državne skrbi i na području hrvatskog Podunavlja. Veliki broj građana je podnio zahtjev za otkup stana i kompletirao potrebne dokumente. Do sada niti jedan stan nije otkupljen. Postavljamo pitanje zašto je to tako? Činjenica je da su podnositelji zahtjeva starije životne dobi, da je pravo na otkup stana osobno pravo koje nije nasljedno i odugovlačenje rješenja ovog pitanja dovodi u pitanje i smisao ovog prava kao i donesene vladine odluke, jer mnogi građani ga za svoga života neće moći ostvariti. Moje pitanje glasi što namjerava poduzeti Ministarstvo regionalnog razvoja i europskih fondova da b se ovaj postupak ubrzao, a bivši nositelji stanarskog prava otkupili svoje stanove.
Hvala lijepa. Ministar Branko Grčić. Izvlite.
Uvaženi kolegice i kolege, dakle ovo je zaista ozbiljno pitanje. U pravu ste kad kažete da postoji zaista veliki broj zahtjeva u ovom području. To je negdje oko 1200 zahtjeva u proteklih godinu dana od čega je samo 6 ugovora, dakle nije još sklopljeno ali čeka odluku Državnog odvjetništva koje treba potvrditi te ugovore prije njihove realizacije. Opravdanja zašto to tako sporo ide nema. Prema tome, mi koji dolazimo u ovo ministarstvo trenutno smo u fazi restrukturiranja pa i ovih procedura koje se tiču provedbe pojedinih programa u okviru zbrinjavanja prognanika, povratnika, izbjeglica i sigurno ćemo učiniti sve da ovi predmeti budu što brže rješavani. Tu ima još jedna problem. Dakle, jedan dio zahtjeva se odnosi na hrvatsko Podunavlje posebno grad Vukovar, gdje naše ministarstvo nema izravnu nadležnost već je to u nadležnosti agencije Audio, tako da tu nemamo jasne podatke što se događa. Mi tu sudjelujemo jedino sa našim predstavnikom u povjerenstvu za rješavanje ovih pitanja s obzirom da do sada naš predstavnik nije bio na niti jednom sastanku. Znači da ni jedan sastanak se nije niti dogodio. Prema tome, i u tom segmentu ćemo sigurno potaknuti audio da krene sa rješavanjem ovog problema. Evo, ako želite još neke detaljnije odgovore vrlo rado ćemo vam u pisanoj formi dostaviti.
Hvala lijepa. Samo malo, povreda Poslovnika. Izvolite. Gospodin Vinković. Povreda Poslovnika.
Zahvaljujem gospodine predsjedniče. Povrijeđen je članak 214. jer je zastupnik Stanimirović omalovažio nas sve zastupnike, pa pozivam Državno odvjetništvo da prvo ispita navode gospođe Ružice Erdeljić koja je silovana dok je bila zatočena u Vukovaru, a smatram da Državno odvjetništvo to vrlo brzo može provjeriti, njene izjave o sudjelovanju gospodina Stanimirovića za vrijeme srbo-četničke okupacije, za vrijeme tih nemilih događaja u Vukovaru [[Upadica predsjednik: Molim vas! Jeste završili?]] Nemojte me moliti, nego zatražite kao predsjednik Sabora od Državnog odvjetništva da to hitno ispita. To tražim i od predsjednika Vlade i od čitave Vlade. Zahvaljujem.
Vi znate zašto sam vas ja htio prekinuti? Molim vas! Zato što niste, ne, zato što niste poštivali samu odredbu članka 214. Nemojte sad polemizirati smenom molim vas, jer ja dajem objašnjenje kao predsjedavatelj gdje piše da se malo podučimo: Zastupniku se izriče opomena. Pazite, vi ste se pozvali na taj Poslovnik ako se u svom govoru ne drži teme o kojoj se raspravlja, govori a nije dobio odobrenje predsjedatelja, svojim upadicama ili na drugi način ometa govornika, da se javi za povredu Poslovnika ili ispravak netočnog navoda a započne govoriti o drugoj temi za koju nije dobio riječ, omalovažava ili vrijeđa predsjedatelja ili druge zastupnike, svojim ponašanjem odstupa od općih pravila ponašanja u Saboru i na drugi način remeti red na sjednici. Da, pozvali ste se na krivu odredbu Poslovnika. I u buduće kad budete govorili, samo da vam kažem, kad budete drugi puta govorili, pozivali se na tu odredbu ja ću vas prekinuti. To sam vam htio reći. Gospodin zastupnik Stanimirović ima riječ. Izvolite.
Gospodine ministre, ja bih želio vjerovati da će to što ste vi sada rekli i vaše ministarstvo i Audio od sada drugačije i sukladno vašoj izjavi postupati i da će ova pitanja biti rješavana brže i učinkovitije. Hvala.
Hvala lijepa. Gospodin zastupnik Davorin Mlakar. Izvolite.
Hvala lijepo gospodine predsjedniče Hrvatskog sabora … [[Govornik nije uključen, ne čuje se.]] već sam se jedanput uključio, predsjedniku Vlade gospodinu Zoranu Milanoviću. Među prvim aktivnostima koje je vaša Vlada poduzela bili su i prijedlozi dva zakona koji su izglasani na prošloj sjednici Sabora. Radi se o Zakonu o dopuni Zakona o lokalnoj i područnoj, odnosno regionalnoj samoupravi kojim ste po prvi puta protivno i europskoj praksi i zakonskim rješenjima našeg postojećeg zakonodavstva opći princip obnašanja dužnosti čelnika na lokalnoj razini žrtvovali za pojedinačni interes članova svoje Vlade i time izmijenili zakon de facto vrijeđajući i želju i volju birača koji su iskazali na zadnjim lokalnim izborima. Istovremeno ste izmijenili Zakon o državnim službenicima gdje ste ukinuli radna mjesta koja su bila vrhunac karijera koji su ljudi u državnoj službi mogli ostvariti da biste ta ista mjesta zamijenili političkim dužnostima koje su istog opisa kao i radna mjesta koja su dotada bila profesionalna radna mjesta u državnoj upravi. Time ste isti opis poslova koje su nekada imali i ravnatelji upravnih organizacija, tajnici ministarstava sada pripisali državnim tajnicima, odnosno pomoćnicima ministara s jednom velikom razlikom, da sada više nije potrebno provoditi natječaj, da nije potrebno imati bilo kakve kvalifikacije osim političke podobnosti za obavljanje takvih poslova jer više nikakva kontrola sposobnosti tih ljudi nije potrebna osim političko imenovanje na te dužnosti. Moje pitanje glasi da li je to ta nova, profesionalna, dobro opremljena i sigurna uprava za koju ste se zalagali u svojim svim javnim istupima?
Izvolite gospodin predsjednik Vlade Zoran Milanović.
Zahvaljujem uvaženi kolega i još jednom apeliram na sve da ovaj Sabor ne bude denuncijanski forum u kojem se predbacuju kaznena ili navodna kaznena djela nego mjesto dijaloga i kritika. To bi trebalo vrijediti za sve, ali na kraju će svatko ocijeniti po svojoj savjesti. Uvaženi kolega spomenuli ste dva zakona koji su mijenjani na prvoj sjednici Sabora. Vaše pitanje je sugestivno kapriciozno, odnosno malo je ironično. Mi vjerujemo da je ta uprava koju ćemo formirati i razvijati upravo ta stručna, profesionalna i kvalitetna uprava. To ćemo nastojati dokazivati cijelo vrijeme. Konkretan odgovor na dva primjera koje ste naveli. Prvi se tiče izmjena odredaba u važenju, odnosno tijeku mandata izravno izabranih čelnika jedinica lokalne samouprave, dakle načelnika, gradonačelnika i župana. Unijeli smo izmjenu koja je odmah očekivano osuđena kao prilagođavanje zakona pojedincu. Tvrdim suprotno. Tvrdim da je izmjena poštena, da je korektna prema građanima, da ne iskrivljuje njihovu volju. Za to postoji niz primjera u svijetu. Mogao bih reći da je zakon pisan pogrešno, nemušto, da nije predvidio nijednu kriznu situaciju, da nije riješio odnos ni na koji način između predstavničkog tijela i čelnika jedinica lokalne samouprave, da ne određuje jasno tko je odgovoran i zašto za neusvajanje temeljnog akta, a to je proračun jedinice lokalne samouprave itd., itd. To mislim i to sam javno govorio. Izmjena o kojoj govorite učinjena je samo zato da građani ne bi morali dva puta u godinu dana, danas i opet na redovnim lokalnim izborima, izlaziti i birati čelnike lokalne samouprave. Zašto? Očekivao sam da ćete prigovoriti na drugi način. Naime, radi se o jedinici lokalne samouprave u kojoj je naša koalicija neposredno prije izmjena zakona ostvarila ogroman rezultat. Da smo sazivali izbore prigovor bi bio da pogodujemo svojim ljudima i da izvlačimo građane i radimo trošak od 5, 6 ili 7 milijuna kuna da bismo ljude pripremili za redovne izbore. Nismo to htjeli raditi. Za kraj odgovora na ovaj dio, da bi vam pokazali, ali ne namjerno nego potpuno spontano da imamo dobre namjere, ima još nekoliko jedinica lokalne samouprave, jedna je na jednom hrvatskom otoku, srednjedalmatinskom otoku, na kojemu će upravo zbog odlaska načelnika općine na dužnosnički položaj u koaliciji načelnik postati član HDZ-a koji je zamjenik načelnika. I to je namjerno napravljeno zato eto da se pokaže, dakle razumijete o čemu govorim. Dakle, to nije nikakav osobni zakon. To je ušteda. I drugo, zamjenici načelnika gradonačelnika i župana su birani na istom tiketu, na istom listiću sa gradonačelnicima pa ako, evo vam za kraj ovog dijela, evo vam analogija, ako američki potpredsjednik može preuzeti predsjedanje izvršnom vlašću najmoćnije države na svijetu, ukoliko se predsjedniku dogodi nešto treći dan mandata onda prihvatit ćete moj argument i racio može i zamjenik načelnika ili župana to raditi pola mandata. Drugo pitanje, ukoliko imam vremena, a izgleda da ga nemam. Dakle, pretjerao sam. Državni službenici ovim izmjenama da uvode se nova politička mjesta, u pravu ste. Međutim ona će zajedno sa ministrom, zamjenikom ministra i brojem pomoćnika koji će biti značajno manji od broja ravnatelja dosezati u ministarstvima između 4, 5 ili 7 ljudi. To su svi u ministarstvu koji su birani po političkim kriterijima i ispod sebe imaju sustav koji je ogroman. To je minimum uvaženih kolega. I vi to kao stručnjak za upravno pravo jako dobro znate. To je izvršno pitanje, a tek onda na kraju političko pitanje. I molim vas da i to uvažite i vjerujem da dijelite moje mišljenje.
Hvala lijepa. Gospodin zastupnik Davorin Mlakar, izvolite.
… [[Govorniku isključen mikrofon, ne razumije se.]] a probat ću u vrlo kratkom roku reći zašto. Za razliku od vas ja nisam govorio o nijednoj specifičnoj jedinici niti lokalne, a u ovom slučaju o kojem ste vi govorili radi se o jedinici područne samouprave. Ja sam samo rekao da ste žrtvovali opće principe koji vrijede u modernom svijetu za pojedinačne interese nekih koji su trebali obnašati dužnosti bez navođenja o kojim se jedinicama radi. A kada već to pitate mislim da to nije usporedivo niti s najjačom niti s malo slabijim državama u svijetu. Ovo je pitanje povjerenja u rezultate izbora i ono što je po zakonu u vrijeme tih izbora bilo moguće i poznato biračima koji su se odlučivali za određene čelnike kojima su dali svoje povjerenje. Mi ne živimo u monarhističko vrijeme da bi oni mogli svoje ovlasti prenijeti na svoje zamjenike, niti je to naš zakon ikada dozvoljavao. A što se tiče ovog drugog dijela, radi se o politizaciji državne uprave. Na ovaj način vi ste doveli do toga da je najviše stručno zvanje u državnoj upravi načelnik sektora ili čak niže načelnik odjela i time ste sustav napredovanja i motivacijske cikluse u državnoj upravi spustili barem za još razinu niže. Mislim da je to potpuno pogrešno, a to je i protivno obvezama koje je Hrvatska preuzela da će depolitizirati državnu upravu do najviših razina obavljanja stručnosti i poslova u državnoj upravi.
Hvala lijepa. Gospodin Pupovac je zatražio riječ. Gospodin zastupnik Pupovac.
Gospodine predsjedniče u ime SDSS-a tražim 10 minuta pauzu.
10 minuta? Određujem pauzu, stanku 10 minuta. Gospođe i gospodo zastupnici nastavljamo s radom. Molim vas ministri. Molim vas možete zauzeti svoja mjesta. U ime Kluba SDSS-a ima riječ gospodin zastupnik Milorad Pupovac. Izvolite.
Gospodine predsjedniče, gospođe i gospodo članovi Vlade, kolegice i kolege zastupnici. Postoje ljudi, postoje u tom smislu zastupnici na čije riječi čovjek najradije ne bi rekao ništa i onda kada ih čuje i onda kada ih čuje iz tuđih usta. Ali postoje situacije u kojima se mora reagirati, bez obzira što se ne drži ni do tih ljudi niti do tih zastupnika, niti do njihovih riječi a još manje do njihovih dijela ali se mora reagirati zbog drugih ljudi i mora se reagirati zbog ovoga mjesta zbog kojih mi radimo svoj posao kao narodni zastupnici.
Izvolite.
U tom smislu kolegice i kolege Klub zastupnika Samostalne demokratske Srpske stranke je djelovao i djelovat će tako da ni jednom svojom riječju i dijelom neće uniziti ovaj Sabor a niti mandate koje imamo. Ali isto tako nećemo dopustiti da se bilo kojeg od nas stranku kojoj pripadamo i posao koji radimo unizuje klevetama, lažima, koje su izrečene izvan ovoga Sabora, kao što je to u slučaju dr. Vojislava Stanimirovića predsjednika Kluba samostalne demokratske Srpske stranke, njega se kleveće i laže da je pljunuo osobe koje su u vrijeme rata na području Vukovara bile zatočene i da ih je u prolazu pljunuo uz komentar. To je stvar koju će dr. Stanimirović pred sudom dokazivati kao što je do sada dokazivao pred odvjetništvom i stavlja se na raspolaganje odvjetništvu da ono utvrdi činjenicu i do sada nije utvrdilo ni jednu činjenicu u vezi sa ranije iznesenim objedama, klevetama i lažima, to će uraditi sada. I ne bježi od našeg pravosuđa. Kao što su neki pobjegli, koje neki od naših zastupnika ovdje slave kao heroje a ne zločince, i nose bedževe u ovoj istoj sabornici i to nikoga ne smeta, ali smeta kada jedan častan čovjek stavlja sebe na raspolaganje suda nakon što netko iznosi klevete, laži i nakon što se one ovdje pod zakletvom ponavljaju od strane jednoga zastupnika. Ukoliko se tako nešto nastavi kolegice i kolege, a ja to mogu reći zato što imam više od 20 godina iskustva u tom poslu, sličnoga iskustva kojega ima moj kolega Stanimirović, Klub zastupnika SDSS-a kao što nije moglo postaviti pitanje na valjan način će konstatirati da ne može obavljati svoj posao kako valja. Žao mi je da to moram konstatirati u okolnostima koje smo završili jedan od najznačajnijih poslova koji smo kao stranke i kao država mogli obavljati ali ovo ponašanje nije samo neeuropsko to je sramotno, ono nije dostojno čovjeka, a o zastupniku koji je prisegao na najviše vrijednosti ove države neću ni govoriti da nije dostojno. I u tom smislu očekujem gospodine predsjedniče da se za ovu stranku, mislili smo da se to neće dogoditi kao što je to bilo prije nekoliko godina, prije dva mandata stvore uvjeti da može djelovati kako valja. Hvala vam.
Hvala lijepa. Vi ste digli ruku gospodine Buriću, za što. Morate reći za što.
Molio bih u ime Kluba stanku od 10 minuta.
Ok, određujem stanku od 10 minuta nastavljamo točno u 11 i 10. Molim vas, nastavljamo s radom. Riječ ima u ime kluba HDSSB-a zastupnik, predsjednik toga kluba gospodin Dinko Burić. Izvolite.
Zahvaljujem gospodine predsjedniče Hrvatskoga sabora. Poštovane kolegice i kolege zastupnici. Morao sam zatražiti stanku u ime kluba zastupnika zbog riječi koje je izgovorio ovaj put predsjednik odnosno gospodin zastupnik Milorad Pupovac. Prije svega želio bih u ime kluba HDSSB-a reći da smatramo neprimjerenim ovako kvalificirati i unaprijed osuđivati bez dokaza bilo koga, a u ovom slučaju i doktora Stanimirovića i slažem se s time da institucije trebaju raditi svoj posao. Ovo postaju ozbiljne indicije, ali ne trebamo mi biti ti suci i ono što je rekao gospodin Vinković pozvao DORH i nadležne institucije neka rade svoj posao, ali prepustimo to uistinu njima. Treba govoriti o svim temama pa tako i o ovoj. Način na koji je to izrečeno moguće je da se nekome čini primjerenim ili neprimjernim. Evo i mi smatramo da to nije bilo najprimjerenije. Međutim, moram kolegi Pupovcu reći i ponoviti, to što bilo koga u Hrvatskome saboru, a ovaj puta ste vi to rekli smeta i bedž koji nosim ja i ostali zastupnici HDSSB-a, moram vam reći dokle god dišemo i dokle god budemo ulazili u ovu sabornicu ovog bedža se nećemo odreći. Reagirao sam u ime kluba zato što ste indirektno prozvali hrvatskog heroja i hrvatskog generala Branimira Glavaša nevino presuđenog u politički motiviranom i montiranom procesu i ovaj bedž simbolizira naš stav i to je naše pravo da i o njemu, ali i o svim hrvatskim generalima i o generalu Gotovini, i o generalu Markaču, i o generalu Merčepu i o pokojnom generalu Brodarcu i o svim nevino osuđenim i optuženim hrvatskim generalima i herojima ova bedž simbolizira naš stav i naš odnos prema svima njima. I zato vas molim nemojte niti vi nama držati lekcije, davati upute što smijemo u Hrvatskome saboru govoriti i na koji način se ponašati. Branimir Glavaš je heroj Domovinskog rata, Ante Gotovina je heroj Domovinskog rata, Mladen Markač je heroj Domovinskog rata. A gospodine Pupovac, meni ja neću prešutjeti sada još nešto, kada je u pitanju Branimir Glavaš, onda i vas sada podsjećam da mi jako dobro znamo, a to treba znati i hrvatska javnost i vašu ulogu u političkoj montaži i pripremi političke eliminacije Branimira Glavaša. Vaš, postoji zabilješka veleposlanstva hrvatskog u Washingtonu iz 2004. godine, vašeg razgovora sa gospodinom Charles Englishom u kojem ste dali obećanje tada po nalogu Ive Sanadera bivšeg premijera, da ćete riješiti problem Branimira Glavaša i eliminirati ga iz političkog života RH na svaki način. I vi ste sudjelovali u tom pakovanju gospodine Pupovac i hrvatska javnost to treba znati. Mi želimo u ime kluba ovu situaciju sada primiriti. Želim posebno naglasiti ne generaliziramo kada je u pitanju odgovornost nijednog koji je sudjelovao u velikosrpskoj agresiji, ne generaliziramo po nacionalnoj pripadnosti, ne pričamo o Srbima, pričamo o onima koji su nosili četničku uniformu. Oni koji su nosili četničke uniforme za to trebaju i odgovarati. Ima puno pripadnika Srpske nacionalne manjine kao što je danas bilo rečeno i ostalih nacionalnih manjina koji mi smo ponosni kao što je rekao i ministar na njihov doprinos u stvaranju i obrani Hrvatske domovine i Hrvatske države. Ali oni koji su bili sa suprotne strane, morat će se suočiti sa tom činjenicom. I još završit ću, bilo je puno govora oko toga, može li jedan hrvatski general i nevino presuđen, koji leži u zatvoru u Mostaru, Branimir Glavaš uopće biti kandidat na izborima ili ne može biti, a normalno je da netko tko je aboliran i samo zato nije osuđen, može biti zastupnik u Hrvatskome sabora. Ali ostavimo institucijama neka to rade. U ime kluba HDSSB-a još jedanput govorim, ovo jest možda bilo i neprimjereno način na koji je to napravljeno, ali naš stav ostaje i dalje jednak kada su u pitanju odnos prema Domovinskome ratu, odnos prema hrvatskim generalima i odnos prema herojima Domovinskog rata. Hvala vam lijepa.
Hvala lijepa. Nastavljamo s radom što se tiče zastupničkih pitanja. Gospodin zastupnik Mladen Novak. Izvolite.
Hvala lijepo. Moje je pitanje upućeno prvom potpredsjedniku Vlade RH i ministru gospodarstva gospodinu Radimiru Čačiću. Imate li kakav plan, pa makar i tajan za spas metalurgije i metalske industrije? U predizbornom Planu 21 vaše Kukuriku koalicije ste naveli da je opredjeljenje koalicije potaknuti obnovu hrvatske industrije svim raspoloživim mjerama. Citiram ovo. Navodite dalje da će se država uključiti u rješavanje problema čak i ulaskom u vlasničku strukturu poduzeća dužnika u tržišno opravdanim slučajevima. Nadalje navodite da Hrvatska mora imati jasnu politiku prema budućnosti tradicionalnih industrija poput između ostalih metalne industrije, petrokemije i prerade nafte i kemijske industrije. Na osnovu tog plana ste dobili povjerenje građana. U programu Vlade RH navodi se da će Vlada posebnu pozornost posvetiti traženju rješenja za opstanak i očuvanje zaposlenosti u industrijama koje su u najtežem položaju poput tekstilne, kožarske i obućarske industrije. Ni spomena o metalurškoj i naftnoprerađivačkoj odnosno o kemijskoj industriji. Jel to poruka građanima Siska da se od njih već odustalo odnosno da nema smisla oživljavati kliničkog mrtvaca? Da li je posjet Sisku bio smirivanje strasti pred referendum o ulasku u EU, jel vam ne trebaju problemi u vrijeme dok se pripremaju daleko važnije odluke. U vašem programu navodi se i da će Vlada svim raspoloživim mjerama potaknuti obnovu hrvatske industrije. Vodi li se uopće računa i o metalurškoj industriji? Moram napomenuti da je i TŽV Gredelj tu u Zagrebu također u lošoj situaciji s obzirom da je HŽ odustao od narudžbe niskopodnih novih vlakova. I čisto onako na kraju, ne zaboravite da o toj vašoj odluci u ovom trenutku ovisi gotovo cijeli Grad Sisak, ali ne samo on, u pitanju je 916 ne radnika nego 916 obitelji, zatim 250 radnika koji su bez otpremnina već ranije otpušteni i njihove obitelji. U pitanju je 750 radnika kooperantskih firmi koje su u krugu Željezare Sisak, u pitanju je i Metalurški fakultet koji definitivno gubi smisao ako ukine…
Vrijeme, molim vas.
Hvala lijepo. U pitanju su još i radnici Herbosa, Segestice i svega ostalog što je propalo. Hvala vam lijepo.
Hvala lijepa. Riječ ima prvi potpredsjednik Vlade, gospodin Radimir Čačić. Izvolite.
Hvala lijepo na pitanje, uvaženi zastupniče Novak. Dakle vi ste primijetili, a vjerojatno niste jedini, da prva posjeta koju smo učinili predsjednik Vlade i ja je bila Sisku na istina neobičan dan, na samu Novu Godinu, mislim da je bila subota. Razgovori koji su vođeni nisu bili medijska predstava niti su u njima sudjelovali novinari i televizijske kamere, ali zato jesu i sindikati i uprave i gradonačelnik i županica, dakle svi dionici u tom mogućem rješenju problema sa kojima Sisak ovog trenutka zaista bremenit. Sve je točno. Zatekli smo potpunu pustoš. Sisak u kojem rafinerija gotovo da ne radi, u kojem je željezara prestala radit, u kojem je Herbos u stečaju, da sve ono što se prije toga dešavalo i ne nabrajam. Zadatak nije jednostavan. Ono što smo tamo rekli je bilo vrlo precizno, a to je da iz tog smatramo, iako uvijek može gore naravno ali mi smo stava da je to dno ispod kojeg Sisak više ne smije ići i onemogućit ćemo da ta kriza ima i drugo dno. Naime, Herbos mi se mogao ugasiti ali neće. Kao Vlada smo dali garanciju da će Herbos nastaviti s radom bez obzira što je u stečaju, dakle ide naravno i dalje sa proizvodnjom i Vlada će iza toga stajati. Rafinerija će ponovno raditi punim kapacitetom, to je naš jasan stav, to je naša pozicija kao strateškog vlasničkog partnera u INA-i i mi ćemo taj naš stav naravno pretvoriti i u sasvim konkretne pomake u pokretanju, proizvodnji nakon požara koji se desio, a do danas te proizvodnje pokrenute nisu. Da li je to samo pitanje požara ili i cijelog niza drugih faktora, da li su opravdane sumnje da se tamo ne želi pokrenuti proizvodnja, barem ne u razmjerima u kojima je bila i koja je moguća, to naravno nije na meni da o tome špekuliram. Na nama je, na Vladi da svoj jasan stav i javno izrečen, a to je puna proizvodnja na prvorazrednim tehnologijama Siska će biti obnovljena i to ćemo realizirati tijekom ove godine. Što se tiče željezare, to je jedna rekao bih novost u ovom našem tržišnom sustavu u zadnjih 21 godinu. Do sada nismo se sretali često ili gotovo nikad sa situacijom da jedna prvorazredna kompanija u svakom pogledu uđe vlasnički potpuno u strukturu jedne ozbiljne tvrtke, investira ogroman novac, predveličina je 200 milijuna dolara, očito sa vrlo ozbiljnim poslovnim namjerama i sa porastom proizvodnje i sa zapošljavanjem, dakle po svim poslovnim parametrima, da se ta kompanija zbog prvenstveno niza okolnosti na vlastitom tržištu i unutar kompanijskih vlasničkih odnosa, a djelomično i na hrvatskom tržištu visina cijena energije posebno elektroenergije, činjenica da nisu dobili dozvolu od HEP-a zbog poremećaja u mreži i nekih drugih teškoća odluči u jednom trenutku na prekid proizvodnje, odluči na isplatu nakon što je 200 milijuna dolara već uloženo, svih svojih obveza, svih otpremnina, plaćanje svih naknada, sve to je ta kompanija učinila o čemu nema… molim? [[Upadica: Vrijeme.]] Ne, ne, ja mogu skratit gospodo, nema uopće problema… … [[Govornici govore u isti glas, ne razumije se.]] Vrlo rado ću stat, al ovo je jedna tema koja je… … [[Govornici govore u isti glas, ne razumije se.]] Ja mogu vam sve reći u dve rečenice i u jednoj, gospodine kako god želite.
Izvolite, ali skratite koliko možete.
Ako želite da vam dam jedan ozbiljan odgovor na to šta Sisak može očekivati. Dakle ovo što je ovdje napravljeno je da je jedna kompanija koja ima potpunu vlasničku strukturu privatnu ovog trenutka izlazi na tržište sa jednom ponudom jedne kompanije u koju je uložila 200 milijuna dolara. Sigurno da nije zainteresirana da to izgubi. Mi možemo i moramo pomoći, rekli smo potpuno jasno kako. Podrška da se skine antidamping od 30% koji njezine proizvode čini nekonkurentnim, izdavanje dozvole koju nisu imali od strane HEP-a, dakle neki pomaci u standardima i u mreži i u tretmanu, sve to smo rekli da ćemo preuzeti odmah na sebe. Naravno, izdavanje dozvole je u našim rukama i to će biti realizirano u sljedećih mjesec dana, odnosi sa Europskom unijom će biti kad budu.
Ok.
I treći problem koji se tu javio a koji vezuje cijeli spektar drugih tvrtki na Željezaru je razrješenje infrastrukture i to ćemo razriješiti. Što se tiče Gredelja, Gredelj kreće odmah zajedno sa Končarom, zajedno sa Đurom Đakovićem. Istina je da je investirano 800 milijuna, istina je da ne rade ništa, da je Vlada ukinula kompletne investicione programe, bivše Vlada, pokazala je jednu apsolutnu neodgovornost. To ćemo ispraviti. Vlakovi se počinju proizvoditi u Gredelju [[Upadica predsjednik: Molim vas završite.]] Sve ostalo postavite mi sljedeći put drugo pitanje nastavit ću vam o tome govoriti. Hvala.
Hvala lijepa. Prije nego, evo dobit ćete riječ, ja samo predlažem ako se slažete da se čuje odgovor pa da onda. Izvolite zastupniče Novak.
S obzirom da ste najavili neka cjelovita rješenja ja bih molio odgovor u pisanom obliku, jer ovo je prešturo ovako. Konkretno recimo Herbos ste spomenuli cjelovito rješenje, Željezaru Sisak sve to skupa. Ako nije problem u pisanom obliku. Hvala vam lijepa.
Ja se slažem sa vama da ovo traži jedan cjeloviti odgovor.
Ne možete dobiti riječ. Gospodin Čačić, ne možete dobiti riječ. Za povredu Poslovnika javila se gospođa zastupnica Kosor. Izvolite. I gospodin zastupnik Lesar.
Hvala lijepa. Gospodine predsjedniče, pa smatram u ime svoga kluba da ste Poslovnik prekršili vi kao predsjednik Hrvatskoga sabora i gospodin Radimir Čačić, potpredsjednik, dapače prvi potpredsjednik Vlade da znamo o čemu govorimo. Dakle, jer je gospodin prvi potpredsjednik Vlade višestruko prekršio, odnosno premašio vrijeme koje mu je dopušteno prema Poslovniku. Mislim da je otprilike govorio čak i više od pet minuta. Dakle, to svakako nije dopušteno. I mi smo ovdje slušali jedan pledoaje umjesto preciznoga odgovora na zastupničko pitanje, a kao što smo vidjeli hvala vam što ste mi omogućili da govorim nakon što je zastupnik reagirao. Dakle i nakon što zastupnik ima pravo prema Poslovniku reći je li zadovoljan ili nezadovoljan gospodin prvi potpredsjednik je također ponovno neovlašteno bez vaše dozvole i potpuno u neskladu sa Poslovnikom se ponovno javio za riječ. Ja vas molim da zaista postupate jednako prema svima, prema članovima Vlade koji imaju poslovničke odredbe jednako tako kao i zastupnici i zastupnice u Hrvatskom saboru.
Hvala. Gospodin zastupnik Dragutin Lesar. Izvolite.
Hvala lijepa poštovani gospodine predsjedniče. Članak 182. stavak 2. Poslovnika je prekršen. Ja bih vas molio da sve članove Vlade upozorite da odgovor na zastupničko pitanje može trajati najdulje dvije minute iznimno ako se radi o važnoj materiji 4 minute i da se svi toga pridržavaju. Zastupnike koji prekoračuju vrijeme u postavljanju pitanja opominjete što je dobro, ali mislim da bi takav odnos trebali imati i prema članovima Vlade. Ovo je prvo aktualno prijepodne. Možemo razumjeti nepoznavanje Poslovnika od dijela članova vlade, ali bih molio da se to u buduće ne događa.
Hvala lijepa. U pravu ste i vi i gospođa zastupnica Kosor i gospodin zastupnik Lesar. Ali ja sam ako ste primijetili a vjerojatno niste i gospodinu Novaku omogućio da malo prekrši Poslovnik pa da, samo malo. Molim vas! Čekajte samo da se dogovorimo. Možemo biti ko švicarski sat, znate da prekinemo točno u sekundu. Sve možemo, samo je pitanje da li će. Ma sve u redu! Ja mislim da je ponekad dobro, odnosno i inače ako nekome fali 10 sekundi da se tih 10 sekundi ili 15 omogući. Tako jednako u pitanju i u odgovoru, pogotovo kad je ovakva tema kao što je ova bila, a teško ju je selekcionirati. Ja sam mislio da je ovaj interes javnosti ne samo nas ovdje toliko velik i procijenio sam da je dobro da onda zastupnik sa pitanjem prođe minutažu, ali naravno onda i sa odgovorom. Evo to sam ja. Ja sam se time rukovodio, ali kažem vi ste u pravu. Dakle, svi smo u pravu na neki način osim što nismo Poslovnik se pridržavali u ovom slučaju 100% i to rekao sam iz kojih razloga. Mislim širi je interes javnosti, a ja mislim da su najviše zainteresirani sami radnici iz Željezare Sisak. Možemo nastaviti? Gospodin zastupnik Ante Babić. Izvolite.
Poštovani predsjedniče, moje pitanje je upućeno Ministarstvu mora, prometa i infrastrukture gospodinu ministru Zlatku Komadini. Naime, dinamikom i predviđenim operativnim planom prethodne Vlade tunel Sv. Ilija treba biti završen do početka turističke sezone 2012. Kojom dinamikom će resorno ministarstvo nastaviti cestu od tunela Sv. Ilija do Imotskoga, cestu koja ne samo prometno već i gospodarski revitalizira cijelu Imotsku krajinu. Hvala.
Hvala lijepa. Izvolite gospodine ministre.
… [[Govornik naknadno uključen.]] da je u programu izgradnje za ovo razdoblje do 2012. godine predviđena i ta cesta. U ovom trenutku smo u pregledu kompletno preuzetih obaveza. Radi se i o autocesti koja se spušta do Ploča uključivo i ovaj odvojak za tunel Sv. Iliju. U planu Hrvatskih autocesta to je, ali isto tako je u ovom trenutku pregled ukupnih financijskih obaveza da li su mogući ti radovi u konačnici da se isfinanciraju jer moram otvoreno reći zatečeno je i dio ugovora koji su potpisani, a za koja nisu osigurana financijska sredstva. Ne kažem da je to konkretno ovaj slučaj, ali ima i toga. Moramo cijelu financijsku sliku javnih poduzeća vidjeti, jer su poprilično prezadužena, odnosno zadužena toliko da jako teško mogu preuzimati nove financijske obaveze tako da će vam u dogledno vrijeme u ovih narednih mjesec, dva dana dati konkretni odgovor.
Hvala lijepa. Izvolite. Zadovoljan?
Hvala lipa.
Hvala. Gospodin zastupnik Josip Đakić. Izvolite.
Hvala lijepa gospodine predsjedniče Hrvatskog sabora. Moje pitanje upućeno je predsjedniku hrvatske Vlade gospodinu Zoranu Milanoviću i tiče se sigurnosnih provjera koje su nužne i potrebne za dužnosnike, tj. za zamjenike ministara, za pomoćnike ministara i za ostale koji će biti imenovani od strane Vlade u određenim resorima. Da li ste ih pribavili, da li ih imate, da li znate koga ste postavili na određena mjesta u određenim resorima za zamjenike i pomoćnike i da li poštujete Zakon o radu, Zakon o državnim službenicima i namještenicima. Da li zapošljavanje u ministarstvima ide po tom zakonu uz natječaje ili ide bez tog? Toliko.
Hvala lijepa. Riječ ima predsjednik Vlade gospodin Zoran Milanović.
Kolega, koliko ja znam ide uz natječaj u državnoj službi ali pitanje nije bilo konkretno pa vam na ne mogu na njega konkretno odgovoriti. Što se tiče sigurnosnih provjera, ne znam na koje točno sigurnosne provjere mislite. Naime, njih je kada su u pitanju NATO standardi trebaju ih proći svi u državi osim ako se ne varam predsjednika Vlade, države i Sabora. Na tome sam radio prije desetak godina. Ne bavim se, dakle konkretno takvim stvarima. Ne zavirujemo u dosjee. Ako imate nekakvo konkretno pitanje pitajte me konkretno i ja ću vam u najboljoj vjeri odgovoriti. Ali što se tiče sigurnosnih provjera, svi koji dolaze u kontakt sa određenom vrstom koncentriranih materijala prema EU i prema NATO-u moraju proći tu standardnu provjeru koju rade hrvatske službe po obrascu koji je propisan u Bruxellesu, odnosno u Washingtonu. I to je tako, vi to dobro znate. A za bilo što konkretnije pitajte konkretno pa ću vam reći. Što se tiče provjeravanja, dakle druge vrste provjeravanja, životopisa svih ljudi nastojimo da to budu ljudi od ugleda, časti i znanja. Tamo gdje su političke funkcije u pitanju, tamo gdje je državna služba u pitanju, tamo se provode natječaji. To je sve što vam u ovom trenutku mogu odgovoriti. Hvala.
Hvala lijepa. Gospodin zastupnik Đakić, izvolite.
Pa ne mogu, gospodine predsjedniče hrvatske Vlade biti zadovoljan vašim odgovorom s obzirom da ste, kao što ste i sami rekli radili na tim poslovima i svjesni ste odgovornosti za sve one koje vi kao predsjednik Vlade prihvatite u svoje resore i postavite na određena mjesta. Ja ne bih želio baratati imenima u ovom hrvatskom Domu, ali vas molim u pismenom obliku da mi dostavite odgovor za sve vaše zamjenike ministara, pomoćnike, kao i za šefove kabineta koji su bez natječaja zaposleni. Hvala lijepo.
Tamo gdje se natječaj predviđa sigurno je zadovoljen. Gospodin zastupnik Branko Vukelić, izvolite.
Hvala lijepa poštovani predsjedniče Hrvatskog sabora. Ja ću postaviti pitanje predsjedniku Vlade. Poštovani predsjedniče vjerujem da se sjećate i vjerujem da se svi sjećamo da je prošla Vlada, vlada gospođe Jadranke Kosor donosila niz odluka i mjera u smislu racionalizacije državne uprave, smanjenja troškova, dakle rashoda proračuna pa jedna od takovih odluka bila je i da moj prijedlog tadašnjeg ministra obrane da se ministarstvo, odnosno sjedište ministarstva preseli sa Krešimirovog trga na prostor bivše vojarne "Croatia". Ta odluka je jasno povezana i sa odlukom da se Ministarstvo regionalnog razvitka preseli na Krešimirov trg, da se smanji izdatak koji je samo Ministarstvo regionalnog razvitka imalo godišnje od preko 20 milijuna kuna za prostor gdje je radilo u iznajmljenom, dakle tuđem prostoru. Isto ta odluka je bila povezana i sa pitanjima sigurnosti, dolaska dakle visokih dužnosnika, štićenih osoba u sam centar grada gdje je dakle daleko teža upravo ta sigurnosna situacija, vezano je sa prometnim gužvama koje su u tom slučaju dešavale u samom centru grada. Dakle, Vlada je tadašnja donijela tu odluku. Ono što začuđuje mene prije svega, a vjerujem sve nas, je da je prvim danima dolaska novog ministra najava povratka Ministarstva obrane na Krešimirov trg. Vi ste najavili da će i ova vaša Vlada itekako povesti računa o smanjenju svih troškova, o racionalizaciji poslovanja pa me zanima što vi mislite na te najave ministra obrane s obzirom da je zaista dobro poznato da je i po pitanju, ponavljam, sigurnosti i po pitanju prometa, po pitanju financija daleko povoljnija lokacija na prostoru bivše vojarne "Croatia".
Hvala lijepa. Gospodin predsjednik Vlade Zoran Milanović, izvolite.
Uvaženi kolega ukoliko, pitanje ste postavili meni, dakle ukoliko smatrate da je ovo pitanje od interesa za javnost ja sam to dužan poštivati. Detalje ne znam, ali opća slika mi je jasna. Država troši puno na najam prostora, da to ćemo nastojati smanjiti, najozbiljnije. To ćete moći komentirati već za nekoliko mjeseci, jesmo li uspješni ili nismo. Što se tiče sigurnosne procjene i gužve u centru grada, vi ste prošli vjerojatno u svojoj dužnosti puno svijeta kao i ja i vidjeli ste da su takva ministarstva, ako već razgovaramo o ovome, smještena posvuda. Zagreb nije New York, nije ni Berlin, nije ni London. Dakle, što se tiče lokacije tu teško mogu dijeliti vaše mišljenje. Što se tiče troškova tu vjerujem svojim suradnicima jer ćemo na kraju svi morati vrlo brzo početi polagati račune pa će se vidjeti što je jeftinije, a što skuplje. Što se tiče same reprezentativnosti ako je to na meni uopće da komentiram nisam siguran da je vojarna, aktivna vojarna, najbolje mjesto, sa svim konotacijama koje idu uz vojarnu, najbolje mjesto za smještaj civilnog ministarstva. Ali to opet nije presudno, može ovako, može onako. Obično su te stvari u svijetu odvojene, ali naglašavam to nije bio jedini motiv. Dakle, motiv je ušteda. Zašto ste vi preselili Ministarstvo obrane koje je tamo tradicionalno bilo smješteno u vojarnu, ja vas radi toga ne napadam imali ste neke razloge, nismo o tome polemizirali, nećemo vas radi toga prozivati. Meni tvrde dakle da je ovo ušteda, da je reprezentativnije. Ali ponavljam, postavili ste pitanje, ja vam odgovaram najbolje što mogu. Hvala.
Hvala lijepa. Gospodin zastupnik Vukelić, izvolite.
Pa svakako da nisam zadovoljan sa ovim odgovorom jer naime ja cijenim to što vi vjerujete svojim suradnicima, ali pitanje sam i postavio vama da provjerite malo sve te navode jer ja isto tako mogu promišljati kao što to neki zločesti promišljaju da možda neki se žele vratiti u središte grada bliže do dućana nekima, a isto tako nekima je bliže i pješice do Iblerovog trga gdje je sjedište SDP-a pa je to možda isto … [[Govornik se ne razumije.]] Ali činjenica je jedna, da je ušteda preseljenja Ministarstva regionalnog razvitka na prostor gdje je bilo Ministarstvo obrane preko 20 milijuna kuna. I ja vjerujem da će vas to voditi u vašim odlukama, a ne nešto drugo da li je netko suradnik vaš ili nije, da li mu vjerujete ili ne vjerujete. A usput treba reći i to da sam prostor bivše, naglašavam bivše vojarne, ne radi se dakle o vojarni, je i dosada korišten bio i prije preseljenja za dijelove, za segmente Ministarstva obrane i da je tamo mogućnost prodaje građevinskog zemljišta viška preko 60 hektara je taj prostor, dakle u građevinske svrhe samo financiranja preseljenja, dakle bez trošenja novaca poreznih obveznika građana moguće je preseliti sve dijelove ministarstva tamo. I ja vas samo molim i zato vam i postavio sam pitanje da vi svojim suradnicima date i neke zadaće kako je najracionalnije poštovati i raditi
Vrijeme, vrijeme. Rekao sam da ćemo 10 sekundi tolerirati pa mislim da to moramo. Hvala lijepa. Na redu je zastupnik gospodin Davor Ivo Stier, izvolite.
Hvala gospodine predsjedniče. Pitanje je za predsjednika Vlade. Gospodine premijeru vi ste pred ovim Domom obećali da nećete smjenjivati stručnjake, da ćete maksimalno uvažavati struku i tražili ste da vas držimo za riječ. Zato pitam vas je li ste znali da je ministar Ostojić upravo stručne ljude smijenio sa Nacionalnog povjerenstva za medicinsku oplodnju i to na jedan način da čak nije ih ni pozvao na razgovor da im to objasni niti ih nazvao, telefonirao niti čak nije im zahvalio za dosadašnji rad nego su oni iz e-maila saznali da su smijenjeni. Moje pitanje je što ćete učiniti da ispraviti takvo jedno netolerantno ponašanje vašeg ministra prema ljudima koji su stručni, čiji je jedini krimen očito bio da su stručno obrazlagali ono što znanost 21. stoljeća kaže, a to jest da ljudski život počinje začećem. Hvala vam.
Hvala lijepa. Gospodin premijer izvolite.
Hvala uvaženi kolega. … [[Govornik nije uključen, ne razumije se.]] Ne radi se tu ni o kakvom krimenu, nema krimena, ali ima određenog svjetonazora i stava. Na tom stavu i svjetonazoru mi smo dobili povjerenje na ovim izborima. Što se tiče imenovanja, još jednom ponavljam ono što sam rekao, u državnoj upravi, u užem smislu riječi u ministarstvima bez obzira na prigovore koje sam čuo jutros, koje uvijek uzimamo u razmatranje ostaje ogroman broj ljudi koji su imali visoke ili srednje visoke dužnosti na svojim mjestima ili na jednom mjestu niže, ti ljudi nemaju ni na koji način ugroženu karijeru i neće imati i vi to dobro znate. Što se tiče imenovanje, prethodno pitanje vašeg kolege Đakića, ta imenovanja su u Narodnim novinama. Ako hoćete možemo ih sumirati i dobiti ćete ih u agregatu ali to je objavljeno sve u Narodnim novinama. Dakle, ovdje se radi kada je u pitanju medicinski potpomognuta oplodnja, u jednoj političkoj razlici nema ih previše između ljevice liberalne ljevice i desnice, vaše stajalište je bilo obrazlagano i pretočeno na kraju u jedan zakonski model za koji smo obećali biračima u Hrvatskoj svima, ne samo svojima, svima, da ćemo ga promijeniti i sada to radimo, vjerujemo da radimo moralnu stvar, korisnu stvar i demografski dobru stvar. Evo dok mi razgovaramo ja sam u zadnjih dan i pol dobio na svoj mail preko 1500 mailova, to je mali spam na temu I ja sam embrij, dakle ljudi organizirano šalju i protestiraju protiv promjena zakona ali naš politički stav je bio drukčiji da se taj zakon treba promijeniti i prilagoditi nekim drugim standardima pa i stručno znanstvenima. U tom smislu vjerujem i siguran sam da ministar Rajko Ostojić na takav način strukturira povjerenstvo u kojem će se vjerujem čuti i druga strana. ali isto tako plediram da ne palimo strasti oko ovoga jer radi se i o svjetonazorskom pitanju ali se radi i o stručnom pitanju. Završiti ću. Govorili smo o tome javno i u Saboru i u javnosti, iznosili argumente pazili da ne potičemo niske strasti tako ćemo se ponašati ubuduće ali ministar i ministarstvo zdravstva u provedbi našeg programa koji nije nezakonit, koji nije neustavan koji nije neljudski ima pravo na suradnike i ja vas molim da to prihvatite. Hvala.
Hvala lijepa. Gospodin zastupnik Davor Ivo Stier.
Nisam zadovoljan jer je pitanje bilo upravo o načinu kako je to ministar izveo, mi ćemo o supstanci raspravljati kada taj Zakon dođe, … način na koji je to učinjeno, netolerantno bez da se ljudima uopće zahvali za dosadašnji rad pokazuje upravo jednu tendenciju netolerancije, upravo o jednom jako bitnom pitanju govorimo o ljudskom životu i to je jako loše i zbog toga ne mogu biti zadovoljan.
Hvala lijepa. Gospođa zastupnica Đurđica Sumrak.
Hvala gospodine predsjedniče Sabora. Svoje pitanje postaviti ću prvom potpredsjedniku Vlade gospodinu čačiću. Obzirom da znamo da ova Vlada doista sve što je u početku učinila gospodine Čačić to je da je ponizila sve demokratske standarde i ustavne norme, posebice kada se odnosi na javnu upravu odnosno politizirala ju. Međutim, vi ste kako prvi potpredsjednik Vlade rekli da obećajete narodu da mora na dijetu, donosite neke nove poreze koje se odnose na porez u sirotinji koji se u javnosti zove. Međutim, gospodine Čačić ja ću vas pitati da na vlastitom primjeru objasnite ljudima i Hrvatskom narodu jednu sintagmu kako sa manje primanja oni će ipak imati više imovine. Jer evo vi ste na sudu u Mađarskoj pod zakletvom izjavili da su vaša primanja 1000 eura, odnosno neke dnevne novine prenose 5600 kuna. Gledajući vašu poreznu karticu i kao župana i sad vidimo da imate dva stana, apartman, da imate dio seoskog naselja, da ste u stvarnosti u nekoliko trgovačkih društava i to mahom Con-inga suvlasnik, pa zanima Hrvatski narod kako da oni to sa svojim tako malim primanjima mogu dobiti tako jednu imovinu steći i tim se ponositi i još ako će biti vremena u tih 4 minute da mi kažete da li ćete kao prvi potpredsjednik Vlade posjetiti Izrael obzirom na poznat vaš posao stoljeća tamo. Hvala.
Hvala lijepa. Prvi potpredsjednik Vlade gospodin Čačić.
Hvala lijepo, dakle gospođa Sumrak, je postavila pitanje i gospođi Sumrak naravno ću odgovoriti. Što se tiče politizacije nisam siguran ali čini mi se da je moja zamjenika bila državna tajnica u HDZ-ovoj Vladi i prije toga pomoćnica ministra. Dakle, mrvicu mi je teško to nekako povezati sa politizacijom. Moj sadašnji specijalni savjetnik za brodogradnju je bio državni tajnik, sadašnja pomoćnica ministra je bila državni tajnik za javnu upravu. Dakle, čini mi se da niste odabrali baš dobru osobu za politizaciju. Sve što vrijedi i zna raditi ostalo je i biti će i dalje u ministarstvu a siguran sam da je tako i u drugim ministarstvima. Što se tiče moje imovine a čujte da razliku od nekih ja sam došao iz poduzetništva, moja imovina je opće poznata oduvijek i lako je sljediv trag. I evo javno pozivam svaku financijsku policiju, svaku poreznu upravu da joj trag slijedi. Vi ste to već učinili do sada desetinama puta, pa upravo na zahtjev vaših zastupnika, na prozivanje iz redova vaših zastupnika, ne samo vaših bilo je tu i nekih drugih, recimo gospodin Letica, sada ne spominjem druga imena, je gospodin Bošnjaković, ministar pravosuđa HDZ-a zatražio od Državnog odvjetništva izvješće i citiram u njemu stoji: "Nakon detaljno sprovedenih višegodišnjih istraga, ne postoji ni najmanja sumnja u zakonitost postupanja gospodina Čačića tijekom njegovog djelovanja", možete si pročitati to je Sabor dobio. Dakle, toliko o imovini. Što se tiče posjeta Izraelu, bio sam puno puta u Izraelu, biti ću ponovno na žalost štete je tvrtka koju sam osnovao i vodio tamo pretrpjela velike, ali nije bila jedina, mnoge tvrtke su pretrpjele ponekad štete, a ponekad su imale korist. Hvala lijepo.
Hvala lijepa. Gospođo zastupnice Sumrak, izvolite.
Hvala lijepo. Ja naravno nisam zadovoljna s vašim odgovorom, jer vi i dalje niste odgovorili kako sa 5600 kuna imati dva stana, apartman i sve ostalo, međutim, ono što vrijedi za vas gospodine Čačić i ove Vlade je sljedeće, ne znam da li ste čuli što pita tepih pod, on kaže pokrit ću te. To je vaš odnos. Tepih pokrit ću te.
Hvala lijepa. Gospodin zastupnik Frano Matušić. Izvolite.
Zahvaljujem gospodine predsjedniče. Pitanje postavljam predsjedniku Vlade RH gospodinu Milanoviću. Gospodine Milanoviću uobičajena je praksa u demokratskim državama da se projekt koji je započela vlast koja je prethodila novoizabranoj vlasti da se nastavljaju, dakle promjena vlasti ne uvjetuje zaustavljanju projekta koji su bili već započeti. Nažalost, tu praksu izgleda da ćete vi, vaša Vlada inaugurirati i da ćete zaustaviti neke projekte koje je prethodna Vlada započela i koji su se radili do vašeg dolaska na vlast. Riječ je o Pelješkom mostu i riječ je o autocesti prema Dubrovniku. Naime, iz onoga što smo mogli čuti od vas nakon što ste preuzeli dužnost predsjednika Vlade, čuli smo da ćete zaustaviti izgradnju Pelješkog mosta i da ćete graditi neku autocestu koja nije predviđena našim planovima niti županijskim prostornim planom niti planovima u općinama i gradovima kuda je predviđena trasa, dakle neku autocestu preko BiH. Dakle, doista je po nama neprimjereno da se ovi projekti zaustavljaju. Prije svega vaša je dužnost da omogućite ravnopravnost svim hrvatskim građanima. Ukoliko se ovi projekti zaustave hrvatski građani sa hrvatskoj juga neće biti ravnopravni jer nisu ni sada ravnopravni sa ostalim građanima jer moraju prelaziti državnu granicu dva puta da bi iz svoga dijela Hrvatske išli u ostatak Hrvatske. Prema tome, ja vas molim danas ste predsjednik Vlade RH niste samo predsjednik SDP-a, molim vas da se kao predsjednik Vlade RH i na takav način postupate prema svim građanima ravnopravno i da im omogućite ravnopravnost. Pitanje konkretno, želite li zbilja ostaviti hrvatske građane na hrvatskom jugu i dalje izolirane i u neravnopravnom položaju u odnosu na druge, s tim da se ulaskom u šengenski prostor njihov položaj još dalje pogoršava i postaje nepodnošljiv?
Hvala lijepa. Riječ ima premijer gospodin Milanović.
Uvaženi kolega, neću se podcjenjivački odnositi prema pitanjima, ali ovo pitanje ne razumijem. Dakle, vi kažete s jedne strane, dopustite mi da ga prokomentiram sekundu, da odričemo hrvatskim građanima na jugu Hrvatske vezu s Hrvatske. To nije točno. Prije toga ste govorili o autocesti koja nije u planovima citiram županija i općina. U državnim planovima u našim planovima u vašim planovima ta autocesta nema veze s Pelješkim mostom. Pelješki most se nažalost ne gradi. On nažalost godinama stoji i nažalost i nažalost i molim vas da tu praksu prekinete. Služio je kao politička moneta za varanje, zavođenje, šarmiranje, a da se nije gradilo. Tako se ozbiljna država ne ponaša. Autocesta preko teritorija BiH uz suglasnost susjedne država koja će sutra biti članica EU služi kao spona jednog dijela Hrvatske sa drugim dijelom Hrvatske, južnog dijela Dubrovačke županije sa sjevernim dijelom Dubrovačke županije. Znate, ja kao političar sam i osoba koja želi dobiti glasove, ne pod svaku cijenu nadam se i vjerujem u tom, pa onda i osluškujem što ljudi razmišljaju. Naročito tamo gdje žive. Pokušavam ne dovesti ljude u zavadu jer ljudi u nekim drugim dijelovima Hrvatske na to gledaju sa priličnim animozitetom. A dođete dolje, onda gledate kako su ljudi podržali program naše koalicije, dobro. Jer znaju da ih ne lažemo. Sagraditi Pelješki most znači sagraditi i novu cestu preko Pelješca. To su ogromne investicije na kojima se do sada ozbiljno radilo nije. Autocesta bila ona dio Jadransko-Jonske autoceste ili služila samo Hrvatskoj kao kopča da se izbjegne ova neugoda o kojoj vi govorite koja ni mene ne raduje, ja u Dubrovnik idem 10 puta godišnje, skoro uvijek autom. To mi naprosto nije veselo, to naprosto ometa, tu izgubiš neko vrijeme. Nije to neprijateljski teritorij. Kada bismo sagradili tih 10-ak km sjeverno od Neuma i ponovno ih spojili na hrvatski teritorij negdje oko Slanoga, mi smo tu nepogodu izbjegli. Mi udovoljavamo fitosanitarnim i svim drugim veterinarskim uvjetima EU naši ljudi se brže voze. Dakle, autocesta do Ploča od Ploča dolinom Neretve preko teritorija BiH prema Slanom i to je već veliko rješenje za Hrvatsku. Pa jel moguće da ne dijelimo isto mišljenje? Hvala.
Hvala lijepa. Gospodin zastupnik Matušić. Izvolite.
Pa nažalost, mogu reći da ne dijelimo isto mišljenje gospodine predsjedniče i rekao bih možda i na sreću, jer Pelješki most se radio. Ja ne znam da li ste vi bili dolje, dolje je potrošeno 150 milijuna kuna. To je ogroman novac. Ogroman novac je potrošen. Prema tome, 150 milijuna kuna ja ne znam možda je vašem prvom potpredsjedniku smiješno 150 milijuna kuna, ali ja mislim hrvatskim građanima itekako važno 150 milijuna kuna. Druga stvar, itekako ima veze sa izgradnjom autoceste. Vaš ministar je jučer rekao da će se popravljati magistrala do Dubrovnika, dakle nije se govorilo o autocesti. Meni je drago ako ste promijenili mišljenje ako danas govorite da će se graditi onako kako je zacrtano u prostornom planu Dubrovačko-neretvanske županije, dakle kroz hrvatski teritorij, a samo zaleđe Neuma, to je svega nekoliko km ta premosnica o kojoj se govori o koridoru iza Neuma, to je predviđeno u planu i spaja se ne na Slanom nego na granici sa BiH. Prema tome, hrvatskim teritorijem da, tu se slažem, ako ste doista danas rekli točno ono što mislite onda se slažemo oko pogleda autoceste. Ali nemojte odustati od mosta jer most znači jednu sigurnost, povezivanje hrvatskog teritorija u jednu cjelinu.
Isteklo vam vrijeme.
Nije neprijateljski teritorij ali je to druga država i to morate shvatiti.
Hvala. Zastupnik gospodin Igor Češek. Izvolite.
Štovani predsjedniče Hrvatskog sabora. Pitanje upućujem prvom potpredsjedniku Vlade, ministru gospodarstva gospodinu Radimiru Čačiću. Građani Virovitičko-podravske županije, jednoj od najsiromašnijih županija u RH u posljednje vrijeme izrazito brinu zbivanja oko sudbine dva donedavno proizvodno prerađivačka diva. Radi se o "KIO Orahovica" i "Slatinski Gaj". Pitanje je što Vlada RH i Ministarstvo gospodarstva planiraju poduzeti u cilju rješavanja ovog problema koje je od neizmjernog značaja za sudbinu i živote brojnih radnika i članova njihovih obitelji?
Gospodin potpredsjednik Vlade Radimir Čačić. Izvolite.
Gospodine zastupniče hvala na pitanju. To su zaista dva ogromna problema. Ono što je ovdje nestandardno je da mi ustvari govorimo o dvije kvalitetne tvrtke sa tržištem, sa dobrim proizvodom, sa vrhunskom i odličnom tehnologijom i iz različitih razloga ušli su u probleme. "KIO" se reinvestirao, sada je prodan. Prodan je jednoj ozbiljnoj, uspješnoj, stabilnoj tvrtci koja pozna to područje poslovanja, u krajnjoj liniji radi taj isti posao kao što znate i ja sam sasvim siguran da tih 46 milijuna koliko je ta tvrtka dala za "KIO" koji naravno vrijedi puno više, ali je u stečaju prodan, nije bacila. Ne samo da sam siguran nego sam o tome već i detaljno razgovarao o njihovim poslovnim planovima i veliki dio radnika KIO-a će nastaviti raditi u novoj proizvodnji u istim halama koja naravno traži još i neke dodatne investicije, isto ono što su na kraju krajeva dešava ovog trenutka u nekim drugim tvrtkama. Što se tiče Gaja, sindikati su pokrenuli stečaj. Malo neobično, neobično zato jer je tu postojala spremnost novih vlasnika za pokretanje proizvodnje, suglasnost banaka, suglasnost vjerovnika, tržište. Zašto, možemo samo naslućivati ali nije na nama da gatamo. Ono što je sigurno, da je Gaj jedna vrhunska, to je negdje blizu mojoj nekadašnjoj struci s kojom sam se nekad bavimo i radio sam puno sa Gajem, to je jedna prvorazredna konstrukcija, vrlo atraktivna u svakom pogledu. Gaj će isto tako nastaviti tu proizvodnju, dakle nijedna od tih tvrtki neće biti likvidirana, nijedna neće prestati proizvodit, obadvije će zapošljavat ne broj ljudi naravno koji su imale, ne na način kako su radile ali to će biti uspješne tvrtke i Vlada će u tome pomoći. Hvala lijepo.
Hvala lijepa. Zastupnik Češek, izvolite.
Zahvaljujem se na odgovoru i zadovoljan sam, ali apeliram na Vladu i na Ministarstvo gospodarstva da što žurnije učini sve kako bi se radnička potraživanja u slučaju Kio … [[Ne razumije se.]] i Slatina isplatili radnicima, dakle od te svote novca koju ste spomenuli, 46 milijuna kuna. Znamo da je na diobenom ročištu dogovoreno da radnici dobiju samo 2,5% iznosa, a zna se da je najveći vjerovnik država pa vas molim, apeliram da se što hitnije i radnicima isplate njihova potraživanja.
Hvala lijepa. Zastupnik gospodin Dražen Đurović, izvolite.
Hvala. Pitanje za predsjednika Vlade Republike Hrvatske. Da li će Vlada Republike Hrvatske financijski pomoći Županiji požeško-slavonskoj koju je prethodna garnitura HDZ-ove županijske vlasti kroz nulti financijske transakcije i kriminal praktički gurnula u bankrot ili će doći do raspuštanja županijske skupštine i prijevremenih izbora. Jedan citat: "Ako nam država ne pomogne županija će propasti, jednostavno ćemo otići u stečaj.", izjavio je župan požeško-slavonski Marijan Aladrović iz HDZ-a krajem prošlog mjeseca odgovarajući na vijećničko pitanje našeg županijskog vijećnika o konkretnim dugovanjima županije. Ove su godine ostala još dva kredita u Hypo banci koje je županija preuzela krajem '03., '04. od Županijske uprave za ceste koja je u međuvremenu likvidirana. Krediti su u švicarskim francima i zbog tečajne razlike ti krediti danas iznose 65 milijuna kuna. Županija je dala pod hipoteku dobar dio imovine, a iz prihoda ne može otplaćivati ni kamate a kamoli glavnicu duga. Proračun županije za ovu godinu je 106 milijuna kuna. Županija je planirala u ovoj godini pomoć od Vlade Republike Hrvatske u iznosu od 25 milijuna kuna što se odnosi na pokriće tih preuzetih kreditnih obveza te 3,2 milijarde kuna redovne tekuće pomoći županiji iz državnog proračuna. Bez tih sredstava županija neće moći funkcionirati u 2012. godini. Što Vlada Republike Hrvatske misli poduzeti u vezi tog prijetećeg bankrota u kojem se nalazi Požeško-slavonska županija, županija koja je na ljestvici konkurentnosti UNDP-a za 2010. godinu zauzela 21., odnosno posljednje mjesto. Hvala.
Hvala lijepa. Premijer Milanović, izvolite.
Hvala. Uvaženi kolega, odgovor na pitanje o financijskom stanju županije s kojom ste očito povezani i koja vam je na srcu s jedne strane potpuno legitiman, nije na meni da komentiram mada stalno malo komentiram, s druge strane sa sličnim, možda ne istim ali sličnim problemima dolaze mnogi drugi pa i oni koji su iz naše političke kvote i ja im ne mogu davat obećanja vi ste naši, to ćemo sredit preko noći. Moramo sredit sustav. Neobuzdano trošenje dolazi na naplatu, neodgovorno gospodarenje dolazi na naplatu. To je kulturno pitanje. Dakle neće ta Županija požeško-slavonska bankrotirati, to se ne može dogoditi, niti neka druga niti neka treća, tko je god tamo bio na vlasti, tko god bio župan i tko god imao većinu u skupštini. Ali imamo problem, moramo reformirati sustav državne uprave, moramo decentralizirati zemlju ali ne način da je fragmentiramo. Moramo ljudima omogućiti da odlučuju o svom životu tamo gdje žive sa nekim novcem. Trenutno Zagreb upravlja skoro svime, trenutno možda je najgora situacija za tu vrstu reforme a problemi se samo gomilaju, jedan, drugi, treći, deseti. Dakle, mi ćemo svakako sjesti ne samo sa predstavnicima Požeške županije nego i svih drugih koji su u problemima na traženju modelskog rješenja za Hrvatsku. Hrvatska je centralizirana kao da vodi obrambeni rat. To je vrijeme prošlo. Hrvatska se mora decentralizirati, a onda će i odgovornost svakoga za vlastiti novčanik i za vlastite financije biti veća. Ovako kako funkcionira ne valja, sve je centralizirano, svi prigovaraju da ima previše općina. Te općine ukupno sudjeluju sa minimalnim sredstvima u javnoj potrošnji. Nitko nije zadovoljan. Nisu zadovoljni u Istri, nisu zadovoljni u Požeškoj županiji, model ne valja. Ovo više nije stranačko pitanje. To je načelan odgovor na vaše pitanje, dakle nitko neće bankrotirati ali da su problemi veliki, da su posljedica lošeg modela i da nešto iz toga konačno moramo naučiti to vidim. Hvala, ne mogu više.
Hvala lijepa. Zastupnik Đurović, izvolite.
Hvala na odgovoru. Napominjem da se radi o dugovanjima koja nisu posljedica loše poslovne politike ili pogrešnih političkih odluka već se radi o čistom kriminalu koji je prekasno, dakle zbog lošeg rada nadležnih državnih tijela a to su Policija i Državno odvjetništvo nije bio na vrijeme prepoznat i sankcioniran. Dakle radi se, zbog toga su nastala u nastavku ta dugovanja. S te strane se radi i o posrednoj odgovornosti za odgovornosti države jer radili su u nadležnim državnim tijela koja taj kriminal nisu u to vrijeme spriječila, kriminal i korupciju. Hvala, molim pisani odgovor.
Hvala lijepa. Gospodin zastupnik Stjepan Milinković, izvolite.
Zahvaljujem, gospodine predsjedniče. Moje pitanje upućujem predsjedniku Vlade gospodinu Milanoviću, iako sam skoro odustao vidjevši da ne može više, da ima zdravstvenih tegoba ali pitanje je iz zdravstvene problematike. Gospodine predsjedniče, da se slučajno ne daj Bože naglo razbolite da li biste pomoć potražili putem hitne pomoći ili biste prije obavili specijalistički pregled? Hvala lijepa.
Izvolite, premijer Milanović.
Hvala na pitanju, uvaženi doktore Milinkoviću. Tu nismo kolege, tu ste vi doktor, a ja nisam doktor tako da bih ja na to pitanje odgovor tražio od vas. Dakle pitanje je bilo kada bih se nedo Bog razbolio bi li tražio prvu hitnu uslugu ili specijalističku uslugu. Ovi o nizu stvari, ovisi o tome gdje stanujem, koliko je udaljena najbliža zdravstvena ustanova, koje je ona vrste, jel to KBC, opća bolnica, dom zdravlja, jel to privatna praksa. Nema smisla da sad pojašnjavam vaše pitanje, očito imate plan B a mene glas izdaje. Kad vozite bicikl zatvorite usta.
Hvala lijepa. Gospodin zastupnik Milinković.
Hvala lijepa gospodine predsjedniče. Drago mi je da uvažavate doktore, ali bi i spomenuli ste te, nekakav redoslijed, ali ste, meni na žalost niste spomenuli one najvažnije na koje se zakon, jer ministar zdravlja doktor Ostojić doktor je obiteljske medicine. I onda im on još usput obećava da će im uzeti 5% glavarine. To ne mogu ni ja prihvatiti, iako i mene glas ostavlja. Nije, naravno da mi ne želimo da vi budete bolestan, da idete u čekaonice, ali ja vjerujem da bi se za predsjednika Vlade lista čekanja malo pomaknula. Ali drugu stvar koju želim reći da malo brine više onaj problem što ste se vi možda i u svom političkom djelovanju malo medicinskom tehnologijom počeli baviti, tj. uzeli ste skalpel za bolne rezove a niste ih u svom programu 21. obećavali, bolne rezove na način da će se povećati PDV, pa onda porez na imovinu. Ja vam predlažem skalpel u otpis. Razgovarajte sa građanima, jer gdje skalpel poreže tu ostaju ožiljci. Dugo boli, a narod to pamti. Hvala lijepo.
Hvala lijepa. Evo još jedan doktor zastupnik Željko Reiner. Izvolite.
Hvala lijepo gospodine predsjedniče. Evo na žalost i ja imam pitanje za gospodina predsjednika Vlade. Jesu li točne najave po medijima da Vlada namjerava uvesti porez na imovinu? Naime, sukladno tim navodima spomenuti porez najteže bi zapravo pogodio najsiromašnije, odnosno siromašnije i srednje slojeve pučanstva od kojih su mnogi desetljećima radili teško otplaćujući kredite da bi izgradili kuću ili nekakvu manju kuću za odmor, a sad bi za nju pod navodima trebali plaćati godišnje po 15, 20000 kuna poreza. Mnogi imaju i zgrade naslijeđene od djedova, baka po seoskim područjima koje su često u lošem stanju, a sad bi isto za njih morali plaćati ogromne svote poreza. Takav porez ne bi naravno uopće pogodio ili gotovo uopće bogate, jer oni uglavnom imaju svoje vile, dvorce, jahte i avione ionako upisane kao vlasništvo tvrtke a ne kao osobno vlasništvo pa bi stoga ovakav porez bio izrazito socijalno negativno usmjeren što se nadam da pogotovo vi iz Socijalno demokratske stranke nikako ne biste htjeli. Hvala lijepo.
Hvala lijepa. Premijer Milanović. Izvolite.
Hvala uvaženi kolega Reiner. Porez na imovinu imaju sve države. Hrvatska ima komunalnu naknadu. To nije isto. I ima iz nekog razloga sve ove godine. Kakvu god odluku na kraju donijeli nećemo je donijeti tako da bude donesena na Vladi i da ugleda svjetlo u Saboru sljedeći dan. To je jako delikatno pitanje. O nekim drugim poreznim pitanjima govorimo puno jasnije i odrješitije – PDV. Na žalost u ovom trenutku nemamo drugog izbora kao i poreznim olakšicama, kao i o poticajima, kao o oslobađanju odnosno povratu poreza na reinvestiranu dobit, kao i o nekim porezima kao na primjer na dividendu kojeg Hrvatska nije imala, a mogla je i trebala je imati. I tako dalje, i tako dalje. Kao i o porezu na posebne telekom usluge koje ste uveli, odnosno prethodna Vlada uvela pa onda predvidjela da se ukinu od 1.1. Mi smo ih odlučili produžiti. Smatramo da donosimo nužnu, dobru i pravednu odluku. Uvijek možete pogriješiti. Ali morate probati. Smatramo da je to dobro. Porez na imovinu. Sve ovo što ste naveli su potpuno osnovana razmišljanja i mogući prigovor. O tome svemu treba voditi računa. Ali porez na imovinu kao kategorija će morati postojati u Hrvatskoj. Postoji svugdje. Nije moguće da ljudi koji imaju puno ne plaćaju porez na tu imovinu. To nije moguće, a u Hrvatskoj to trenutno je moguće. Problem mogućeg udara na srednju klasu bez koje Hrvatska nije zemlja blagostanja, ako ne postoji srednja klasa, Hrvatska nije zemlja blagostanja taj problem vidimo. Puno ljudi u Hrvatskoj je gradilo i stjecalo tu imovinu radom, odricanjima, vikendice ciglu po ciglu kroz 20, 30 godina. Nije razlika ako plaćaju sad komunalnu naknadu ili porez 1000 kuna godišnje 5 ili 10. To može imati i negativan utjecaj na tržište nekretnina. To može spekulante uvući unutra. I tako dalje i tako dalje. Dakle, koji bi tu imovinu jeftinije kupili. Njih bi ljudi krenuli prodavati preko noći nešto što nisu u stanju održavati komplicirano. Dakle, kad o tome govorimo govorimo svjesni svih ovih problema, ali isto tako svjesni da na porez na imovinu u jednom trenutku moramo počet prelaziti kao i na decentralizaciju, kao i na promjenu stanja da često napadane općine, gradovi i županije troše samo 10% javnog novca. Samo 10%. To nije problem Hrvatske. Problem je drugi što se o svemu odlučuje u Zagrebu. Prema tome, vaši komentari su meni prihvatljivi. Nama su na glavi i u srcu. Vodimo računa o tome da ne uvedemo ni jedan porez koji će biti destimulativan, koji će dovesti do rasprodaje imovine i koji će ljude ubiti u pojam i koji će paralizirati gospodarsku aktivnost. Ali završavam. Porez na imovinu – nađite mi zemlju koja ga nema.
Hvala lijepa. Gospodin zastupnik Franjo Lucić. Izvolite za pitanje.
Hvala lijepo gospodine predsjedniče. Ja postavljam pitanje predsjedniku hrvatske Vlade gospodinu Milanoviću. Požeško-slavonska županija je obzirom da dolazim iz Požeško-slavonske županije već duže vremena u izuzetno teškoj situaciji iz poznatih razloga. Bez pomoći Vlade Republike Hrvatske njena opstojnost je upitna. Zato pitam vas gospodine predsjedniče da li imate želju i volju pomoći Požeško-slavonskoj županiji a njeni problemi su nastali iz nekog vremena od prije 7, 8 ili 10 godina. Tko je odgovoran za to neka svakako to učine institucije ove države, ali svakako su nastale i štete iz perioda vladanja SDP-a, dakle prije šest godina. I zato vas pitam da li je vaša želja moguća i ostvariva, a budući da je predsjednica prošle hrvatske Vlade pod predsjedanjem dakle gospođe Jadranke Kosor direktnim sredstvima pomogla Požeško-slavonsku županiju sa 19 milijuna kuna. Želim vam također reći da su dugoročne obaveze 70 milijuna kuna, da su kratkoročne obaveze 20 milijuna kuna i želim vam reći da izvorni proračun ne kako je kolega moj rekao iz Požege 100 i nešto milijuna nego 20 milijuna kuna izvorni proračun iz kojega se može vraćati ova obaveza. I zato opstojnost Požeške županije doista upitna. I kao što ste rekli nije bitno tko je na vlasti, bitno je da ova Vlada kao i prethodna pomogne županiji a za nastalu štetu tko je napravio prije ili kasnije neka i odgovara.
Hvala lijepa. Premijer Milanović. Izvolite.
Hvala kolega … [[Govornik se ne razumije.]] odgovorili na pitanje pa ste mi i prištedili malo vremena. Dakle, naravno da Vlada ne može i neće bježati od odgovornosti za svako krizno stanje u Hrvatskoj. Pitanje je koje stanje i kojim mjerama može i smije rješavati. Šta smije raditi u poduzećima, sektorima javne uprave ili javnim poduzećima koji su državno vlasništvo, monopolistička na primjer i tamo gdje se radi o trgovačkim društvima koja su jedan kroz jedan u privatnom vlasništvu. Kad su županije u pitanju nećemo nikad moći na ovaj način licitirati sa 5, 10, 15 ili 20 milijuna kuna nego tražimo model koji će ubuduće onemogućiti ovakvo stanje, koje se neće moći dogoditi. Ovdje postoje i druge županije u Hrvatskoj, nisu postavljala se pitanja. Neke relativno bogate županije imaju teške financijske probleme. Model ne valja. Dakle, nekorektno bi bilo od mene da kažem da dolazim s torbom novaca. Dolazim sa torbom prijedloga, sa nešto malo novaca za sve jednako i sa nekim rješenjima koja ćemo morati zajednički usvojiti. I to je sve. Ako tako pošten odnos budemo imali otpočetka onda ćemo izbjeći diskriminaciju u političkom porijeklu koje smo se nagledali, jer tamo je na vlasti bio i netko drugi ako se sjećate prije 6, 7 godina. Dakle, ne želimo više takve odnose. Tamo žive ljudi, postoje obaveze, županija neće propasti, ali ima i drugih županija u problemu. Hvala.
Hvala lijepa. Zastupnik Lucić, izvolite.
Hvala gospodine predsjedniče, ali mi smo zakon donijeli, dakle prošla Vlada je upravo donijela zakon kako i na koji način se mogu zaduživati i jedinice lokalne samouprave, isto tako i županije. Prema tome, taj zakon je već donesen i bez suglasnosti Ministarstva financija neće se moći upravo događati ovakve stvari kao što su se i dogodile. No istovremeno moram reći da županija čini sve i učinila je, a opet u suradnji sa Narodnom bankom i Hrvatskim cestama smanjila je za 20 milijuna obaveze, ali istovremeno te iste obaveze je dobila Županijska uprava za ceste. Zato vas molim da doista učinite sve da u kratkom vremenskom periodu, a doista se radi o kratkom vremenskom periodu, primite i župana i mene kao zastupnika da zajedničkim snagama pokušamo riješiti problem Požeško-slavonske županije i svih onih koji žive na tim prostorima. Hvala vam lijepo.
Hvala. Gospodin zastupnik Branko Vukšić, izvolite postaviti pitanje.
Pitanje postavljam predsjedniku Vlade Republike Hrvatske gospodinu Milanoviću i s tim da ću koncipirati pitanje tako da možete jednom rečenicom odgovoriti pošto vas boli grlo, znači odgovarajte konkretno. Najčešće pitanje koje hrvatski građani postavljaju nama saborskim zastupnicima nije vezano uz bolne rezove. Vezano je uz jedan rez koji je za njih nevjerojatan. Iako ste se pripremali za vlast osam godina umjesto da ste izašli sa programom konkretnim ministri vaše Vlade puštaju probne balone i zbunjuju javnost koju zanima da li uistinu mislite dati u koncesiju Hrvatske šume i da li mislite dati u koncesiju hidrocentrale iz kojih se proizvodi najjeftinija struja, da li mislite dati u koncesiju Hrvatske autoceste koje smo već izgradili? Zatim, da li uistinu mislite prodati poduzeća od strateškog interesa u RH kao što su Hrvatska poštanska banka koju bi trebalo ojačati i ostaviti u rukama države, kao što je Croatia osiguranje koje posluje sa plusom i koje može poslovati daleko pozitivnije, Podravka i ostala poduzeća? Pitanje je financijskog suvereniteta kojeg ćemo ako to učinite izgubiti. Molim vas da odgovorite kratko i jasno. Hvala vam lijepa.
Hvala lijepa. Predsjednik Vlade gospodin Milanović, izvolite.
Hvala vama. Program je program, on ima svoje utemeljenje, svjetonazor, a Vlada je život svaki dan. Najgore je kada se nakon što počnete raditi posao stalno osvrćete iza sebe i bacate prašinu iza sebe i okrivljujete druge. Dakle, što je tu je. Nije grozno, ali nije ni dobro. Ima vremena za zaokret. Prema tome, kad kažete da zbunjujemo javnost mislim da malo podcjenjujete javnost ako mislite da je zbunjujemo. Javnost sluša, gleda. Možda svima nije sve jasno, ali je na kraju velikoj većini najviše toga ili većina toga jasna. Ne zbunjujemo mi javnost, mi znamo vrlo dobro što je strateški nacionalni interes, što je imovina koja se ni na koji način ne otuđuje, koja se čuva kao krvotok, a što je tržište i što su tržišne kategorije. Mislimo da nam je to jasno. Kad je u pitanju proizvodnja električne energije i općenito sustav opskrbe, onda je sustav i prijenos ono što Hrvatska mora čuvati kao oko u glavi. To je naše. Elektrane koje trenutno imamo su sve vlasništvo države. One koje ćemo ubuduće graditi u Hrvatskoj gradit ćemo po raznim modelima. Možda potpuno privatno, kao proizvođače, možda mješovito, možda javno-privatno partnerstvo, ali interesa za to ima i to je hrvatski interes sve dotle dokle je prijenos naš tu nema privatizacije. Mislim da se tu dobro razumijemo. Šume, vode njima se gospodari ne prodaje se, ne daje se proć od sebe. Poljoprivredno zemljište pa i tu isto sad razmatramo da vidimo ovaj model koji je trenutno na snazi gdje lokalne zajednice i općina rasprodaju zemlju ili prodaju zemlju temeljem diskrecijske odluke lokalnih vlasti je li to najbolje rješenje. Možda je, a možda je opet ogromna diskrecijska ovlast za raspolaganje strateškim resursom spuštena na najnižu razinu tamo gdje je bitno. Dakle, brkamo kriterije i važnost. Tamo gdje ljudima treba dati samoupravu mi im uzimamo novac, tamo gdje možda treba odlučivati o stvarima od nacionalnog interesa kao što je poljoprivredno zemljište tamo to spuštamo i ne znamo kome. To su pitanja o kojima razmišljamo jako dugo. Hrvatska poštanska banka, Croatia osiguranje, JANAF to nije isto. JANAF je druga ruka ove priče o krvotoku. JANAF je jednako važan kao INA, a sa INA-om se baš nismo proslavili. JANAF, pa sjećate se kad smo protestirali zašto je dio JANAF-a vraćen u svrhu povrata duga umirovljenicima. Dug se mora vratiti. Takva je presuda Ustavnog suda, takva je valjda i pravda. Ali JANAF i Croatia osiguranje nisu isto. Croatia osiguranje je tržišna kategorija, ostala je jer je tržište potpuno deregulirano. Croatia osiguranje koje je služilo za svašta, u međuvremenu gubilo tržišni utjecaj služilo za zapošljavanje svega i svačega to je sad jedna firma kojoj trebaju milijuni eura dokapitalizacije. Imate ih? Možda ćemo tražiti partnera u tom poslu. Ali nemojmo stavljati u istu kategoriju, da ne bismo zbunili javnost, JANAF i Croatia osiguranje. Važno je jedno i drugo, ali JANAF je vitalan. I zato JANAF mora biti potpuno državni. Druge firme kako se dogovorimo, kako procijenimo. Dakle, to je teret vlasti. Dakle nemojmo, slažem se, zbunjivati javnost. Nešto je strateški interes, nešto je resurs koji nije obnovljiv, koji jednom kad daš od sebe odlazi, pogledajmo primjere Mađarske i nekih drugih država, a nešto je tržišna kategorija s kojom treba znati upravljati, što treba dokapitalizirati. Država trenutno za to nema novaca. Ako će imati za socijalu, za zdravstvo, za čuvanje stečajnih prava, za očuvanje ovog nivoa mirovina plus korekcija, dakle minimalan rast novaca za ovu vrstu investicija, ako ćemo graditi pruge, ako ćemo povlačiti europske fondove za to to su u ovom trenutku strateške Hrvatske stvari, to je razlika između prosječnosti i nekakvog rasta. Rast gospodarstva i nezaposlenosti. Evo da ne bih otišao u demagogiju ovo što sam rekao u to vjerujem i to su linije ne obrane, to su linije napredovanja.
Hvala lijepa. Gospodin zastupnik VUkšić izvolite.
Dobro, ja vas lijepo molim, nisam vas shvatio doslovce, niste mi odgovorili na ona moja posljednja pitanja pa bih molio pisani odgovor. I drugo, ne slažem se sa ekonomskim teoretičarima koji kažu da vlasništvo utječe na uspješnost neke tvrtke, stalno se govori i jedan od vaših ministara je rekao pa nećemo valjda se mi baviti osiguranjem ili nećemo se valjda kako to popularno kažu nećemo bankariti baviti se bankarstvom. Rekli ste ne prodaje se, gospodari se. Zbog čega država treba biti loš gospodar. Nemojte da se dogodi ono da napišemo na ulazu u Hrvatsku "Na najam" ili "Na prodaju". Ja vas lijepo molim.
Hvala lijepa. I napokon zastupnica gospođa Sunčana Glavak. Izvolite.
Hvala lijepa gospodine predsjedniče. Pitanjem postavljam predsjedniku Vladu, gospodinu Milanoviću, drago mi je što vam se glas vraća pa ćete moći odgovoriti na moje pitanje. Moje pitanje glasi gdje je nestao gospodine Milanoviću moral o kojem ste toliko često govorili posljednjih godina pogotovo kada ste moralizirali o zastupnicima Hrvatske demokratske zajednice, a s druge strane zanemarili ste činjenicu da je vaš stranački kolega a sada saborski zastupnik, kolega Moharić pod istragom USKOK-a, da mu 7. veljače počinje suđenje, da će sjesti na optuženičku klupu i da ga se tereti da je počinio kazneno djelo protiv službene dužnosti. Dakle, gdje je nestalo ono dosljednost i poštenje gdje su nestale one prozivke koje su bile upućene članovima HDZ-a, zastupnicima, mojim kolegama kojima nije suđenje završeno a ovdje im se nastojalo presuditi. Primjerice podsjetit ću vas zbog prometne nezgode koju je izazvao gradonačelnik grada Varaždina Habuš vi ste tada rekli, govorili ste o tome odluku mora donijeti njegova stranka, i tako ste oprali ruke. Pitam vas, jeste li stavljanjem na listu osobe koja je pod istragom USKOK-a, koju se tereti da je počinila kazneno djelo, poslali javnosti jasnu poruku da za vas u SDP-u vrijede dvostruka moralna pravila i nadam se da ste razumjeli moje pitanje jer na naša pitanja najčešće ste odgovarali nisam baš razumio pitanje. Hvala lijepa.
Hvala lijepa. Predsjednik Vlade gospodin Milanović.
Hvala uvažena kolegice, samo naprijed tako. Samo još jedna rečenica koncesija služi za očuvanje vlasništva. A sada odgovor na vaše pitanje, ako je to pitanje, a ja ću ga tretirati tako. Ovdje neću ničije ime spominjati. NI iz HDZ-ove kvote niti iz SDP-ove kvote odnosno Kukuriku koalicije. Znam jako dobre tko je na listama SDP-a, znam jako dobro tko je za što sumnjičen, tužen, ili ne dao Bog presuđen, takvih nema. Znam i s ove strane, znam da na listi baš tamo odakle vi dolazite ima osoba koja je optužena od strane USKOK-a ali ne za zlouporabu položaja nego za teški kriminal, nije bitno kako se zove, molim vas nemojte to raditi. Slučaj gospodina Moharića kolege iz Goričana, kojeg već neko vrijeme pokušavaju optužiti za zlouporabu položaja mi je poznat. Preuzeo sam odgovornost, s obzirom da inkriminacija o kojoj se pričalo nije koruptivna, nema krađe, nema stjecanja osobne dobiti. Radi se o procjeni oportunosti postupanja i poslovanja, moguće da je to kazneno djelo. Da je optužen, ne osuđen, ili pod istragom za kazneno djelo zaista iz domene USKOK-a dakle organizirane korupcije i kriminala onda bih, ali to je sada hipotetski, onda bih razmišljao drukčije, ali nije. Dakle, ne vodi ovo nikamo, to vam ja želim poručiti, pričekajmo pravorijek. Slično se događalo i ranije neki ljudi su bili optuživani i istraživani i optuživani za teški kriminal i korupciju, dakle za zlouporabu ovlasti u vlastitu korist. A neki za loše poslovne procjene, ima ih tu još uvijek sjede, onda je USKOK to odbacio, gdje smo došli s tim. Tko će odgovarati za to? Tko će odgovarati za to da su neki gradonačelnici skoro godinu i pol i dvije godine dana se morali svaki dan dizati sa čirom u želucu i gledati što će biti s njima i na kraju je to nonšalantno odbačeno od strane odvjetništva. Dajte prekinimo više s tim, to nema smisla.
Hvala lijepa. Gospođa zastupnica Glavak.
Dakle, sve ono što ste činili i činili su vaši članovi partije, pa eto ovdje gledam u jednog ministra koji nas je sustavno maltretirao, stigmatizirao, vi to sve prebacujete u nečije tuđe dvorište, ne znam samo kako vam nije neugodno. Dakle, moral je na doista najnižem nivou u socijaldemokratskoj partiji i vi se pozivate i dalje na čast i poštenje. Nije mi namjera uopće nikoga ovdje prozivati. Niste odgovorili na moje pitanje, mogli ste vrlo jednostavno odgovoriti sa da ili ne. DA li vrijede dvostruka pravila. I ovdje u mom redu sjede kolege koje ste sustavno maltretirali. Koje ste linčovali u medijima, koje ste proglašavali krivima. Dakle, gospodine predsjedniče Vlade, za svakog u ovoj zemlji moraju vrijediti jednaka pravila i Zakoni se moraju jednako poštovati. Pitala sam vas da ili ne, niste mi odgovorili, javnost će prosuditi o tome. Naravno da znate hvala Bogu tko se nalazi na vašim listama još ako ste to amenovali, tim bolje to sve govori o vama. Hvala vam lijepa.
Hvala i vama. Gospođe i gospodo zastupnici mi smo završili sa aktualnim prijepodnevom, ja predlažem i određujem stanku od sat i pol dakle vidimo se u 14 sati. Kolegice i kolege, dozvolite da nastavimo s radom. Dakle, prva točka dnevnog reda 1. Izviješća Mandatno-imunitetnog povjerenstva Imamo A i B. Pod A), Izvješća o početku mirovanja zastupničkog mandata zastupnika i početku obnašanja zastupničke dužnosti, pa bih molio predsjednicu, već je ovdje, gospođu Gordanu Sobol da podnese izvješća. A mi ćemo svako od tih koliko sam informiran 4 onda otvoriti raspravu i dati na glasovanje prijedlog svake odluke. Izvolite.
Zahvaljujem. Kolegice i kolege. Mandatno-imunitetno povjerenstvo Hrvatskog sabora razmotrilo je na 3. Sjednici održanoj 12. siječnja 2012. Godine pisano izjavu zastupnice Nade Čavlović-Smiljanec kojim je izvijestila da stavlja svoj zastupnički mandat u mirovanje zbog obnašanja dužnosti pomoćnice ministra financija i ravnateljice Porezne uprave Ministarstvo financija koja je nespojiva s obnašanjem zastupničke dužnosti. SDP sukladno članku 12. stavku 1. Zakona o izborima zastupnika u Hrvatski sabor odredila Sandru Petrović kao zamjenicu zastupnice Nade Čavlović-Smiljanec. Povjerenstvo je utvrdilo da su ispunjeni zakonom utvrđeni uvjeti za početak mirovanja zastupničkog mandata Nade Čavlović-Smiljanec kao i uvjeti za početak obnašanja zastupničke dužnosti njezine zamjenice Sandre Petrović. Mandatno-imunitetno povjerenstvo predlaže Hrvatskom saboru da donese odluku o mirovanju zastupničkog mandata zastupnice Nade Čavlović-Smiljanec i početku obnašanja zastupničke dužnosti zamjenice zastupnice Sandre Petrović.
Kolegice i kolege, otvaram raspravu. Nema zainteresiranih. Zaključujem raspravu. I dajem na glasovanje prijedlog odluke koju je izložila predsjednica Mandatno-imunitetno povjerenstva. Tko je za? Protiv? Suzdržan? Hvala lijepa. Dakle, ovaj smo prijedlog odluke usvojili sa 107 glasova, jednoglasno. Izvolite dalje.
Mandatno-imunitetno povjerenstvo razmotrilo je na istoj sjednici i pisanu izjavu zastupnika Tomislava Sauhe kojim je izvijestio predsjednika Hrvatskog sabora da stavlja svoj zastupnički mandat u mirovanje zbog obnašanja dužnosti predstojnika Ureda predsjednika Vlade RH, a koja je nespojiva sa obnašanjem zastupničke dužnosti. SDP je sukladno članku 12. stavku 1. Zakona o izborima zastupnika u Hrvatski sabor odredila Melitu Mulić kao zamjenicu zastupnika Tomislava SAuhe. Povjerenstvo je utvrdilo da su ispunjeni zakonom utvrđeni uvjeti za početak mirovanja zastupničkog mandata Tomislava Sauhe kao i uvjeti za početak obnašanja zastupničke dužnosti njegove zamjenice Melite Mulić. Mandatno-imunitetno povjerenstvo predlaže Hrvatskom saboru da donese odluku o mirovanju zastupničkog mandata zastupnika Tomislava Sauhe i početku obnašanja zastupničke dužnosti zamjenice zastupnika Melite Mulić.
Hvala. Otvaram raspravu. Nema zainteresiranih. Zaključujem raspravu i dajem na glasovanje prijedlog ove odluke. Tko je za? Protiv? Suzdržan? Hvala. Dakle, sa 108 glasova jednoglasno smo usvojili prijedlog ove odluke. Izvolite predsjednice Mandatno-imunitetno povjerenstva.
Mandatno-imunitetno povjerenstvo razmotrilo je na istoj sjednici i pisanu izjavu zastupnice Marije Lugarić kojim je izvijestila predsjednika Hrvatskog sabora da stavlja svoj zastupnički mandat u mirovanje zbog obnašanja dužnosti zamjenice ministra znanosti, obrazovanja i sporta koja je nespojiva sa obnašanjem zastupničke dužnosti. SDP je sukladno članku 12. stavku 1. Zakona o izborima zastupnika u Hrvatski sabor odredila Vesnu Želježnjak kao zamjenicu zastupnice Marije Lugarić. Povjerenstvo je utvrdilo da su ispunjeni zakonom utvrđeni uvjeti za početak mirovanja zastupničkog mandata Marije Lugarić kao i uvjeti za početak obnašanja zastupničke dužnosti njezine zamjenice Vesne Želježnjak. Mandatno-imunitetno povjerenstvo predlaže Hrvatskom saboru da donese odluku o mirovanju zastupničkog mandata zastupnice Marije Lugarić i početku obnašanja zastupničke dužnosti zamjenice zastupnice Vesne Želježnjak.
Hvala. Otvaram raspravu o prijedlogu ove odluke. Nema zainteresiranih. Zaključujem raspravu i dajem na glasovanje prijedlog ove odluke. Tko je za? Protiv? Suzdržan? Hvala. Dakle,i ovaj smo prijedlog odluke usvojili jednoglasno sa 109 glasova. Hvala. Izvolite predsjednice Mandatno-imunitetno povjerenstva.
Mandatno-imunitetno povjerenstvo razmotrilo je na istoj sjednici i pisanu izjavu zastupnika Darka Ledinskog kojim je izvijestio predsjednika Hrvatskog sabora da stavlja svoj zastupnički mandat u mirovanje zbog obnašanja dužnosti zamjenika ministrice socijalne politike i mladih, a koja je nespojiva sa obnašanjem zastupničke dužnosti. SDP je sukladno članku 12. stavku 1. Zakona o izborima zastupnika u Hrvatski sabor odredila Mariju Vukobratović kao zamjenicu zastupnika Darka Ledinskog. Povjerenstvo je utvrdilo da su ispunjeni zakonom utvrđeni uvjeti za početak mirovanja zastupničkog mandata Darka Ledinskog, kao i uvjeti za početak obnašanja zastupničke dužnosti njegove zamjenice Marije Vukobratović te povjerenstvo predlaže Hrvatskom saboru donošenje odluke o mirovanju zastupničkog mandata zastupnika Darka Ledinskog i početak obnašanja zastupničke dužnosti zamjenice zastupnika Marije Vukobratović.
Hvala lijepa. Otvaram raspravu. Nema zainteresiranih. Zaključujem raspravu. Dajem na glasovanje prijedlog odluke. Tko je za? Protiv? Suzdržan? Dakle i ovaj smo prijedlog odluke usvojili jednoglasno sa 112 glasova. Time smo završili ovaj dio i prelazimo na prisegu. Prisega se daje na način da predsjednik pročita tekst prisege, a nakon toga zastupnika odnosno zastupnica, sve su ovdje zastupnice, koja je prozvana ustaje i izgovara prisežem. Tekst prisege glasi: "Prisežem svojom čašću da ću dužnost zastupnika u Hrvatskom saboru obnašati savjesno i odgovorno i da ću se u svom radu držati Ustava i zakona i poštovati pravni poredak te da ću se zauzimati za svekoliki napredak Republike Hrvatske." Zastupnica Melita Mulić.
Prisežem.
Hvala. Zastupnica Marija Vukobratović.
Prisežem.
Hvala. Zastupnica Vesna Želježnjak.
Prisežem.
I zastupnica Sandra Petrović.
Prisežem.
Hvala lijepa. [[Pljesak.]] Čestitam zastupnicama na položenoj prisezi i želim vam puno uspjeha u vašem radu. B) Izvješće o zahtjevu za davanje odobrenja za nastavljanje vođenja kaznenog postupka protiv Ivana Drmića, zastupnika u Hrvatskom saboru. Molim predsjednicu Mandatnog povjerenstva, gospođu Sobol, da podnese izvješće.
Mandatno-imunitetno povjerenstvo Hrvatskoga sabora razmotrilo je na 3. sjednici održanoj 12. siječnja 2012.godine zahtjev Državnog odvjetništva i Ureda za suzbijanje korupcije i organiziranog kriminaliteta upućen putem Državnog odvjetništva predsjedniku Hrvatskog sabora za davanje odobrenja za nastavljanje vođenja kaznenog postupka protiv Ivana Drmića, zastupnika u Hrvatskom saboru, zbog osnovane sumnje da je počinio kazneno djelo udruživanje za počinjenje kaznenog djela iz članka 333. stavka 1. i 3. Kaznenog zakona, kazneno djelo poticanja na protuzakonito posredovanje iz članka 343. stavka 5. Kaznenog zakona u vezi članka 37. stavka 2. Kaznenog zakona te kazneno djelo lažnog prijavljivanja iz članka 302. stavka 2. Kaznenog zakona. Povjerenstvo je utvrdilo da je Hrvatski sabor u VI. sazivu na 23. sjednici donio odluku kojom se daje odobrenje za pokretanje kaznenog postupka protiv tadašnjeg zastupnika Ivana Drmića za ista kaznena djela za koja se sada traži odobrenje za nastavljanje vođenja kaznenog postupka. Temeljem članka 23. stavka 1. Poslovnika Hrvatskoga sabora zastupnik ima imunitet od dana konstituiranja Sabora do prestanka zastupničkog mandata. Kako je gospodin Ivan Drmić ponovno izabran za zastupnika u Hrvatski sabor te je dana 22. prosinca 2011. konstituiran novi saziv Hrvatskoga sabora Državno odvjetništvo i Ured za suzbijanje korupcije i organiziranog kriminaliteta uputio je predsjedniku Hrvatskoga sabora zahtjev za ponovnim odlučivanjem o davanju odobrenja za nastavljanje vođenja kaznenog postupka. Mandatno-imunitetno povjerenstvo je na temelju članka 76. stavka 5. Ustava Republike Hrvatske jednoglasno, sa 8 glasova za, donijelo odluku: "Daje se odobrenje za nastavljanje vođenja kaznenog postupka protiv zastupnika Ivana Drmića po zahtjevu Državnog odvjetništva, Ureda za suzbijanje korupcije i organiziranog kriminaliteta od 3. siječnja 2012. upućen putem Državnog odvjetništva Republika Hrvatske od 5. siječnja zbog osnovane sumnje da je počinio kazneno djelo udruživanje za počinjenje kaznenog djela iz članka 333. stavka 1. i 3. Kaznenog zakona, kazneno djelo poticanja na protuzakonito posredovanje iz članka 343. stavka 5. Kaznenog zakona u vezi članka 37. stavka 2. Kaznenog zakona te kazneno djelo lažnog prijavljivanja iz članka 302. stavka 2. Kaznenog zakona." Mandatno-imunitetno povjerenstvo odlučilo je dati odobrenje za nastavljanje kaznenog postupka protiv zastupnika u Hrvatskom saboru Ivana Drmića po zahtjevu Državnog odvjetništva kao samostalno i neovisno pravosudno tijelo koje je ovlašteno i dužno postupati protiv počinitelja kaznenih djela i drugih kažnjivih djela kako bi moglo nesmetano obavljati svoju dužnost koja mu je temelj Ustava Republike Hrvatske dana u nadležnost.
Hvala lijepa. Otvaram raspravu. Hvala lijepa, nema zainteresiranih. Zaključujem raspravu. Dajem na glasovanje odluku sukladno prijedlogu Mandatno-imunitetnog povjerenstva. Tko je za? Protiv? Suzdržan? Utvrđujem da je odluka donesena jednoglasno. Hvala. Izvješće Mandatno-imunitetnog povjerenstva o zahtjevu za davanje odobrenja za vođenje kaznenog postupka protiv Ivana Drmića, zastupnika. Ispričavam se. Ispričavam se posebno zastupniku Drmiću. Dakle ponavljam, Izvješće Mandatno-imunitetnog povjerenstva o zahtjevu za davanje odobrenja za vođenje kaznenog postupka protiv zastupnika Marija Moharića. Molim predsjednicu Mandatno-imunitetnog povjerenstva gospođu Gordanu Sobol da podnese izvješće.
Gospodine predsjedniče, kolegice i kolege Mandatno-imunitetno povjerenstvo, ispričavam se zaboravila sam naočale. Evo sad je bolje. Dakle, Mandatno-imunitetno povjerenstvo razmotrilo je na svojoj 4. sjednici 25. siječnja ove godine zahtjev Općinskog suda u Čakovcu upućen predsjedniku Hrvatskog sabora za davanje odobrenja za vođenje kaznenog postupka protiv Maria Moharića zastupnika u Hrvatskom saboru zbog osnovane sumnje da je počinio 2 kaznena djela protiv službene dužnosti nesavjesnim radom u službi iz članka 339. Kaznenog zakona. Mario Moharić zastupnik je 7. saziva Hrvatskog sabora te na temelju članka 76. Ustava i članka 23. Poslovnika Hrvatskog sabora ima imunitet do prestanka zastupničkog mandata te se bez odluke Hrvatskog sabora protiv istog ne može pokrenuti niti voditi kazneni postupak. Mandatno-imunitetno povjerenstvo je na temelju članka 104. Poslovnika Hrvatskog sabora predložilo Hrvatskom saboru donošenje odluke – daje se odobrenje za vođenje kaznenog postupka protiv zastupnika Maria Moharića po zahtjevu Općinskog suda u Čakovcu od 12. siječnja 2012. godine zbog sumnje počinjenja kaznenih djela protiv službene dužnosti nesavjesnim radom. Naime, Mandatno-imunitetno povjerenstvo odlučilo je dati odobrenje za vođenje kaznenog postupka protiv zastupnika Maria Moharića po zahtjevu Općinskog suda u Čakovcu budući da je Općinsko državno odvjetništvo u Čakovcu pred navedenim sudom podnijelo optužni prijedlog protiv Maria Moharića. Naime, povjerenstvo je zauzelo načelan stav da po zahtjevu Državnog odvjetništva kao samostalnog i neovisnog pravosudnog tijela koje je dužno postupati protiv počinitelja kaznenih i drugih kažnjivih djela treba davati odobrenje za vođenje kaznenog postupka, a isto tako i sudu koji vodi kazneni postupak na njihov zahtjev treba omogućiti da na temelju Ustava i zakona samostalno i neovisno obavljaju sudbenu vlast. Hvala.
Hvala lijepa. Otvaram raspravu. Zaključujem raspravu i dajem na glasovanje odluku sukladno prijedlogu Mandatno-imunitetnog povjerenstva. Tko je za? Protiv? Suzdržan? Hvala lijepa. Utvrđujem da je odluka donesena jednoglasno sa 127 glasova. Poštovane kolegice i kolege, prije nego što prijeđemo na glasovanje da predložim dopunu dnevnog reda, ako se slažete. A to je na temelju članka 204. stavak 2. Poslovnika Hrvatskog sabora predlažem dopunu 3. sjednice točkom: Izvješća Mandatno-imunitetno povjerenstva A) izvješće o početku mirovanja zastupničkog mandata zastupnika Zvonimira Mršića i početku obnašanja zastupničke dužnosti zamjenika zastupnika Dražena Pandeka i B) izvješće o zahtjevu za davanje odobrenje za vođenje kaznenog postupka protiv Josipa Vukovića zastupnika u Hrvatskom saboru. Ima li primjedbi na uvrštenje u dnevni red predložene točke? Nema. Hvala. Onda utvrđujem da je dopuna dnevnog reda sa ovom točkom utvrđena. Prelazimo na izvješće Mandatno-imunitetno povjerenstva, dakle to je ova prva točka A izvješće o početku mirovanja zastupničkog mandata zastupnika Zvonimira Mršića i početku obnašanja zastupničke dužnosti zamjenika zastupnika Dražena Pandeka. Molim predsjednicu Mandatno-imunitetno povjerenstva gospođu Gordanu Sobol da podnese izvješće.
Zahvaljujem gospodine predsjedniče. Dakle Mandatno-imunitetno povjerenstvo je na svojoj 5. sjednici održanoj 8. ožujka zaprimilo pisani zahtjev zastupnika Zvonimira Mršića kojim je izvijestio predsjednika Hrvatskog sabora da stavlja svoj zastupnički mandat u mirovanje, temeljem članka 14. stavka 1. Zakona o izborima zastupnika u Hrvatski sabor s danom 24.veljače. Sukladno članku 12. stavku 1. Zakona o izboru zastupnika u Hrvatski sabor SDP-a Hrvatske odredila je da kao zamjenik zastupnika Draženko Pandek započne obnašati zastupničku dužnost umjesto zastupnika Zvonimira Mršića. Povjerenstvo je utvrdilo da su ispunjeni zakonom utvrđeni uvjeti za početak mirovanja zastupničkog mandata Zvonimira Mršića kao i uvjeti za početak obnašanja zastupničke dužnosti njegova zamjenika te jednoglasno predlaže Hrvatskom saboru donošenje odluke o mirovanju zastupničkog mandata zastupnika i početku obnašanja zastupničke dužnosti zamjenika zastupnika. Dana 24. veljače 2012. započinje mirovanje zastupničkog mandata zastupnika Zvonimira Mršića, a zastupničku dužnost sukladno stavku 9. Stavku 2. Poslovnika Hrvatskog sabora započet će obnašati zamjenik zastupnika Draženko Pandek.
Hvala. Otvaram raspravu. Nema. Onda zaključujem raspravu i prije moramo utvrditi kvorum kako inače idemo u postupak glasanja pa bih molio da se uključimo da se vidi koliko nas je. Treba stisnuti nulu. Prisutno nas je po elektroničkom glasanju 97 mada vjerujem da nas je više u dvorani. Hvala. Dajem na glasovanje prijedlog odluke koju je podnijela gospođa predsjednica Mandatno-imunitetno povjerenstva. Tko je za taj prijedlog odluke molim da se izjasnimo elektroničkim glasovanjem? Utvrđujem da je odluka donesena većinom glasova 106 glasa za i 2 suzdržana. Sada bih molio zastupnika Pandeka za prisegu. Prisega se daje na način da predsjednik pročita tekst prisege, a nakon toga zastupnik kada je prozvan ustaje i odgovara prisežem Tekst prisege glasi: "Prisežem svojom čašću da ću dužnost zastupnika u Hrvatskom saboru obnašati savjesno i odgovorno i da ću se u svom radu držati Ustava i zakona i poštovati pravni poredak te da ću se zauzimati za svekoliki napredak RH".
Prisežem.
Hvala lijepa. Čestitam zastupniku Pandeku i želim mu puno uspjeha obavljanju njegove dužnosti. B izvješće o zahtjevu za davanje odobrenje za vođenje kaznenog postupka protiv Josipa Vukovića zastupnika u Hrvatskom saboru. Izvolite gospođo Gordana Sobol predsjednice Mandatno-imunitetno povjerenstva.
Zahvaljujem gospodine predsjedniče. Mandatno-imunitetno povjerenstvo razmotrilo je na svojoj 5. sjednici održanoj 8. ožujka 2010. zahtjev privatnog tužitelja TD Radio Psunj d.o.o. iz Nove Gradiške za davanje odobrenja za nastavak vođenja kaznenog postupka protiv Josipa Vukovića zbog kaznenog djela klevete iz članka 200. stavak 2. Kaznenog zakona. Gospodin Josip Vuković zastupnik je 7. Saziva Hrvatskog sabora te na osnovu članka 76. Ustava RH i članka 23. Poslovnika Sabora ima imunitet do prestanka zastupničkog mandata te se bez odluke Hrvatskog sabora protiv istog ne može pokrenuti niti voditi kazneni postupak. Mandatno-imunitetno povjerenstvo nakon provedene rasprave jednoglasno predlaže Hrvatskom saboru donošenje sljedeće odluke: "Za vrijeme trajanja zastupničkog mandata uskraćuje se odobrenje za nastavak vođenja kaznenog postupka protiv zastupnika Josipa Vukovića po privatnoj tužbi tužitelja TD Radio Psunj d.o. iz Nove Gradiške zbog kaznenog djela klevete iz članka 200.stavka 2. Kaznenog zakona." Obrazloženje. Povjerenstvo je zauzelo načelan stav da po zahtjevu Državnog odvjetništva kao samostalnog i neovisnog pravosudnog tijela koje je dužno postupati protiv počinitelja kaznenih djela i drugih kažnjenih djela treba davati odobrenje za pokretanje kaznenog postupka isto tak i sudu koji vodi kazneni postupak kako bi mu se omogućilo da na temelju Ustava i zakona samostalno i neovisno obavlja sudbenu vlast. Međutim, u slučajima privatnih tužitelja kao i slučajevima kada oštećenik kao supsidijarni tužitelj stupa na mjesto državnog odvjetnika jer je državni odvjetnik ustanovio da nema osnova za pokretanje ili vođenje kaznenog postupka, Povjerenstvo će Hrvatskom saboru predložiti uskraćivanje odobrenja. Naime, stav je Povjerenstva da institut imunitetnog prava utvrđen u cilju zaštite digniteta zastupničke dužnosti, a ne u cilju zaštite zastupnika kao pojedinca, a vođenje kaznenog postupka kao i sve radnje koje bi se u svezi s time morale poduzeti moglo bi onemogućiti zastupniku obnašanje njegove redovne zastupničke dužnosti te time utjecati i na rad Hrvatskog sabora. Kazneni postupak može se pokrenuti i nakon isteka mandata s obzirom da zastara ne teče dok postoje opravdani razlozi zbog kojih se postupak ne može provesti. Dakle, Mandatno povjerenstvo predlaže da Sabor donese odluku o uskraćivanju odobrenja za nastavak vođenja kaznenog postupka protiv zastupnika Josipa Vukovića.
Hvala lijepa. Otvaram raspravu. Nema zainteresiranih. Zaključujem raspravu i molim da se uključimo, glasujmo za prijedlog ove odluke koju je podnijela gospođa Sobol. Utvrđujem da je odluka donesena većinom glasova, 107 glasova za i 3 suzdržana. Hvala lijepa. Ovdje smo se okupili da napravimo dopunu dnevnog reda kako bismo omogućili jednom kolegi iz HNS-a da postane zastupnik. Ja vas samo molim da to izglasamo, to će trajati par minuta pa ćemo onda dati stanku za klub tako da možemo redovito raditi. Dakle, na temelju članka 204. stavak 2. Poslovnika Hrvatskog sabora predlažem dopunu dnevnog reda 3. sjednice točkom - Izvješće Mandatno-imunitetnog povjerenstva o početku mirovanja zastupničkog mandata zastupnika Anđelka Topolovca i početku obnašanja zastupničke dužnosti zamjenika zastupnika Marijana Škvarića. Ima li primjedbi na uvrštenje u dnevni red predložene točke? Nema. Onda utvrđujem da je dopuna dnevnog reda utvrđena. Pa onda odmah prelazimo na tu samu, samo izvješće i odlučivanje o i davanju prisege. Molim vas, dakle - Izvješće Mandatno-imunitetnog povjerenstva o početku mirovanja zastupničkog mandata zastupnika Anđelka Topolovca i početku obnašanja zastupničke dužnosti zamjenika zastupnika Marijana Škvarića. Molim predsjednicu Mandatno-imunitetnog povjerenstva gospođu Gordanu Sobol da podnese izvješće.
Zahvaljujem gospodine predsjedniče. Mandatno-imunitetno povjerenstvo je na svojoj 6. sjednici održanoj 15. ožujka 2012. godine razmotrilo pisani zahtjev zastupnika Anđelka Topolovca kojim je izvijestio predsjednika Hrvatskog sabora da stavlja svoj zastupnički mandat u mirovanje od 8. ožujka 2012. zbog obnašanja dužnosti člana uprave državnog poduzeća, a koja je nespojiva sa obnašanjem zastupničke dužnosti. Hrvatska narodna stranka liberalni demokrati sukladno članku 12. stavku 1. Zakona o izborima zastupnika u Hrvatski sabor odredila je da zastupnika Anđelka Topolovca zamijeni Marijan Škvarić. Povjerenstvo je utvrdilo da su ispunjeni zakonom utvrđeni uvjeti za početak mirovanja zastupničkog mandata Anđelka Topolovca kao i uvjeti za početak obnašanja zastupničke dužnosti njegovog zamjenika Marijana Škvarića te jednoglasno predlaže Hrvatskom saboru da donese Odluku o mirovanju zastupničkog mandata zastupnika Anđelka Topolovca sa danom 8. ožujkom i početkom obnašanja zastupničke dužnosti zamjenika zastupnika Marijana Škvarića. Zahvaljujem.
Hvala lijepa. Otvaram raspravu. Zaključujem raspravu. I dajem na glasovanje ovaj prijedlog odluke. Tko je za? Hvala. Protiv? Suzdržan? Utvrđujem da je odluka donesena jednoglasno sa 96 glasova. Sad prelazimo na davanje prisege. Prisega se daje na način da predsjednik pročita tekst prisege, a nakon toga zastupnik kada je prozvan ustaje i izgovara: "Prisežem". Tekst prisege glasi: "Prisežem svojom čašću da ću dužnost zastupnika u Hrvatskom saboru obnašati savjesno i odgovorno i da ću se u svom radu držati Ustava i zakona i poštovati pravni poredak te da ću se zauzimati za svekoliki napredak Republike Hrvatske." Zastupniče, izvolite.
Prisežem.
Hvala vam lijepa. . [[Pljesak.]] Ja vam čestitam na položenoj prisezi i želim vam svaki uspjeh u vašem radu u ovim našim redovima. Evo sada dajem, rekli ste 15 minuta? Evo, onda se vidimo u 15,25 sati. Hvala lijepa. Prelazimo na 2. Izvješća, imenovanja i razrješenja Molim predsjednika Odbora za izbor, imenovanja i upravne poslove gospodina Šimu Lučina da podnese izvješće. Jedno po jedno pa ćemo tako onda otvoriti raspravu i glasati o njima.
Hvala lijepo. Gospodine predsjedniče, kolegice i kolege. Samo dvije rečenice uvoda, a to je da obzirom da nisu završena sva usaglašavanja vidjet ćete da u ovom popisu nema svih odbora, a također u ovom popisu ima i odbora o kojima nećemo danas glasat zato jer su potrebna dodatna usaglašavanja među klubovima. Recimo tako Odbor za ljudska prava jednostavno oporba je ponudila više članova nego što, valjda je došlo do nekakvih nesporazuma i dok se to ne razriješi, tako da ćemo vjerojatno sutra ili prekosutra onih odbora kojih danas nema tu na ovom popisu o njima raspraviti. Pa onda predlažem da počnemo ovako redom popisom koji ste i kako ste ga dobili. Dakle prvo je Prijedlog odluke o razrješenju i izboru članova Odbora za Ustav, Poslovnik i politički sustav Hrvatskog sabora. Dakle, razrješuju se članovi Odbora za Ustav, Poslovnik i politički sustav Hrvatskoga sabora: doktor Gvozden Srećko Flego, Ante Kulušić, Franjo Lucić, Branka Jurčev Martinčev. Za članove Odbora za Ustav, Poslovnik i politički sustav Hrvatskog sabora biraju se: Ingrid Antičević-Marinović, magistar Josip Salapić, Davorin Mlakar i Ana Lovrin.
Hvala lijepa. Otvaram raspravu. Nema zainteresiranih. Zaključujem raspravu. Stavljam na glasovanje prijedlog odluke. Tko je za? Protiv? Suzdržan? Dakle, ovaj smo prijedlog odluke usvojili sa 114 glasova jednoglasno. Hvala. Izvolite.
Hvala lijepo. Sljedeća je Prijedlog odluke o razrješenju i izboru članova Odbora za zakonodavstvo Hrvatskog sabora. Razrješuju se članovi Odbora za zakonodavstvo Hrvatskog sabora Dragica Zgrebec, Tomislav Saucha, mr. Višnja Fortuna, Stjepan Milinković, Ivan Šantek i Sunčana Glavak. Za članove odbora biraju se dr. Josip Kregar, Sandra Petrović, Ana Lovrin, mr. Đurđica Sumrak i Davorin Mlakar.
Hvala. Otvaram raspravu. Sve je usuglašeno pa nema zainteresiranih. Hvala. Zaključujem raspravu i stavljam na glasovanje prijedlog odluke. Tko je za? Protiv? Suzdržan? Hvala. Dakle, sa 113 glasova jednoglasno smo usvojili prijedlog ove odluke. Izvolite gospodine Lučin.
Hvala. Odbor za vanjsku politiku Hrvatskog sabora biraju se: za predsjednika dr. Milorad Pupovac, za potpredsjednika Frano Matušić, za članove Romana Jerković, Igor Dragovan, Tonino Picula, mr. Marin Jurjević, Biljana Borzan, Ivan Račan, Igor Kolman, Davor Ivo Stier, Andrija Plenković i Davor Božinović. Pardon, ispričavam se.
Možemo dalje?
Da, izvolite.
Hvala. Otvaram raspravu. Zaključujem raspravu. I stavljam na glasanje prijedlog odluke. Tko je za? Hvala. Protiv? Suzdržan. Hvala lijepa. Dakle, ovaj smo prijedlog također jednoglasno usvojili sa 114 glasova. Možemo dalje. Izvolite gospodine Lučin.
Odbor za unutarnju politiku i nacionalnu sigurnost za predsjednika dr. Miroslav Tuđman, za potpredsjednika Igor Dragovan, za članove: Gordana Sobol, mr. Marin Jurjević, Igor Rađenović, Franko Vidović, Nenad Stazić, Milorad Batinić, Damir Kajin, Tomislav Čuljak, Tomislav Karamarko, Branko Vukelić, Dinko Burić.
Hvala. Otvaram raspravu. Zaključujem raspravu. Stavljam na glasovanje prijedlog odluke. Tko je za? Pardon. Oprostite. U redu. Stavljam na glasovanje prijedlog odluke. Tko je za? Protiv? Suzdržan? Hvala. Dakle, prijedlog odluke smo usvojili jednoglasno sa 114 glasova. Možemo ići dalje. Izvolite gospodine Lučin.
Odbor za obranu Hrvatskog sabora za predsjednika Tomislav Ivić, za potpredsjednika Zdravko Ronko, za članove: Sandra Petrović, Josip Vuković, Boris Kovačić, Zvonimir Mršić, Petar Baranović, Davor Božinović, Branko Vukelić, Josip Đakić, Zvonko Milas i Dražen Đurović. Hvala lijepo.
Hvala. Otvaram raspravu. Dobro da smo osnovali taj odbor. Zaključujem raspravu. Tko je za? Protiv? Suzdržan? I ovaj smo dakle prijedlog usvojili jednoglasno sa 114 glasova. Izvolite.
Hvala. Odbor za financije i državni proračun Hrvatskog sabora za predsjednika Srđan Gjurković, za potpredsjednicu Martina Dalić, za članove Josip Benčić, Nadica Jelaš, Ivo Jelušić, Dragica Zgrebec, Mihael Zmajlović, Zvonimir Mršić, Ivan Šuker, Đuro Popijač, Nevenka Bečić.
Bečić, tako i piše. Hvala lijepa. Otvaram raspravu. Zaključujem raspravu i stavljam na glasovanje prijedlog ove odluke. Tko je za? Hvala. Protiv? Suzdržan? Ovaj smo dakle prijedlog odluke usvojili jednoglasno sa 114 glasova. Izvolite dalje.
Odbor za gospodarstvo Hrvatskog sabora biraju se za predsjednika Igor Rađenović, za potpredsjednika Đuro Popijač, za članove Saša Đujić, Damir Rilje, Vesna Želježnjak, Josip Vuković, Natalija Martinčević, Nevenka Bečić, Domagoj Ivan Milošević, Martina Dalić, Ivan Šuker i Branko Vukušić.
Otvaram raspravu. Zaključujem raspravu. Stavljam na glasovanje prijedlog odluke. Tko je za? Protiv? Suzdržan? Hvala. Prijedlog smo ove odluke usvojili jednoglasno sa 115 glasova. Izvolite dalje.
U Odbor za turizam Hrvatskog sabora biraju se za predsjednika Goran Beus Richembergh, za potpredsjednika Igor Češek, za članove Lidija Bagarić, Luka Denona, Ivan Klarin, Mario Habek, Tonka Ivčević, Giovanni Sponza, Silvano Hrelja, Božidar Kalmeta, Ivan Šuker, Josip Borić i Željko Kerum.
Otvaram raspravu s time da je kandidat za predsjednika odbora Richembergh. Dakle, izvolite. Zaključujem raspravu. Tko je za prijedlog ove odluke? Protiv? Suzdržan? Jednoglasno sa 115 glasova ostvarili smo prijedlog ove odluke. Izvolite gospodine Lučin dalje.
Hvala. Prijedlog odluke o razrješenju predsjednice i izboru predsjednika i razrješavanju i izboru članova Odbora za pravosuđe Hrvatskog sabora. Razrješuje se potpredsjednica Odbora za pravosuđe Hrvatskog sabora Ana Lovrin, za potpredsjednika Odbora pravosuđa Hrvatskog sabora bira se Davorin Mlakar. Razrješuju se članovi Odbora za pravosuđe Hrvatskog sabora Nada Čavlović Smiljanec, Igor Rađenović, Davor Ivo Stier, Ante Babić, Ante Kulušić, Ilija Filipović, Ivanka Roksandić. Za članove Odbora za pravosuđe biraju se Sandra Petrović, Ivan Klarin, mr. Josip Salapić, Andrej Plenković, Tomislav Karamarko i Ana Lovrin.
Hvala. Otvaram raspravu. Nema zainteresiranih. Zaključujem raspravu i stavljam na glasovanje prijedlog odluke. Tko je za? Protiv? Suzdržan? Prijedlog ove odluke usvojili smo sa 114 glasova jednoglasno. Hvala lijepa. Izvolite dalje.
Hvala. Odbor za rad i socijalno partnerstvo Hrvatskog sabora – biraju se za predsjednika Silvano Hrelja, za potpredsjednika Zlatko Tušak. Za članove – Borislav Kovačić, Gordana Sobol, Vanja Posavac, Daniel Mondekar, Igor Rađenović, Veljko Kajtazi, Đurđica Sumrak, Domagoj Ivan Milošević, Ivan Šantek, Perica Jelečević i Ante Kulušić.
Hvala. Otvaram raspravu. Zaključujem raspravu i stavljam na glasovanje prijedlog odluke. Tko je za? Protiv? Suzdržan? Hvala. Dakle, prijedlog ove odluke smo usvojili sa 114 glasova jednoglasno. Izvolite dalje.
Hvala lijepo. U Odbor za zdravstvo i socijalnu skrb Hrvatskog sabora biraju se – za predsjednicu Biljana Borzan, za potpredsjednika Dujomir Marasović. Za članove – Tatjana Šimac-Bonačić, Romana Jerković, Ana Komparić Devčić, Đurđica Plančić, Sonja Konig, Darko Milinović, akademik Željko Reiner, Stjepan Milinković, Boro Grubišić, Nansi Tireli i dr. Vojislav Stanimirović.
Hvala. Otvaram raspravu. Zaključujem raspravu i stavljam na glasanje prijedlog odluke. Tko je za? Protiv? Suzdržan? Utvrđujem da je prijedlog ove odluke usvojen jednoglasno sa 115 glasova. Izvolite dalje gospodine Lučin.
U Odbor za obitelj, mladež i sport Hrvatskog sabora biraju se za predsjednika Darko Milinović, za potpredsjednicu Tatjana Šimac-Bonačić. Za članove – Dan Špicer, Domagoj Hajduković, Ana Komparić Devčić, Ivana Posavec Krivec, Saša Đujić, Sonja Konig, Martina Banić, Ante Babić, Sunčana Glavak, Mladen Novak i Željko Šemper.
Hvala. Otvaram raspravu. Zaključujem raspravu. Tko je za prijedlog ove odluke? Protiv? Suzdržan? Utvrđujem da je prijedlog ove odluke usvojen sa 113 glasova jednoglasno. Izvolite dalje.
U Odbor za Hrvate izvan Republike Hrvatske Hrvatskog sabora biraju se za predsjednika Ivan Šuker, za potpredsjednika Ivo Jelušić. Za članove – Tatjana Šimac-Bonačić, Tanja Vrbat, Ada Damjanac, Tomislav Žagar, Ivica Mandić, Ilija Filipović, Milijan Brkić, Perica Jelečević, Ante Babić i Boro Grubišić.
Hvala. Otvaram raspravu. Zaključujem je i stavljam na glasanje prijedlog odluke. Tko je za? Protiv? Suzdržan? Utvrđujem da smo jednoglasno sa 120 glasova donijeli ovu odluku. Izvolite dalje.
U Odbor za ratne veterane Hrvatskog sabora biraju se za predsjednika Josip Đakić, za potpredsjednika Željko Sabo. Za članove – Tonino Picula, Franko Vidović, Zdravko Ronko, Josip Benčić, Boris Blažeković, Tomislav Ivić, Zvonko Milas, Milijan Brkić i Dražen Đurović.
Hvala. Otvaram raspravu. Izvolite, zastupnica Ruža Tomašić.
Hvala lijepa gospodine predsjedniče, kolegice i kolege. Mi smo na sastanku opozicije se bili dogovorili, a za odbore, međutim kolega Bajs i ja nismo stigli poslati svoju zamolbicu ili kako se to već kaže prijedlog, ali imena su već bila tamo i za neki razlog mi smo maknuti sa svih tih prijedloga pa ne znam zašto i kome je stalo da mi ne budemo u tim odborima. Hvala vam lijepa.
Pa vi znate da se svi odbori zapravo biraju, odnosno i predlažu pa i biraju na osnovi konzultacija koje obavlja parlamentarna većina i opozicija. Ono što je došlo u Odbor za izbor, imenovanje od strane klubova to je to. Prema tome, ja bih vas molio ako ima nekakvih nesporazuma da vidite sa klubovima, odnosno gdje je došlo do nesporazuma. To je jedino zasad što vam mogu kazati. Jer da smo mi dobili taj prijedlog sigurno onda ni ovaj odbor ne bi bio danas na dnevni red da ih ima više ili ne znam da ima kakvih nesporazuma nego bi bilo dakle da se ostavi. Ja predlažem da ga sad izglasamo, ako se slažete, da se može raditi, a onda da vidimo u hodu da ga mijenjamo ako je potrebno.
Ja se slažem sa predsjednikom odbora. Mislim da se i vi slažete. Možemo ići dalje onda. Zaključujem dakle raspravu i stavljam na glasanje prijedlog odluke. Tko je za? Protiv? Suzdržan? Hvala. I ovaj smo prijedlog odluke usvojili jednoglasno sa 121 glasom. Izvolite dalje.
U Odbor za okoliš Hrvatskog sabora biraju se za predsjednika Branko Bačić, za potpredsjednika Željko Kolar. Za članove – Vedran Babić, Damir Rimac, Ivana Posavec Krivec, Zoran Vasić, Dragutin Glavina, Andrej Plenković, Branko Kutija, Branka Juričev-Martinčev i Šima Đurđević.
Hvala lijepa. Otvaram raspravu. Nema zainteresiranih. Zaključujem raspravu i stavljam na glasanje prijedlog odluke. Tko je za? Protiv? Gospođo Sumrak vi niste protiv? Suzdržan? … [[Upadica se ne razumije.]] Da, da ja sam to i rekao da niste. Ja sam samo vidio da držite još ruku. Zato sam rekao da niste. Hvala. Dakle ovaj smo prijedlog odluke jednoglasno usvojili sa 124 glasa. Izvolite dalje.
U Odbor za prostorno uređenje i graditeljstvo Hrvatskog sabora biraju se za predsjednika Mihael Zmajlović, za potpredsjednika Boro Grubišić. Za članove Vedran Babić, Željko Mirković, Đurđica Plančić, Ivica Mandić, Dragutin Glavina, Branko Bačić, Domagoj Ivan Milošević, Branka Juričev Martinčev, Josip Borić, Dinko Bošnjak i Jovo Vuković.
Hvala lijepa. Samo da kažem to je puno manja greška nego kada sam ja kod prisega jednog ministra prozvao ga žensko. Tako da. Ali dobro je pročitati prije tekst. Otvaram raspravu. Zaključujem raspravu. Tko je za prijedlog Odluke? Protiv? Suzdržan? Dakle, utvrđujem da smo Prijedlog odluke usvojili jednoglasno sa 123 glasa. Izvolite dalje.
Hvala lijepo. U Odboru za obrazovanje znanost i kulturu Hrvatskog sabora biraju se: Za predsjednika dr. Valter Boljunčić, za potpredsjednika akademik Željko Reiner, za članove dr. Gvozden Srećko Flego, Daniel MOndekar, Lidija Bagarić, Dunja Špoljar, Damir Tomić, Igor Kolman, Veljko Kajtazi, Jasen Mesić, Martina Banić, Ivanka Roksandić i Branko Vukšić.
Otvaram raspravu. Zaključujem i stavljam na glasovanje Prijedlog odluke. Tko je za? Protiv? Suzdržan? Utvrđujem da je Prijedlog odluke usvojen jednoglasno sa 123 glasa izvolite dalje.
U Odbor za poljoprivredu, ribarstvo i ruralni razvoj Hrvatskog sabora biraju se: Za predsjednika Petar Čobanković, za potpredsjednika Ivica Mandić. Za članove Mladen Marelić, Mario Muharić, Đurđica Plančić, Marija Vukobratović, Vladimir Bilek, Petar Baratović, Branko Kutija, Nevenka Bečić, Željko Kerum i Igor Češek.
Hvala. Otvaram raspravu. Zaključujem raspravu. Stavljam na glasovanje Prijedlog odluke. Tko je za? Protiv? Suzdržan? Ovaj smo Prijedlog odluke izglasali jednoglasno sa 123 glasa. Izvolite dalje.
U Odbor za regionalni razvoj, šumarstvo i vodno gospodarstvo Hrvatskog sabora biraju se za predsjednicu Dragica Zgrebec, za članove Tonka Ivčević, Ivan Klarin, Zoran Vasić, Vladimir Bilek, Petar Baranović, Silvano Hrelja, Josip Borić, Frano Lucić, Đuro Popijač, Petar Čobanković i Zoran Vinković.
Otvaram raspravu, ako tko ima što reći neka sada kaže. Nema. Zaključujem raspravu. Tko je za Prijedlog odluke? Protiv? Suzdržan? Prijedlog smo odluke usvojili sa 124 glasa jednoglasno. Izvolite dalje.
U Odboru za pomorstvo, promet i veze Hrvatskog sabora biraju se za predsjednicu Nada Turina Đurić, za potpredsjednika Ante Kulušić. za članove Šime Lučin, Damir Rilje, Franko Vidović, Tomislav Žagar, Mladen Marelić, Božidar Kalmeta, Branko Bačić, Josip Borić, Dinko Bošnjak i Mladen Novak.
Hvala. Otvaram raspravu. Zaključujem raspravu i stavljam na glasovanje Prijedlog odluke. Tko je za? Protiv? Suzdržan? Dakle jednoglasno smo usvojili ovaj Prijedlog odluke sa 124 glasa. Izvolite.
Prijedlog odluke o razrješenju potpredsjednice i izboru potpredsjednika i razrješenju izbora članova Odbora za izbor i imenovanje i upravne poslove Hrvatskog sabora. Razrješuje se potpredsjednica Odbora za izbor i imenovanje i upravne poslove Hrvatskog sabora Nansi Tireli, za potpredsjednika Odbora za izbor, imenovanje i upravne poslove Hrvatskog sabora bira se Mladen Novak. Razrješuju se i članovi Tatjana Šimac-Bonačić, Josip Đakić i Frano Matušić. Za članove Odbora se imenuju Josip Benčić, Stjepan MIlinković i Dinko Bošnjak.
Hvala. Otvaram raspravu. Zaključujem raspravu i stavljam na glasovanje Prijedlog odluke. Tko je za? Protiv? Suzdržan? Utvrđujem da smo Prijedlog ove odluke usvojili jednoglasno sa 122 glasa. Izvolite dalje.
Prijedlog odluke o izboru predsjednika, potpredsjednika i članova Odbora za Europske integracije Hrvatskog sabora. Za predsjednika Daniel Mondekar, za potpredsjednika Gordan Jandroković. Za članove dr. Gvozden Srećko Flego, Damir Mateljan, Melita Mulić, Tanja Vrbat, Jozo Radoš, Davor Ivo Stier, Andrej Plenković, Frano Matušić, Davor Božinović i Martina Dalić.
Otvaram raspravu. Izvolite gospođa Jadranka Kosor, potpredsjednica.
Hvala lijepa. Poštovani gospodine predsjedniče, kao što sam u ime Kluba zastupnika Hrvatske demokratske zajednice istaknula nakon sastanka predsjednika Klubova još jedanput želim ovdje izraziti u ime Kluba nezadovoljstvo zbog toga što ovaj Odbor koji je i u prošlom sazivu i u svojoj suštini s obzirom na sadržaj rada toga Odbora, pripadao kada se govori o predsjedničkom mjestu dakle predstavnicima opozicije želim još jedanputa apelirati, dakako bez iluzija da će taj apel imati ikakvog odjeka prema vama ali apelirati da razmislimo o tome da zaista u skladu sa onim što Hrvatski sabor treba poručiti javnosti, ali sa onim što treba u konačnici, u sadržaju toga odbora činiti dakle da vodstvo toga odbora pripadne opoziciji. Naime, mi smatramo da do ulaska u Europsku uniju dakle do 1. srpnja 2013. treba dalje iznimno puno raditi i smatramo da je dobro da oporba u Europskom parlamentu kontrolira, nadzire to što radi Hrvatska Vlada u tom procesu. Naime, to bih potkrijepila i nekim potezima nove Vlade koji su u suprotnosti sa pravnom stečevinom Europske unije. Tu bih podsjetila na izmjene nekih zakona. Dakle, prije svega vezanih za državne službenike i namještenike, ali i nekih drugih poteza. I mi smatramo da je nužno u tom nadgledanju poteza koje će Vlada poduzimati do ulaska u EU je nužno da postoji ono što se zove korektiv dakle nadzor kao što je to bilo i u prošlom sazivu Hrvatskog sabora. Dakle, u skladu sa najboljom praksom demokratskih zemalja, zemalja članica EU predlažem da vodstvo ovoga odbora pripadne opoziciji i molim da se taj prijedlog razmotri i svakako da se o tom prijedlogu glasuje. Dakako da mi nećemo ako se ovaj naš prijedlog ne prihvati, mi nećemo glasovati kao što je to bila praksa i do sada protiv članova i članica toga odbora, zatim zato bih predložila gospodine predsjedniče da možda odluku o ovome odboru i sastavu njegovom izostavite danas da nam ostavite još jedno vrijeme da pokušamo još jednom razgovarati dakle u ime klubova, pa ako onda to ne bude moguće dakako da ćemo mi svakako Odbor za europske poslove poduprijeti. Ali molim vas danas ako je moguće da glasovanje o tom odboru odnosno njegovom sastavu izostavimo s dnevnog reda. Hvala vam lijepa.
Hvala lijepa.
Što se tiče Odbora za izbor i imenovanja ja mogu kazati da smo ovaj prijedlog dobili kao usuglašeni i tako smo ga poslali u proceduru u Hrvatski sabor. Za ostalo.
Meni drugo ne preostaje da stavim prijedlog na glasanje. Pošto ste vi imali usuglašavanje, ja ne znam kako nije došlo do tog usuglašavanja s njegovim rezultatom. Da li se još netko javlja za riječ? Ja bih bio najsretniji da ste se sve dogovorili kao što smo ovo sve prethodno, ali očito da to nije bilo sve usuglašeno. Stavljam na glasovanje prijedlog odluke. Tko je za? Protiv? Suzdržan? Dakle, ovaj smo prijedlog usvojili većinom glasova 122 glas za, 1 protiv i 1 suzdržan. Hvala lijepa. Izvolite dalje.
U Odbor za imenovanje, informatizaciju i medije Hrvatskog sabora biraju se, za predsjednika Branko Vukšić, za potpredsjednika Davor Bernardić, za članove Šime Lučin, Ivan Račan, Damir Tomić, Damir Rimac, Boris Blažeković, Goran Richembergh, Jasen Mesić, Sunčana Glavak, Martina Banić i Frano Matušić.
Hvala. Otvaram raspravu. Zaključujem raspravu. Stavljam na glasovanje prijedlog odluke. Tko je za? Protiv? Suzdržan? Utvrđujem da smo jednoglasno usvojili prijedlog ove odluke sa 123 glasa. Izvolite dalje.
U Odbor za ravnopravnost spolova Hrvatskog sabora biraju se, za predsjednicu Nansi Tireli, za potpredsjednicu Sonja Konig, za članove, Marija Vukobratović, Dunja Špoljar, Nadica Jelaš, Melita Mulić, Ana Koparić-Devčić, Branka Juričev-Martinčev, Ivanka Roksandić, Đurđica Sumrak, Ante Babić i Stjepan Milinković.
Hvala. Otvaram raspravu. Ne znam da li je gospođa Sonja Kenig ili Konig. Nema umlauta. Konig. Dobro da ne bi bilo greške. Da li se netko javlja za riječ? Zaključujem raspravu. Stavljam na glasovanje prijedlog odluke. Tko je za? Protiv? Suzdržan? Utvrđujem da smo jednoglasno usvojili prijedlog ove odluke sa 122 glasa. Izvolite dalje.
Hvala. U Odbor za lokalnu i područnu (regionalnu) samoupravu Hrvatskog sabora biraju se, za predsjednika Zoran Vinković, za potpredsjednika Josip Vuković, za članove Davor Barnardić, Ada DAmjanac, Damir Mateljan, Željko Mirković, Željko Sabo, Anđelko Topolovec, Davorin Mlakar, Željko Kerum, Branka Jurićev-Martinčev, Dinko Bošnjak i magistar Deneš Šoja.
Hvala. Otvaram raspravu. Zaključujem raspravu. Stavljam na glasovanje prijedlog odluke. Tko je za? Protiv? Suzdržan? Utvrđujem da smo jednoglasno usvojili prijedlog ove odluke sa 122 glasa. Izvolite gospodine Lučin.
Hvala. Prijedlog odluke o razrješenju i izboru članova Odbora za unutarnju politiku i nacionalnu sigurnost, razrješuje se gospodin Branko Vukelić, a umjesto njega imenuje se gospodin Miljan Brkić.
Hvala. Otvaram raspravu. Zaključujem raspravu. Tko je za prijedlog ove odluke? Protiv? Suzdržan? Utvrđujem da smo jednoglasno sa 121 glasom usvojili prijedlog ove odluke. Izvolite gospodine Lučin.
Hvala. Prijedlog odluke o razrješenju predstojnika Ureda predsjednika Hrvatskog sabora razrješuje se dužnosti predstojnik Ureda predsjednika Hrvatskog sabora doktor Mišo Munivrana.
Hvala. Otvaram raspravu. Zaključujem raspravu. Stavljam na glasovanje prijedlog ove odluke. Tko je za? Protiv? Suzdržan? Dakle, ovaj smo prijedlog odluke usvojili većinom glasova 91 glasom za i 30 protiv. Izvolite gospodine Lučin.
Hvala. Prijedlog odluke o imenovanju predstojnice Ureda predsjednika Hrvatskog sabora, za predstojnicu Ureda predsjednika Hrvatskog sabora imenuje se Nada Milak.
Hvala. Otvaram raspravu. Dakle, nema novog zapošljavanja unutarnjih redova. Zaključujem raspravu. Tko je za? Protiv? Suzdržan? Hvala. Dakle ovu smo odluku usvojili jednoglasno, sa 121 glasom. Hvala vam svima, svima izabranima, predsjednicima, potpredsjednicima i članova odbora, predstavnici Ureda predsjednika Sabora, čestitam i želim puno uspjeha u radu, a zahvaljujem se svima onima koji su i razriješeni na njihovom dosadašnjem radu i želim puno uspjeha također u radu i životu. A gospodin Munivrana radit će na drugim poslovima u Hrvatskom saboru. Prelazimo na 3. Prijedlog odluke o utvrđivanju obrasca zastupničke iskaznice Predlagatelj odluke je Odbor za izbor, imenovanja i upravne poslove sukladno članku 20. stavku 4. Poslovnika Hrvatskoga sabora. Prijedlog akta primili ste u pretince. Sukladno članku 177. Poslovnika na donošenje odluke primjenjuju se odredbe Poslovnika koje se odnose na raspravu o konačnom prijedlogu zakona. Amandmani se mogu podnositi do okončanja rasprave, to je članak 164. Poslovnika. Želi li predstavnik predlagatelja dodatno obrazložiti prijedlog? Izvolite, gospodin Šime Lučin, predsjednik Odbora za izbor, imenovanja i upravne poslove.
Hvala lijepo. Evo ne moram posebno obrazlagat zapravo što je obrazac iskaznice i što se njime propisuje, ali samo da napomenem koja je bitna izmjena u odnosu na dosadašnju iskaznicu. Kako je dio prava zastupnika smanjen, ovdje je konkretno riječ o besplatnom gradskom prijevozu, do sada je to bilo navedeno na iskaznici, na novim iskaznicama to neće biti navedeno i de facto to je jedina izmjena u odnosu na sadašnje, do sada važeće iskaznice. Hvala lijepo.
Hvala. Otvaram raspravu. Nema zainteresiranih. Zaključujem raspravu. Stavljam na glasovanje prijedlog odluke. Tko je za? Protiv? Suzdržan? Utvrđujem da smo prijedlog ove odluke donijeli jednoglasno sa 123 glasa. Evo prije nego zaključim sjednicu da vas obavijestim, sutra nastavljamo u 9,30 sa točkom dnevnog reda Informacija o tijeku i rezultatima pregovora o pristupanju Republike Hrvatske Europskoj uniji. I zamišljeno je da sutra radimo samo na toj točki. Samo da vas obavijestim, dosad je prijavljeno 32 za pojedinačnu raspravu. Dakle sutra nastavljamo u 9,30 sa tom točkom dnevnog reda. Sada prelazimo još na Izbor imenovanja i razrješenja. Pa molim najprije predsjednika Odbora za pravosuđa gospodina Josipa Kregara da podnese izvješće da možemo glasovati.
Poštovane zastupnice i zastupnici. Mi smo nadležni Odbor za predlaganje dva naša člana u Državno sudbeno i Državno odvjetničko vijeće, na vrijeme su nam ta tijela dostavila zahtjev da se u tom pogledu izjasnimo i predložimo kandidate. Klubovi su dostavili svoje želje u tom pogledu, Odbor je na jučerašnjoj sjednici raspravljao o kandidatima. Mi smo predložili za Državno sudbeno vijeće i za Državno odvjetničko vijeće da ostanu isti kandidati kao što su i bili a to bi bili gospodin Josip Leko i gospodin Salapić za Državno sudbeno vijeće, a za Državno odvjetničko vijeće gospođa Ana Lovrin i gospođa Ingrid Antičević-Marinović. Tri su razloga za takav prijedlog, prije svega oni su relativno skoro imenovani na te dužnosti i nisu niti pri polovici mandata. Drugo, a to je možda trebalo najprije istaknuti njihova profesionalna izvrsnost i znanje područja kojim se ta tijela bave. I treće isto tako podrška koju su u tim kandidaturama dali njihovi stranački klubovi. Zahvaljujem i nadam se da ovaj prijedlog ćete podržati.
Predlažem da objedinimo raspravu o ova dva prijedloga pa otvaram raspravu. Nema zainteresiranih. Onda bih ja stavio na glasovanje ovaj prijedlog. Najprije odluku o imenovanju članova Državnog sudbenog vijeća, dakle za članove Državno sudbenog vijeća iz reda zastupnika u Hrvatskom saboru imenuju se gospodin zastupnik Josip Leko i gospodin zastupnik Josip Salapić. Tko je za? Protiv? Suzdržan? Dakle, utvrđujem da je ovaj prijedlog odluke usvojen jednoglasno sa 112 glasova. Vrlo je zanimljivo koliko smo prilično jednoglasno što se tiče izbora i imenovanja do sada bili. Stavljam na glasovanje prijedlog odluke o imenovanju članova Državno odvjetničkog vijeća. Za članove Državno odvjetničkog vijeća iz reda zastupnika Hrvatskog sabora imenuje se gospođa Ingrid Antičević-Marinović i gospođa zastupnica Ana Lovrin. Tko je za? Protiv? Suzdržan? Čak više 114. Dakle, utvrđujem da je za ovu odluku glasovalo 114 zastupnika i zastupnica te smo tu odluku donijeli jednoglasno. Sada bih molio predsjednika Odbora za izbor, imenovanja i upravne poslove gospodine Šimu Lučina da podnese izvješća.
Kolegice i kolege. Na svojoj 4. sjednici Odbor za izbor, imenovanja i upravne poslove održanoj 20. siječnja 2012. usvojio je sljedeće prijedloge. Prvo, je prijedlog odluke o izboru članice Odbora za vanjsku politiku Hrvatskog sabora. Za članicu Odbora za vanjsku politiku Hrvatskog bira se Ruža Tomašić.
Hvala lijepa. Otvaram raspravu. Nema zainteresiranih, onda mogu staviti na glasanje ovaj prijedlog odluke. Tko je za? Protiv? Suzdržan? Hvala. Ovaj smo prijedlog odluke usvojili jednoglasno sa 114 glasova. Izvolite dalje.
Hvala. Prijedlog odluke o izboru članica Odbora za obranu Hrvatskog sabora. Za članicu Odbora za obranu Hrvatskog sabora bira se Dunja Špoljar.
Hvala lijepa. Otvaram raspravu. Nema zainteresiranih, pa onda mogu staviti na glasanje ovaj prijedlog odluke. Tko je za? Protiv? Suzdržan? Hvala. Ovaj smo prijedlog odluke usvojili jednoglasno sa 114 glasova. Izvolite dalje gospodine Lučin.
Prijedlog odluke o izboru člana Odbora za financije i državni proračun Hrvatskog sabora. Za člana Odbora za financije i državni proračun Hrvatskog sabora bira se Igor Rađenović.
Hvala lijepa. Otvaram raspravu. Nema zainteresiranih. Onda bih zaključio raspravu i stavio na glasanje ovaj prijedlog odluke. Tko je za? Protiv? Suzdržan? Hvala. Ovaj smo prijedlog odluke usvojili jednoglasno sa 113 glasova. Izvolite dalje.
Prijedlog odluke o razrješenju i izboru člana Odbora za turizam Hrvatskog sabora. Prvo, razrješuje se član Odbora za turizam Hrvatskog sabora Silvano Hrelja. Dva, za člana Odbora za turizam Hrvatskog sabora bira se Željko Šemper.
Hvala lijepa. Otvaram raspravu. Nema zainteresiranih, onda mogu staviti na glasanje ovaj prijedlog odluke. Tko je za? Protiv? Suzdržan? Hvala. Ovaj smo prijedlog odluke usvojili jednoglasno sa 113 glasova. Izvolite dalje.
Prijedlog odluke o razrješenju člana i izboru članica Odbora za rad i socijalno partnerstvo Hrvatskog sabora. Prvo, razrješuje se član Odbora za rad i socijalno partnerstvo Hrvatskog sabora Igor Rađenović. Dva, za članicu Odbora za rad i socijalno partnerstvo Hrvatskog sabora bira se Dragica Zgrebec.
Hvala lijepa. Otvaram raspravu. Zaključujem raspravu. Stavljam na glasanje ovaj prijedlog odluke. Tko je za? Protiv? Suzdržan? Hvala. Ovaj smo prijedlog odluke usvojili jednoglasno sa 113 glasova. Izvolite dalje gospodine predsjedniče odbora.
Prijedlog odluke o razrješenju člana i izboru članova Odbora za ratne veterane Hrvatskog sabora. Prvo, razrješuje se član Odbora za ratne veterane Hrvatskog sabora Tonino Picula. Drugo, za članove Odbora za ratne veterane Hrvatskog sabora biraju se Damir Rimac i Ruža Tomašić.
Hvala lijepa. Otvaram raspravu. Nema zainteresiranih. Zaključujem raspravu. I stavljam na glasovanje ovaj prijedlog. Tko je za? Protiv? Suzdržan? Hvala. Ovaj smo utvrđeni prijedlog odluke usvojili jednoglasno sa 112 glasova. Izvolite dalje gospodine Lučin.
Prijedlog odluke o izboru člana Odbora za zaštitu okoliša Hrvatskog sabora. Za člana Odbora za zaštitu okoliša Hrvatskog sabora bira se Dan Špicer.
Hvala lijepa. Otvaram raspravu. Nema zainteresiranih. Zaključujem raspravu i stavljam na glasanje ovaj prijedlog odluke. Tko je za? Protiv? Suzdržan? Hvala. Ovaj smo prijedlog odluke usvojili jednoglasno sa 112 glasova. Izvolite dalje.
Prijedlog odluke o izboru člana Odbora za poljoprivredu, ribarstvo i ruralni razvoj Hrvatskog sabora. Za člana Odbora za poljoprivredu, ribarstvo i ruralni razvoj Hrvatskog sabora bira se magistar Zoran Vasić.
Hvala. Otvaram raspravu. Nema zainteresiranih. Zaključujem raspravu. Stavljam na glasovanje prijedlog odluke. Tko je za? Protiv? Suzdržan? Utvrđujem da je jednoglasno sa 114 glasova utvrđena i donesena ova odluka. Izvolite.
Hvala. Prijedlog odluke o izboru člana Odbora za pomorstvo, promet i veze Hrvatskoga sabora. Za člana Odbora za pomorstvo, promet i veze Hrvatskoga sabora bira se Luka Denona.
Hvala lijepo. Otvaram raspravu. Zaključujem na raspravu. Stavljam na glasovanje prijedlog odluke. Tko je za? Protiv? Suzdržan? Hvala lijepa. Utvrđujem da smo ovaj prijedlog odluke usvojili jednoglasno sa 114 glasova. Izvolite dalje, gospodine predsjedniče.
Hvala. Prijedlog odluke o razrješenju člana i izboru članice Odbora za izbor, imenovanja i upravne poslove Hrvatskoga sabora. Prvo, razrješuje se član Odbora za izbor, imenovanja i upravne poslove Hrvatskoga sabora Silvano Hrelja. Drugo, za članicu Odbora za izbor, imenovanja i upravne poslove Hrvatskoga sabora bira se magistar Višnja Fortuna.
Hvala lijepo. Otvaram raspravu. Zaključujem raspravu. Stavljam na glasovanje prijedlog odluke. Tko je za? Hvala. Protiv? Suzdržan? Utvrđujem da smo ovu odluku usvojili jednoglasno sa 113 glasova. Izvolite dalje, gospodine predsjedniče.
Hvala. Prijedlog odluke o izboru predsjednika, potpredsjednika i članova Odbora za predstavke i pritužbe Hrvatskoga sabora. U Odbor za predstavke i pritužbe Hrvatskoga sabora biraju se: za predsjednika Dinko Burić, za potpredsjednika Luka Denona, za članove Mario Habek, Vesna Želježnjak, Mario Mohorić, Vanja Posavac, Domagoj Hajduković, Natalija Martinčević, Ilija Filipović, Tomislav Čuljak, Ivan Šantek, Franjo Lucić i Zlatko Tušak.
Hvala lijepa. Otvaram raspravu. Nema zainteresiranih. Zaključujem raspravu. Stavljam na glasovanje prijedlog odluke. Tko je za? Protiv? Suzdržan? Hvala. Utvrđujem da smo ovu odluku donijeli jednoglasno sa 113 glasova. Izvolite.
Prijedlog odluke o izboru člana Odbora za ravnopravnost spolova Hrvatskoga sabora. Za člana Odbora za ravnopravnost spolova Hrvatskoga sabora bira se Saša Đujić. [[Pljesak.]]
Hvala lijepo. Otvaram raspravu. Nema zainteresiranih. Zaključujem raspravu. Stavljam na glasovanje prijedlog odluke. Tko je za? Tko je protiv? Suzdržan? Hvala. Utvrđujem da smo ovu odluku donijeli jednoglasno sa 113 glasova. Izvolite, gospodine predsjedniče odbora.
Hvala. Prijedlog odluke o izboru predsjednika, potpredsjednici i članova Odbora za ljudska prava i prava nacionalnih manjina Hrvatskoga sabora. U Odbor za ljudska prava i prava nacionalnih manjina Hrvatskoga sabora biraju se: za predsjednika doktor Furio Radin, za potpredsjednicu Ruža Tomašić, za članove Domagoj Hajduković, Dan Špicer, Melita Mulić, Vladimir Bilek, Veljko Kajtazi, Boris Blažeković, Ante Babić, Tomislav Karamarko, Ivanka Roksandić, Franjo Lucić, doktor Vojislav Stanimirović, magistar Deneš Šoja i Nedžad Hodžić.
Hvala lijepo. Otvaram raspravu. Nema zainteresiranih. Zaključujem raspravu. Stavljam na glasovanje prijedlog odluke. Tko je za? Tko je protiv? Suzdržan? Hvala lijepa. Ovaj smo prijedlog odluke također usvojili jednoglasno sa 113 glasova. Hvala lijepa. Evo time smo došli do… Pardon, gospodin predsjednik Odbora za izbor, imenovanja i upravne poslove. Izvolite.
Isprika. Dakle ostale su još dvije odluke, ispričavam se. Dakle prijedlog odluke o izboru člana Odbora za europske integracije Hrvatskoga sabora. Za člana odbora se predlaže Tonino Picula.
Hvala. Otvaram raspravu. Zaključujem raspravu. Stavljam na glasovanje prijedlog. Tko je za? Protiv? Suzdržan? Hvala. Utvrđujem da smo ovaj prijedlog odluke usvojili sa 113 glasova jednoglasno. Izvolite dalje, gospodine predsjedniče.
Hvala lijepo. Prijedlog odluke o izboru člana Odbora za informiranje, informatizaciju i medije Hrvatskoga sabora. Za člana Odbora za informiranje, informatizaciju i medije Hrvatskoga sabora bira se doktor Josip Kregar.
Hvala lijepo. Otvaram raspravu. Zaključujem raspravu. Stavljam na glasovanje prijedlog odluke. Tko je za? Protiv? Suzdržan? Hvala lijepa. Utvrđujem da smo ovu odluku donijeli jednoglasno sa 113 glasova. Evo tako smo došli do kraja današnje rasprave, a najavljujem kao što imate i u pozivu, nastavak ove 3. sjednice za 25. siječnja ove godine u 9,30 s točkom Konačni prijedlog zakona o izmjenama Zakona o pravima i dužnostima zastupnika u Hrvatskom saboru. I da svratite, kaže mi tajnica plenarne sjednice, u Informacijski centar po koverte. Imate svaki svoju kovertu pa ćete ju molim vas preuzeti. Hvala vam lijepa. Sada prelazimo na Izbore, imenovanja i razrješenja. Molim predsjednika Odbora za izbore, imenovanja i upravne poslove gospodina Šimu Lučina da podnese izvješće.
Hvala lijepo. Na temelju članka 91. podstavka 2. članka 118. i članka 244. Poslovnika Hrvatskog sabora Odbor za izbor, imenovanja i upravne poslove Hrvatskog sabora podnosi Hrvatskom saboru prijedlog odluke o imenovanju članova Nadzornog odbora Hrvatske banke za obnovu i razvitak. U Nadzorni odbor Hrvatske banke za obnovu i razvitak iz reda zastupnika imenuju se za člana Dragica Zgrebec, Srđan Gjurković, Ivan Šuker. Za zamjenika člana Igor Rađenović, Natalija Martinčević i Martina Dalić.
Hvala lijepa. Otvaram raspravu. Zaključujem i dajem na glasovanje ovaj prijedlog odluke. Tko je za? Hvala. Protiv? Suzdržan? Hvala. Prijedlog odluke utvrđujem da je donesen većinom glasova sa 120 glasova za i 1 suzdržan. Izvolite.
Na svojoj 5.sjednici održanoj 24. siječnja Odbor za izbor, imenovanja i upravne poslove Hrvatskog sabora donio je sljedeću odluku, dakle prijedlog odluke o izboru člana Odbora za gospodarstvo Hrvatskog sabora. Za člana odbora imenuje se Nedžad Hodžić.
Hvala lijepa. Otvaram raspravu. Zaključujem raspravu. Stavljam na glasanje ovaj prijedlog odluke. Tko je za? Protiv? Suzdržan? Hvala. Ovaj prijedlog odluke usvojen je sa 121 glasom dakle jednoglasno. Čestitam svim predsjednicima, potpredsjednicima i članovima radnih tijela na izboru. Zahvaljujem se kolegicama i kolegama na aktivnom sudjelovanju u radu Hrvatskog sabora u protekla dva tjedna i obavještavam vas da nastavljamo s radom 15.veljače sa raspravom o Izvješću o radu Državnih odvjetništava. Hvala lijepa. I na koncu prelazimo na posljednju točku dnevnog reda na današnjoj sjednici, a to je točka - Izbori, imenovanja i razrješenja. Molim predsjednika Odbora za izbor, imenovanja i upravne poslove gospodina Šimu Lučina da podnese izvješće.
Hvala lijepo. Gospodine predsjedniče, kolegice i kolege. Odbor za izbor, imenovanja i upravne poslove na svojoj 7. sjednici utvrdio je sljedeće prijedloge odluka. Prvo, je prijedlog odluka o izboru predsjednice, potpredsjednice i članova Nacionalno vijeća za praćenje provedbe Strategije suzbijanja korupcije. Za predsjednicu se predlaže Ana Lovrin, za potpredsjednicu Vesna Fabijančić Križanić i za članove Peđa Grbin, Jadranka Kosor, Dragutin Lesar.
Otvaram raspravu. Nema zainteresiranih. Moram zaključiti raspravu. I dajem na glasovanje prijedlog odluke. Tko je za? Dizanjem ruku molim. Hvala. Protiv? Suzdržan? Hvala. Ovaj smo prijedlog odluke usvojili jednoglasno sa 119 glasova. Danas je to izgleda jedina odluka sa do sada jednoglasno doneseno. Izvolite gospodine Lučin.
Hvala lijepo. Prijedlog odluke o imenovanju člana Upravnog vijeća Ureda za pronalaženje, obilježavanje i održavanje grobova žrtava komunističkog zločina nakon 2. svjetskog rata. Dakle iz redova saborskih zastupnika imenuje se magistar Damir Rimac član Odbora za ratne veterane Hrvatskog sabora.
Hvala lijepa. Otvaram raspravu. Izvolite gospodine Josip Đakić zastupnik.
Gospodine predsjedniče Hrvatskog sabora imamo prigovor na ovaj prijedlog imenovanja s obzirom da nije prošao Odbor za ratne veterana koji je uputio i Vladi i Odboru za izbor i imenovanje da se uputi prijedlog na Odbor za ratne veterane. Inače to nije praksa iako je poslovnički moguće govorim da to nije praksa da je uvijek matično tijelo raspravljalo o tome tko će između njihovih redova biti taj koji će biti predložen. Samo sam htio taj prigovor uputiti sve drugo je uredu. Hvala lijepa.
Čuli smo prigovor. Ja stavljam na gladovanje ovaj prijedlog odluke koju je izložio gospodin predsjednik odbora. Tko je za? Protiv? Suzdržan? Hvala. Za ovaj prijedlog odluke glasalo je 79 za zastupnika, 32 protiv, 3 suzdržana, pa utvrđujem da je ovaj prijedlog odluke prihvaćen. Izvolite gospodine Lučin.
Hvala. Sljedeće je prijedlog odluke o razrješenju predsjednika i članova Odbora Nagrade "Vladimir Nazor". Razrješuju se dužnosti predsjednika odbora akademik Milan MOguš, te članovi Branka Cvitković, Valter Dešpalj, akademik Tonko Marojević, akademik Krešimir Nemec, Krsto Papić, Georgij Parov, Biserka RAuter Plančić i Idis Turato.
Hvala. Otvaram raspravu. Zaključujem je. Stavljam na glasovanje ovaj prijedlog odluke. Tko je za? Protiv? Suzdržan? Ovaj prijedlog odluke prihvaćen je sa 90 glasova za, a 25 je bilo suzdržanih, nitko protiv. Izvolite gospodine Lučin.
Sljedeći prijedlog odluke o imenovanju predsjednika i članova Odbora Nagrade 2Vladimir Nazor". Za predsjednik se predlaže akademik Milivoj Solar. Za članove akademik Krešimir Nemec, akademik Frano Parać, Miroslav Gašparović, Verica Robić Škarica, Helena Buljan, akademik Boris Bučan, Mirko Šparenblek i Zoran Zidarić.
Hvala. Otvaram raspravu. Zaključujem je. Stavljam na glasovanje prijedlog odluke. Tko je za? Hvala. Protiv? Suzdržan? Hvala. Ovaj smo prijedlog odluke prihvatili jednoglasno sa 114 glasova. Izvolite dalje gospodine predsjedniče odbora.
Hvala. Prijedlog odluke o izboru predsjednika i potpredsjednice odbora za međuparlamentarnu suradnju Hrvatskog sabora. Za predsjednika Božidar Kalmeta, za potpredsjednicu Tanja Vrbat.
Hvala. Otvaram raspravu. Zaključujem raspravu. Stavljam na glasovanje prijedlog odluke. Tko je za? Protiv? Suzdržan? Jednoglasno smo prihvatili prijedlog ove odluke sa 115 glasova. Hvala. Izvolite.
Hvala. Sljedeća je odluka o imenovanju izaslanstva Hrvatskoga sabora u Parlamentarnoj skupštini vijeća Europe. Za voditelja doktor Gvozden Srećko Flego, za članove Tanja Vrbat, Igor Kolman, Frano Matušić, Božidar Kalmeta, za zamjenike članova Daniel Mondekar, Ivan Račan, Ana Koparić Devčić, Domagoj Ivan Milošević i Nikola Vuljanić.
Hvala lijepa. Otvaram raspravu. Zaključujem raspravu. Stavljam na glasovanje Prijedlog odluke. Tko je za? Protiv? Suzdržan? Prihvatili smo prijedlog ove odluke sa 116 glasova za, nitko protiv, nitko suzdržan, prema tome jednoglasno. Izvolite dalje gospodine predsjedniče.
Prijedlog odluke o imenovanju izaslanstva Hrvatskog sabora u Parlamentarnoj skupštini NATO-a. Za voditelja Boris Blažeković, za članove magistar Marin Jurjević, Sandra Petrović, Davor Ivo Stier i doktor Davor Božinović.
Hvala lijepa. Otvaram raspravu. Zaključujem raspravu. Stavljam na glasovanje prijedlog odluke. Tko je za? Protiv? Suzdržan? Hvala. Ovaj smo prijedlog odluke prihvatili jednoglasno sa 116 glasova. Izvolite gospodine Lučin.
Prijedlog odluke o imenovanju Izvršnog odbora Nacionalne grupe Hrvatskoga sabora pri interparlamentarnoj uniji. Za predsjednika Dražen Đurović, za potpredsjednika magistar Marin Jurjević, za članove Ivan Klarin, Gordana Sobol, Natalija Martinčević, Ante Kulušić i Ante Babić.
Hvala lijepo. Otvaram raspravu. Zaključujem raspravu. Stavljam na glasovanje prijedlog odluke. Tko je za? Protiv? Suzdržan? Hvala. Prihvatili smo i ovu odluku sa 117 glasova jednoglasno. Hvala. Izvolite gospodine Lučin.
Sljedeća je Prijedlog odluke o izboru izaslanstva Hrvatskog sabora u Parlamentarnoj skupštini organizacije za europsku sigurnost i suradnju. Za voditelja Branko Vukšić, za članove doktor Romana Jerković, Tonino Picula, za zamjenike članove doktor Furio Radin, Frano Matušić i Gordan Jandroković.
Hvala lijepo. Otvaram raspravu. Zaključujem raspravu. Stavljam na glasovanje prijedlog odluke. Tko je za? Protiv? Suzdržan? Utvrđujem da smo jednoglasno prihvatili ovu odluku sa 117 glasova. Izvolite dalje gospodine Lučin.
Prijedlog odluke o imenovanju izaslanstva Hrvatskog sabora u zajedničkom parlamentarnom odboru Republike Hrvatske-Europske unije. Za predsjednika magistar Andrej Plenković, za potpredsjednike Jozo Radoš, Tonino Picula. Za članove Ingrid Antičević-Marinović, doktor Romana Jerković, Biljana Borzan, Daniel Mondekar, doktor Milorad Pupovac, Igor Kolman, Davor Ivo Stier, Gordan Jandroković, magistar Martina Dalić, doktor Davor Božinović, Ante Kulušić i Nansi Tireli. Za zamjenike članova magistar Tatjana Šimac-Bonačić, Melita Mulić, Ivo Jelušić, Marija Vukobratović, Domagoj Hajduković, Dan Špicer, Mario Habek, Sonja Konig, Franjo Matušić, magistar Đuro Popijač, Martina Banić, Sunčana Glavak, Ilija Filipović, Jasen Mesić i Božidar Kalmeta.
Hvala lijepa. Otvaram raspravu. Zaključujem raspravu. Stavljam na glasovanje prijedlog odluke. Tko je za? Protiv? Suzdržan? I ovu smo odluku donijeli jednoglasno sa 118 glasova. Hvala lijepa. Gospodine Lučin nastavite.
Prijedlog odluke o imenovanju Izaslanstva Hrvatskog sabora u Parlamentarnoj skupštini Mediterana. Za voditelja Tonino Picula, za članove Luka Denona i Jasen Mesić. Za zamjenike članova Tonka Ivčević, Đurđica Plančič, magistar Andrej Plenković.
Hvala lijepa. Otvaram raspravu. Zaključujem raspravu. Stavljam na glasovanje prijedlog odluke. Tko je za? Protiv? Suzdržan? Hvala. I ovu smo odluku donijeli jednoglasno sa 118 glasova kao i prethodnu. Izvolite gospodine Lučin.
Hvala. Prijedlog odluke o imenovanju Izaslanstva Hrvatskog sabora u Parlamentarnoj dimenziji srednjoeuropske inicijative. Za voditeljicu doktor Romana Jerković, za članove Anđelko Topolovec, Dragutin Lesar. Za zamjenike članova Melita Mulić, Damir Mateljan, akademik Željko Reiner.
Hvala lijepa, gospodine predsjedniče odbora. Otvaram raspravu. Zaključujem raspravu. Stavljam na glasovanje prijedlog ove odluke. Tko je za? Tko je protiv? Suzdržan? I ovu smo odluku donijeli jednoglasno sa 118 glasova. Prije nego se raziđemo ja vas molim da vam dam samo jednu obavijest. Idući tjedan ne zasjedamo, a nastavljamo s radom onda kada Ustavni sud odnosno Vlada stvori pretpostavke za to da imamo na dnevnom redu prijedlog zakona koji će omogućiti ratifikaciju ugovora za pristupanje Hrvatske u članstvo Europske unije. Koliko sam informiran Ustavni sud će zasjedat 5.3. pa će donijeti odluku o ustavnosti i zakonitosti nad referendumom koji je proveden 22. Siječnja. I nakon toga imamo pretpostavke, odnosno kad nam Vlada dostavi prijedlog zakona. Ja očekujem, ali nemojte me držat baš za riječ da bi to moglo biti 7.3. u srijedu, dakle ove godine. Hvala i doviđenja na konstruktivnoj suradnji osobito danas.
Gospodine predsjedniče, kolegice i kolege, Odbor za izbor, imenovanja i upravne poslove Hrvatskog sabora na svojoj 8 sjednici utvrdio je Prijedlog odluke o razrješenju i prestanku mandata članova Odbora za podjelu državnih nagrada za znanost i o imenovanju članova Odbora za podjelu državnih nagrada za znanost. Razrješuju se članovi Odbora za podjelu državnih nagrada za znanost iz redova istaknutih znanstvenih djelatnika: prof.dr. Ivan Pavić, prof.dr. Dragica Kozarić-Kovačić, akademik Milan Moguš, prof.dr. Nada Čikeš-Mihelić, prof.dr. Krešimir Pavelić, prof.dr. Mario Kovač, prof.dr. Josip Baloban, prof.dr. Antun Tucak, prof. dr. Luka Sopta, prof.dr. Marina Miličević-Prać. Dana 22. prosinca 2011. prestao je mandat članu Odbora za podjelu državnih nagrada za znanost iz redova istaknutih znanstvenih djelatnika prof. dr. Selemu. Za nove članove Odbora predlažu se: Prof.dr. Valter Boljunčić, prof.dr. Andrea Zlatar-Violić, dr. Nada Švob-Đokić, akademik prof.dr. Zvonko Kusić, prof.dr. Frano Barbir, dr. Milorad Milun, prof.dr. Hrvoje Kraljević, akademik prof.dr. Daniel Rukavina, prof.dr. Petar Biljanović, prof.dr. Josip Kovačević, prof.dr. Jasminka Ledić i prof.dr. Ivo Pranjković.
Hvala lijepo. Otvaram raspravu. Nema zainteresiranih onda stavljam na glasovanje ovaj Prijedlog odluke. Hoćemo rukom, onda ćemo elektronski, molim da se uključimo i da glasujemo. Hvala lijepa. Ovaj Prijedlog odluke usvojen je sa većinom glasova 81 glasom za, nitko protiv, dva suzdržana. Izvolite gospodine predsjedniče Odbora.
Hvala lijepo. Na istoj sjednici utvrđen je i prijedlog odluke o razrješenju i izboru člana Odbora za turizam Hrvatskog sabora. Razrješuje se član Odbora za turizam Hrvatskog sabora Ivan Šuker, za člana Odbora za turizam Hrvatskog sabora bira se Jasen Mesić.
Hvala lijepa. Otvaram raspravu. Zaključujem i dajem na glasovanje prijedlog odluke. Molim da se uključimo i da glasujemo. Hvala. Ovaj smo prijedlog odluke prihvatili sa 105 glasova za, nitko protiv, 3 suzdržana. Izvolite gospodine predsjedniče.
Prijedlog odluke o izboru člana i prestanku mandata člana Mandatno-imunitetnog povjerenstva Hrvatskog sabora. Za člana povjerenstva Mandatno-imunitetskog bira se Marijan Škvarić. Danom 8.ožujka 2012. Dužnost člana Mandatno-imunitetskog povjerenstva Hrvatskog sabora prestao je obnašati Anđelko Topolovac zbog mirovanja mandata zastupnika.
Hvala lijepa. Otvaram raspravu. Zaključujem i dajem na glasovanje prijedlog odluke. Molim da se uključimo i da glasujemo. Hvala. Ovaj smo prijedlog odluke prihvatili jednoglasno sa 104 glasa. Izvolite gospodine predsjedniče.
Prijedlog odluke o izboru člana i prestanku mandata člana Odbora za lokalnu, područnu (regionalnu) samoupravu Hrvatskog sabora. Za člana odbora za lokalnu, područnu (regionalnu) samoupravu Hrvatskog sabora bira se Marijan Škvarić. Danom 8. Ožujka 2012. Dužnost člana Odbora za lokalnu, područnu (regionalnu) samoupravu Hrvatskog sabora prestao je obnašati Anđelko Topolovec zbog mirovanja mandata zastupnika.
Hvala lijepa. Otvaram raspravu. Zaključujem i dajem na glasovanje prijedlog odluke. Molim da se uključimo i da glasujemo. Hvala. Ovaj smo prijedlog odluke koju je sada prezentirao gospodin Lučin usvojena jednoglasno sa 108 glasova. Izvolite gospodine predsjedniče.
Hvala. Prijedlog odluke o imenovanju zastupnika promatrača Hrvatskog sabora u Europski parlament. U europski parlament za zastupnike promatrače Hrvatskog sabora imenuju se Ingrid Antičević-Marinović, Biljana Borzan, dr. Romana Jerković, Tonino Picula, Tanja Vrbat, Boro Grubišić, dr. Milorad PUpovac, Andrej Plenković, dr. Davor Božinović, Franjo Matušić, Jozo Radoš i Nikola Vuljanić.
Hvala lijepa. Otvaram raspravu. Molim. Imam jedan prijedlog opet. Zaključujem, da se ne bi opet potkralo da glasamo rukom. Dobro. Uključimo se molim i glasujmo. Što sam vam rekao. Samo sam pitao. Dakle utvrđujem da je prijedlog odluke o imenovanju zastupnika promatrača Hrvatskog sabora u Europski parlament usvojen većinom glasova 107 glasa za, nitko protiv i 2 suzdržana. Čestitam svim članovima odnosno izabranim promatračima Hrvatskog sabora u Europski parlament … [[Pljesak.]] i želim puno uspjeha u radu. I želim u vaše i u svoje ime puno uspjeha u radu i u ime onih koji su vjerojatno greškom glasali suzdržano. Idemo na kraju još jedan prijedlog odluke. Izvolite gospodine Lučin.
Hvala. Prijedlog odluke o imenovanju člana i prestanku mandata člana Izaslanstva Hrvatskog sabora u Parlamentarnoj dimenziji Srednjoeuropske inicijative. Za članstva Izaslanstva imenuje se Marijan Škvarić. Danom 8. ožujka 2012. godine dužnost člana u Izaslanstva Hrvatskog sabora u Parlamentarnoj dimenziji Srednjoeuropske inicijative prestao je obnašati Anđelko Topolovec zbog mirovanja mandata zastupnika.
Hvala lijepa. Otvaram raspravu. Zaključujem raspravu. Zahvaljujem se gospodinu predsjedniku Odbora za izbor, imenovanja i administrativna pitanja. Stavljam na glasovanje prijedlog odluke. Uključimo se i glasujmo molim. Hvala. Ovaj prijedlog odluke usvojen je jednoglasno sa 107 glasova za. Približili smo se kraju 3.sjednice Hrvatskoga sabora. Zahvaljujem se svima na konstruktivnom radu u tijeku 3.sjednice i najavljujem da će se 4.sjednica održati u mjesecu travnju negdje iza Uskrsa, ali ne mogu još definirati datum. Ove godine. Hvala lijepa. Doviđenja. Gospođe i gospodo zastupnici, predsjedniče Vlade, ministrice vanjskih poslova, suradnici sve vas najsrdačnije pozdravljam i nastavljamo sa sjednicom sa 4. točkom dnevnog reda. To je 4. Informacija o tijeku i rezultatima pregovora o pristupanju Republike Hrvatske Europskoj uniji Informaciju sa dodatnim materijalima je dostavila Vlada Republike Hrvatske. Materijale ste primili poštom. Raspravu je proveo Odbor za europske integracije. Molim gospodina Zorana Milanovića, predsjednika Vlade Republike Hrvatske da iznese uvodno izlaganje. Iza toga ako sam razumio dogovoreno je da i gospođa Vesna Pusić također govori u ime predlagatelja. Izvolite.